﻿ CALITATEA VIEŢII Revistă de politici sociale Anul XXII • Nr. 3 • 2011 CUPRINS PROGRAMUL „ŞCOALĂ DUPĂ ŞCOALĂ” Ioan MĂRGINEAN, Gabriela NEAGU, Flavius MIHALACHE, Marian VASILE – Programul „Şcoală după şcoală: Un sprijin necesar pentru elevii de etnie romă şi turcă din judeţul Constanţa” ............................................................................................................................... 227 Gabriela NEAGU – „Efectul şcoală” asupra performanţelor educaţionale ale elevilor .............. 239 Marian VASILE – Factori care favorizează un parcurs şcolar pozitiv........................................ 267 Flavius MIHALACHE – Abandonul şcolar în opt şcoli din mediul urban ................................. 281 POLITICI SOCIALE Cristina DÂMBOEANU – Fenomenul recidivei în România..................................................... 295 Doru BUZDUCEA, Florin LAZĂR – Profilul părinţilor adoptivi din România şi motivaţia adopţiei copiilor greu adoptabili...................................................................................... 313 CALITATEA VIEŢII, XXII, nr. 3, 2011, p. 225–336 QUALITY OF LIFE A Journal of Social-Policy Issues Vol. XXII • No. 3 • 2011 CONTENTS THE PROGRAMME “SCHOOL AFTER SCHOOL” Ioan MĂRGINEAN, Gabriela NEAGU, Flavius MIHALACHE, Marian VASILE – The “School after school” programme: a necessary support for Rroma and Turkish pupils in the Constanta county, Romania............................................................................................. 227 Gabriela NEAGU – The “school effect” on educational performances of pupils ....................... 239 Marian VASILE – The factors that favours a positive scholar pathway..................................... 267 Flavius MIHALACHE – The phenomena of outdrop in eight Romanian schools from urban areas ................................................................................................................................ 281 SOCIAL POLICY Cristina DÂMBOEANU – The recidivism phenomena in Romania .......................................... 295 Doru BUZDUCEA, Florin LAZĂR – The profile of adoptive families from Romania and motivation of the adoption of special needs children ...................................................... 313 CALITATEA VIEŢII, XXII, nr. 3, 2011, p. 225–336 PROGRAMUL ŞCOALĂ DUPĂ ŞCOALĂ PROGRAMUL „ŞCOALĂ DUPĂ ŞCOALĂ: UN SPRIJIN NECESAR PENTRU ELEVII DE ETNIE 1 DIN JUDEŢUL CONSTANŢA” ROMĂ ŞI TURCĂ IOAN MĂRGINEAN GABRIELA NEAGU FLAVIUS MIHALACHE MARIAN VASILE biectivul demersului de faţă este să prezentăm şi să analizăm unele rezultate ale cercetărilor efectuate în 8 şcoli din 5 oraşe O din ţară în cadrul proiectului „Un sprijin necesar pentru elevii de etnie romă şi turcă din Judeţul Constanţa”. Mai exact vom avea în vedere profilul şcolilor incluse în cercetare, a unor cazuri de succes în evitarea abandonului şcolar de către elevi, dar şi revenirea în şcoală a celor care anterior au abandonat-o, pentru ca în final să avansăm un ghid de bune practici în şcoală în vederea prevenirii şi reducerii fenomenului de abandon existent. Unele rezultate ale cercetării demonstrează că este posibil acest lucru. Cuvinte-cheie: educaţie, abandon şcolar, reinserţie şcolară. INTRODUCERE Este un fapt indubitabil că, în societatea contemporană şi cu atât mai mult în faza ei de societate bazată pe cunoaştere, care devine tot mai evidentă în prezent, învăţământul are un rol deosebit de important pentru fiecare persoană în parte, cât şi pentru societate ca întreg. O astfel de afirmaţie generală este mai mult sau mai puţin valabilă pentru cazurile concrete fie că avem în vedere nivelul societal, fie cel individual, în funcţie de dezvoltarea şi de performanţa sistemului de învăţământ dintr-o ţară sau alta, precum şi în funcţie de cariera educaţională şi competenţele dobândite de către o anumită persoană. Este cert însă că în ţările dezvoltate există un sistem de educaţie dezvoltat, obţinut prin investiţii consistente, publice şi Adresele de contact ale autorilor: Ioan Mărginean, Gabriela Neagu, Flavius Mihalache, Marian Vasile, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: imargin@iccv.ro; gabi.neagu@iccv.ro; fmihalache@iccv.ro; marian@iccv.ro. 1 Proiectul POSDRU tip FEN 23/2.2/G/40709, solicitant Şcoala generală cu clasele I–VIII „Spiru Haret”, Medgidia, Judeţul Constanţa, parteneri Consiliul local Medgidia şi Institutul de Cercetare a Calităţii Vieţii, căruia i-a revenit componenta de cercetare. CALITATEA VIEŢII, XXII, nr. 3, 2011, p. 227–238 228 IOAN MĂRGINEAN, GABRIELA NEAGU, FLAVIUS MIHALACHE, MARIAN VASILE 2 personale, pentru ca apoi beneficiile să se răsfrângă la nivelul întregii societăţi şi al persoanelor în cauză. Nu întâmplător Programul Naţiunilor Unite pentru Dezvoltare (PNUD), începând cu anul 1990, în cadrul Rapoartelor Dezvoltării Umane, calculează un indice al dezvoltării umane (IDU) pe ţări, în care intră şi un indice al educaţiei, alături de cei ai Produsului intern brut şi Speranţei de viaţă la naştere. Indicele educaţiei este calculat, la rândul său, din 2 indicatori, respectiv Rata cuprinderii şcolare şi Rata alfabetizării (UNDP, 1990–2009). În România, valorile indicatorilor educaţiei, ca şi ale celorlalţi care intră în construcţia IDU, precum şi ale acestuia din urmă, se situează la niveluri modeste, cu mult sub potenţialul de dezvoltare al ţării. De exemplu, Rata cuprinderii şcolare a copiilor şi tinerilor în vârstă de 6–24 ani, pentru anul 2007, avea o valoare de 79,2%, ceea ce situa România pe poziţia 56 în lume din 182 de ţări, iar în privinţa Ratei de alfabetizare a populaţiei în vârstă de peste 15 ani, România ocupa locul 54 (cu 97,6% ). Prin urmare, şi valoarea indicelui composit IDU plasa România doar pe poziţia 60 în lume. Menţionând această realitate nu intenţionăm nicidecum să aducem vreun blam învăţământului românesc, ci să atragem atenţia asupra nevoii de adaptare a unor politici publice adecvate pe măsura importanţei domeniului (Mărginean, 2009, 2010). Un caz cu totul aparte îl constituie situaţia copiilor proveniţi din familii dezavantajate social, care, dacă ajung să fie înscrişi în învăţământ, adesea îl părăsesc foarte timpuriu. Dacă ne referim la populaţia de romi, apar şi elemente suplimentare de natură culturală şi stil de viaţă care nu numai că nu favorizează incluziunea şcolară, dar chiar o împiedică (Zamfir şi Zamfir, 1993). Deşi cunoscută, pe parcurs adoptându-se unele măsuri de sprijin, situaţia respectivă nu s-a schimbat radical în ultimii 20 de ani. Nu este lipsit de relevanţă să aducem aici în atenţie o decizie cu totul greşită luată în anul 1990 şi anume de a se renunţa la învăţământul obligatoriu de 10 ani şi readucerea lui la nivelul a 8 clase. Măsura a determinat o diminuare cu peste 10 puncte procentuale a ratei cuprinderii şcolare în România. Ulterior s-a recuperat decalajul, dar în prezent valoarea Ratei cuprinderii şcolare este cu doar 2 puncte procentuale peste nivelul atins deja în urmă cu 30 de ani. Nu avem intenţia să intrăm aici în detalii asupra disputelor referitoare la relaţia dintre educaţia persoanelor şi poziţiile sociale la care acestea ajung în societate, care au făcut şi fac încă obiectul multor dezbateri atât în lucrările lui Anderson (1955, 1961), Coleman (1966) şi Boudon (1971, 1973), cât şi, în cele ale autorilor români Cazacu (1974), Rotariu (1980), Georgescu (1998) şi alţii, pentru că nu acesta este obiectivul nostru. Este evident însă că, în cele mai multe cazuri, în condiţii sociale relativ asemănătoare, cei cu pregătire şcolară mai înaltă nu numai că sunt mai performanţi, dar şi obţin mai multe beneficii, comparativ cu ceilalţi, ceea ce ne îndreptăţeşte să considerăm că este de aşteptat ca fiecare persoană să poată avea un parcurs şcolar cât mai înalt, inclusiv dincolo de învăţământul obligatoriu. 3 PROGRAMUL „ŞCOALĂ DUPĂ ŞCOALĂ: UN SPRIJIN NECESAR PENTRU ELEVI” 229 PROGRAMUL „ŞCOALĂ DUPĂ ŞCOALĂ” În cadrul proiectului menţionat suntem preocupaţi de asigurarea participării şcolare a tuturor copiilor, cu atenţie specială asupra celor proveniţi din familii care se confruntă cu mari dificultăţi materiale, care au părinţi cu nivel scăzut de educaţie, ceea ce se transformă adesea în obstacole în calea participării şcolare a copiilor lor şi a însuşirii cunoştinţelor necesare şi formării deprinderilor care să le folosească ulterior parcurgerii unor cariere profesionale cât mai bune. Pentru asemenea categorii de elevi am considerat util implementarea unui Program „şcoală după şcoală” (school after school). De altfel, acest program are deja o istorie la nivelul sistemului de învăţământ din România. Pe de o parte, familiile – mai ales cele în care ambii părinţi lucrează – au ajuns la concluzia că este mult mai avantajos din punct de vedere financiar să opteze pentru înscrierea copilului/copiilor într-un astfel de program decât să angajeze o bonă sau/şi un meditator. Pe lângă faptul că programul school after school este mai puţin costisitor, are şi avantajele garantării unor servicii de calitate: personalul angajat este calificat şi mult mai în măsură să sprijine copilul în pregătirea lecţiilor, să-l supravegheze pe o perioadă mai lungă de timp (unele şcoli asigură program after school până la orele 18–20). Pe de altă parte, şcolile au şi ele beneficii. Cel mai important este tot de natură financiară pentru că personalul care lucrează în acest tip de program obţine venituri mult mai mari decât cadrele didactice care nu sunt implicate în astfel de activităţi. De asemenea, s-a constatat că acele şcoli care oferă programe educaţionale suplimentare elevilor, inclusiv de tip school after school, se numără mult mai adesea printre preferinţele părinţilor comparativ cu şcolile care se limitează la programul obligatoriu de lucru cu elevii. Astfel, un alt avantaj, deloc de neglijat mai ales pentru cadrele didactice, îl constituie creşterea siguranţei locului de muncă: cu cât numărul elevilor este mai mare cu atât riscul restructurării posturilor este mai mic. Avantajele financiare au fost urmate îndeaproape şi de cele de natură educaţională: şcolile în care se desfăşoară astfel de programe au reuşit să aducă mai mulţi elevi în situaţia de succes şcolar decât şcolile care lucrează în program obişnuit. Reuşita educaţională este favorizată de timpul suplimentar alocat de către elev sub supravegherea unui personal calificat pregătirii lecţiilor, contactelor mai frecvente dintre şcoală şi familie, de posibilitatea adaptării activităţilor educaţionale ritmului de lucru, nevoilor, intereselor, particularităţilor elevilor etc. Din nefericire însă, indiferent de societatea la care ne referim, astfel de programe necesită costuri suplimentare la nivelul bugetului unei gospodării şi, din acest motiv, sunt organizate cel mai adesea în acele instituţii în care cea mai mare parte a populaţiei şcolare provine din medii socioeconomice, familiale, culturale care dispun de resurse material-financiare, mărind astfel şi mai mult distanţa în 230 IOAN MĂRGINEAN, GABRIELA NEAGU, FLAVIUS MIHALACHE, MARIAN VASILE 4 ceea ce priveşte calitatea şi accesibilitatea educaţiei între diferite categorii de populaţie. Pentru a reduce decalajul dintre elevii defavorizaţi, care nu-şi pot permite frecventarea unor astfel de programe suplimentare şi cei care provin din medii sociofamiliale şi economice favorizate, unele state (Franţa, Belgia, Olanda, Marea Britanie, SUA etc.) derulează acţiuni de identificare a zonelor educaţionale considerate ca fiind problematice din punctul de vedere al accesului şi succesului populaţiei în educaţie şi alocă resurse financiare suplimentare în scopul organizării de programe educaţionale de sprijin. În România, resursele publice de la bugetul de stat, dar şi cele private de la nivelul bugetului gospodăriilor, sunt mai mult decât insuficiente pentru a finanţa funcţionarea sistemului de învăţământ în varianta sa „clasică”. Astfel, decalajelor existente deja între şcolile româneşti în ceea ce priveşte calitatea şi condiţiile de desfăşurare a educaţiei li s-a mai adăugat una: programele educaţionale de sprijin. Ca în multe alte ţări, şi în România şcolile care organizează programe educaţionale tip school after school sunt din categoria celor frecventate de populaţie şcolară provenită din medii sociofamiliale, economice, culturale favorizate. Cum la noi suportul financiar public şi/sau individual nu este o soluţie realistă, cel puţin în prezent, reducerea decalajului trebuie căutată altundeva, iar una dintre sursele de finanţare o reprezintă fondurile structurale europene nerambursabile. În 2010, Şcoala cu clasele I–VIII „Spiru Haret” din Medgidia obţine o finanţare nerambursabilă pentru 13 luni prin Programul Operaţional Structural de Dezvoltare a Resurselor Umane, în scopul derulării unui program educaţional tip school after school pentru un număr de 80 de elevi. Solicitarea finanţării are la bază tocmai faptul că cea mai mare parte a elevilor care frecventează această şcoală provine din medii sociofamiliale, economice, culturale, etnice defavorizate (elevii provin din familii numeroase, cu părinţi care nu au loc de muncă, cu nivel de educaţie foarte scăzut, marea majoritate a populaţiei şcolare este de etnie roma sau turcă etc.), iar acest lucru se reflectă în evoluţia educaţională a elevilor. Pentru că nu beneficiază din partea familiei, a comunităţii de care aparţin de sprijin în ceea ce priveşte educaţia, mulţi elevi se află în situaţia de eşec şcolar (absenteism crescut, risc de abandon şcolar, performanţe educaţionale modeste, deficienţe de limbaj etc.). Sprijinirea lor suplimentară în pregătirea lecţiilor, corectarea deficienţelor de limbaj acolo unde este cazul, însuşirea unor deprinderi de utilizare a computerului, participarea la activităţi artistice şi recreative cu caracter educativ, acordarea unor burse sociale şi de merit, acces la servicii de sănătate sunt activităţi prevăzute prin acest program de sprijin şi sunt în măsură să faciliteze îmbunătăţirea performanţelor educaţionale ale elevilor beneficiari şi, în consecinţă, să contribuie la menţinerea lor în sistemul de învăţământ pentru o perioadă cât mai lungă de timp. Dintre toţi elevii care frecventează şcoala „Spiru Haret” din Medgidia au fost selectaţi cei mai vulnerabili din punct de vedere socio-economic, familial, cultural etc. pe bază de anchetă socială. Selecţia nu a inclus şi elevii care în momentul de faţă sunt în clasa I pentru că debutul programului s-a produs la sfârşitul anului şcolar 2009–2010 astfel că în program sunt elevi doar de la clasele II–VI. 5 PROGRAMUL „ŞCOALĂ DUPĂ ŞCOALĂ: UN SPRIJIN NECESAR PENTRU ELEVI” 231 METODOLOGIA DE CERCETARE A MODALITĂŢILOR PRIN CARE ŞCOALA ŞI FAMILIA ACŢIONEAZĂ PENTRU PREVENIREA ABANDONULUI ŞCOLAR Obiectivele componentei de cercetare din cadrul proiectului au fost acelea de a identifica modalităţile de acţiune cele mai adecvate pentru o cât mai bună participare şcolară a elevilor care întâmpină dificultăţi de a frecventa şcoala; măsurarea performanţelor şcolare şi determinarea progresului înregistrat de elevi pe parcursul anului şcolar. Pe lângă şcoala pilot din Medgidia, solicitanta proiectului, în cercetare au mai fost incluse încă 7 şcoli martor: o a doua şcoală din Medgidia şi celelalte din Buhuşi, Bacău, Bucureşti şi Piteşti. În selectarea acestor şcoli martor am urmărit apropierea de condiţiile existente în şcoala pilot şi o anumită dispersie teritorială, dar a contat şi acceptul de cooperare din partea conducerilor din şcolile respective. Pentru atingerea acestor obiective au fost prevăzute modalităţi specifice de culegere de informaţii, precum şi aplicarea unor teste de cunoştinţe. Astfel, pentru fiecare tip de informaţie considerată necesară s-au identificat sursele de culegere a datelor şi instrumentele de cercetare. Pentru comunităţile şcolare s-au elaborat şi cules date pe baza unei Fişe a şcolii şi una a clasei. Pentru surprinderea modului în care se acţionează în şcoală, în vederea bunei desfăşurări a activităţii didactice, stimularea participării şcolare a elevilor, conlucrarea intraşcolară şi cu părinţii, s-a desfăşurat câte un focus-grup cu cadrele didactice şi un altul cu părinţii în fiecare şcoală inclusă în cercetare. În total s-au desfăşurat 16 focus-grupuri. Un interes aparte l-a constituit identificarea unor cazuri de succes în evitarea abandonului şcolar, respectiv readucerea în şcoală a celor care au părăsit-o la un moment dat. Pentru măsurarea progresului şcolar, testele de cunoştinţe au fost aplicate pentru disciplinele limba română şi matematică la clasele a II-a, a III-a şi a IV-a, în doua etape: o testare iniţială pentru a stabili nivelul de cunoştinţe deţinut de elevi la începerea programului educaţional de sprijin şi o testare finală pentru a măsura impactul programului asupra nivelului de pregătire al elevilor. PROFILUL ŞCOLILOR INCLUSE ÎN PROIECT Profilul şcolilor s-a întocmit pe baza fişelor la nivel de unitate de învăţământ şi a unei clase de referinţă, la care s-au adăugat cazurile de evitare a abandonului, eventual de revenire în şcoală a unor elevi. De asemenea, am luat în considerare feed-back-ul primit din partea cadrelor didactice şi a cercetătorilor la workshop-urile de prezentare a Raportului de cercetare preliminară care au fost organizate în şcoli şi în ICCV. Indicatorii cuprinşi în fişele de şcoală şi clasă s-au referit la efectivele şi structurile cadrelor didactice şi ale elevilor, numărul de clase, mobilitatea şcolară, performanţa, promovabilitatea, abandonul, repetenţia etc. 232 IOAN MĂRGINEAN, GABRIELA NEAGU, FLAVIUS MIHALACHE, MARIAN VASILE 6 Profilurile întocmite pe şcolile studiate au relevat o serie de caracteristici comune, dar şi elemente specifice care se explică prin particularităţi de natură socio-economică şi de modul în care se lucrează într-o şcoală sau alta. Şcoala iniţiatoare a Proiectului , la care învaţă în prezent (anul şcolar 2010–2011) 410 elevi, are 30 de cadre didactice, dintre care 27 sunt titulare; 22 locuiesc în oraş şi 8 fac naveta. În şcoală se învaţă în 2 schimburi şi se dispune de dotarea strict necesară (13 săli de clasă, 3 laboratoare, 2 cabinete, un centru de documentare şi informare, sală de sport). Promovabilitatea în anul trecut a fost de 96%, iar succesul şcolar cel mai semnificativ a fost un loc II la Olimpiada Naţională de Matematică. Şcoala este amplasată într-o comunitate multietnică (români, romi, turci) de la marginea oraşului Medgidia (peste pod), relativ săracă, cu multe familii locuind în barăci. Doar 5% dintre părinţii copiilor au studii superioare, peste jumătate au studii medii, dar există şi părinţi care nu au studii (16%). Multe dintre familii trăiesc în condiţii de sărăcie, fără venituri stabile, iar o parte importantă (18%) sunt plecaţi în străinătate. Din fişa clasei de referinţă (o clasă a III-a) rezultă că, deşi frecvenţa şcolară este bună, o serie de elevi întâmpină dificultăţi la învăţătură, munca independentă a elevilor nu conduce la rezultate pozitive datorită nivelului scăzut de pregătire şi a mediului în care trăiesc. Accentul cade pe munca diferenţiată. Pentru a ilustra unele cazuri de succes în participarea şcolară se face trimitere mai întâi la un elev ce avea o situaţie familială dificilă, caracteristică multora dintre ei (familie monoparentală, situaţie financiară precară). Prin interes propriu pentru învăţătură, elevul reuşeşte să obţină rezultate bune la învăţătură şi nu a fost niciodată în situaţia de a abandona şcoala. Un al doilea caz de succes relatat priveşte acţiunile de intervenţie pentru aducerea în şcoală a unei fetiţe cu dizabilităţi de vedere şi apoi integrarea ei în activitatea şcolară. Munca diferenţiată, includerea într-un program de recuperare şi dezvoltare, colaborarea în clasă au contribuit ca eleva să obţină rezultate tot mai bune la învăţătură. În fine, mai menţionăm cazul unei fetiţe înscrise în clasa întâi care absenta mult şi avea dificultăţi la învăţătură, provenea dintr-o familie cu 4 copii, crescuţi doar de mamă, fetiţa nu a frecventat grădiniţa. La început a fost respinsă inclusiv de părinţii copiilor pentru îmbrăcăminte neadecvată şi neintegrare în activitatea şcolară. Ulterior, eleva a fost înscrisă într-un program de sprijin, ea a început să manifeste interes pentru învăţătură, a câştigat simpatia celorlalţi şi a fost ajutată astfel încât a reuşit să încheie învăţământul obligatoriu. La rândul său, cealaltă şcoală din Medgidia , inclusă în analiză, „Mircea Dragomirescu”, cu 302 elevi în anul şcolar 2010–2011 (de etnie română şi turcă) pare a se confrunta cu dificultăţi şi mai mari. Dintre cele 25 de cadre didactice, numai 10 sunt titulare. Şcoala înregistrează o fluctuaţie considerabilă de personal (peste jumătate dintre cadrele didactice fluctuează de la un an la altul). Şi la această şcoală sunt totuşi şi rezultate de excepţie, cum este câştigarea locului întâi la Olimpiada Naţională de limbă turcă. 7 PROGRAMUL „ŞCOALĂ DUPĂ ŞCOALĂ: UN SPRIJIN NECESAR PENTRU ELEVI” 233 Promovabilitatea a fost de 91% la clasele I–IV şi de 78% la clasele V–VIII. Fişa clasei de referinţă (o clasă a III-a) are 26 de elevi (3 repetenţi şi un abandon şcolar în primul semestru). Mai puţin de jumătate dintre părinţi au loc de muncă. Numai jumătate dintre elevi locuiesc cu ambii părinţi, cealaltă jumătate fie provin din familii monoparentale, fie părinţii s-au despărţit. O situaţie asemănătoare cu şcolile din Medgidia se înregistrează şi la şcoala din Buhuşi şi la cele două şcoli din Bucureşti studiate. Astfel, Şcoala „Mihail Andrei ” din Buhuşi, unde învaţă de 245 elevi, are 25 de cadre didactice (dintre care 20 sunt titulare şi 5 suplinitoare, care se schimbă anual). Şcoala dispune de bibliotecă, sală de sport şi laboratoare, are mobilier vechi, materiale didactice insuficiente, nu are calculatoare, videoproiectoare. Şi această şcoală se află într-o comunitate multietnică (români şi romi), cu o populaţie săracă, nivel scăzut de educaţie, multe persoane nu au loc de muncă, altele sunt plecate în străinătate. Implicarea părinţilor în relaţia cu şcoala este minimă. Promovabilitatea raportată a fost de 97%. Clasa luată ca referinţă (o clasă a II-a) are 19 elevi, dintre care doi – având părinţi în străinătate – sunt îngrijiţi de către bunici şi altul se află în plasament familial. Cei mai mulţi copii au calificative bune şi foarte bune (13), o treime dintre elevi fie absentează de la şcoală (reţinuţi de părinţi să îngrijească de fraţii/surorile mai mici), fie nu pot sau nu vor să înveţe. Printr-o organizare adecvată a clasei se reuşeşte să se desfăşoare munca independentă dar şi un proces de întrajutorare. Cazul de succes prezentat este cel al unei eleve de etnie romă. Locuieşte cu ambii părinţi, aceştia au absolvit 8 clase, sunt zilieri, atmosfera din familie fiind prietenoasă. Eleva are dorinţa puternică de afirmare, cu rezultate bune la învăţătură. Şcoala 136 din Bucureşti , sectorul 5, este situată în cartierul Ferentari. Se apreciază că unitatea este bine dotată din punct de vedere tehnic. În prezent se învăţă însă în condiţiile în care şcoala este în reabilitare, astfel încât facilităţile (laboratorul de informatică, sala de sport) nu pot fi utilizate şi nu există materiale didactice. Dispune de bibliotecă. În şcoală învaţă 420 de elevi la învăţământul obligatoriu şi 90 la cursuri în cadrul Programului „A doua şansă”. Din totalul de 29 de cadre didactice, numai 11 sunt titulare, fluctuaţia anuală a personalului didactic depăşeşte jumătate din efectiv. Comunitatea în care este amplasată şcoala este una cu un nivel cultural relativ scăzut, multe persoane nu au nici o pregătire, sunt cu resurse materiale precare, manifestă comportamente infracţionale cu privare de libertate. O parte dintre elevi provin din familii monoparentale. Fişa clasei se referă la o clasă a VI-a. Ea are 21 elevi, din care 6 repetă anul, 3 absentează de la începutul anului (una dintre fete s-a căsătorit). Elevii clasei provin din familii cu situaţii materiale precare, jumătate dintre familii sunt monoparentale, locuiesc în garsoniere, doar 4 părinţi lucrează. Cu toate acestea se apreciază că o parte dintre părinţi sunt interesaţi de situaţia şcolară a copiilor şi încearcă să colaboreze cu cadrele didactice pentru a preveni exmatricularea sau scăderea notei la purtare. Între cauzele situaţiilor slabe la învăţătură este reţinută şi fluctuaţia mare 234 IOAN MĂRGINEAN, GABRIELA NEAGU, FLAVIUS MIHALACHE, MARIAN VASILE 8 a cadrelor didactice, mai ales că îmbunătăţirea performanţelor şcolare depinde în mare măsură de lucrul suplimentar cu elevii. Cazul de succes se referă la revenirea în şcoală a unei eleve, cu ambii părinţi în detenţie. După ce a rămas repetentă, la intervenţia unchiului său şi a şcolii, s-a reuşit integrarea ei într-un program de prevenire a abandonului. Între timp tatăl a fost eliberat din închisoare, relaţiile din familie erau bune, dar în clasa a VII-a eleva a plecat şi trăia în concubinaj cu un partener violent. S-a reuşit readucerea ei în şcoală, dar alte 5 fete, căsătorite de timpuriu, nu au mai revenit. din cartierul Buzeşti învaţă 260 de elevi şi îşi La Şcoala 152 („Uruguay”) desfăşoară activitatea 22 de cadre didactice (dintre care 15 sunt titulare), cu fluctuaţie mare de personal. În şcoală sunt raportate multe acţiuni cu caracter educativ, participări la concursuri şi spectacole. Şcoala este relativ bine dotată (bibliotecă, laboratoare, sală de gimnastică, semiinternat, centru de resurse pentru elevii cu cerinţe educaţionale speciale [CES], cabinete medicale, smart tables, reţea cu 10 calculatoare etc.). Se dispune de mobilier nou şi materiale didactice diversificate, sistem de supraveghere etc. Comunitatea în care este amplasată şcoala şi de unde provin elevii este una care se confruntă cu probleme, se apreciază că doar jumătate dintre părinţi au ocupaţie, iar un sfert sunt şomeri, 1 din 10 este analfabet. Totodată, se consideră că există o bună cooperare cu autorităţile şi cu unele ONG-uri în desfăşurarea de programe specifice. În clasa de referinţă (a VII-a) sunt 17 elevi dintre care 3 repetă anul. Familiile elevilor au dificultăţi materiale, nivel scăzut de pregătire. Cei mai mulţi părinţi nu participă la şedinţele organizate de şcoală şi nici atunci când sunt invitaţi nu se prezintă. Nivelul de pregătire a clasei este scăzut din lipsa de interes a lor şi a părinţilor. Cazul de reuşită şcolară nu priveşte evitarea abandonului şcolar, aceasta nu a fost niciodată un pericol, ci se referă la un elev provenit dintr-o familie numeroasă cu un nivel cultural şi economic modest, dar părinţii sunt interesaţi de situaţia şcolară a copilului lor. Strădania elevului în cauză, cooperarea şcoală- familie au condus la obţinerea unor rezultate dintre cele mai bune: are nota 10 la matematică şi activează la un club de fotbal. În şcolile generale din Piteşti incluse în studiu, situaţia este întrucâtva mai , amplasată într-o zonă de blocuri, este bună. Astfel, Şcoala nr. 2 „Ion Minulescu” corespunzător dotată. Aici îşi desfăşoară activitatea 62 de cadre didactice (59 sunt titulare), cu 920 de elevi. În anul trecut nu s-au înregistrat abandonuri şcolare şi au avut un repetent. În clasa de referinţă (o clasă a IV-a) sunt 31 de elevi, un elev diagnosticat cu ADHD (Deficit de Atenţie/ Tulburare Hiperkinetică). Părinţii sunt atraşi să colaboreze cu şcoala sau vin din proprie iniţiativă. Un sfert dintre elevi au totuşi rezultate slabe şi foarte slabe la învăţătură. Se remarcă o preocupare intensă a cadrului didactic pentru conlucrarea cu părinţii şi munca diferenţiată cu elevii (teste pentru părinţi, ore de consiliere, şedinţe comune părinţi- elevi, lecţii deschise cu participarea părinţilor). 9 PROGRAMUL „ŞCOALĂ DUPĂ ŞCOALĂ: UN SPRIJIN NECESAR PENTRU ELEVI” 235 Cazul de succes este al unui elev, care, după divorţul părinţilor, nu a mai beneficiat de o supraveghere şi îndrumare adecvată, a început să neglijeze învăţătura, să absenteze. În urma intervenţiei din partea şcolii s-a reuşit ca părinţii şi bunicii să-l ajute. Elevul a revenit la starea de dinainte, este preocupat de învăţătură şi obţine rezultate foarte bune. , aici învaţă 352 de elevi, cu 32 de cadre didactice Cât priveşte Şcoala nr. 17 (30 de titulari). Anul trecut nu au înregistrat nici un abandon şcolar, dar au avut 8 repetenţi (2,3%). Şcoala este bine dotată, se învaţă într-un singur schimb. Unitatea şcolară este amplasată într-o zonă în care populaţia are un nivel de trai modest. Mulţi părinţi nu au locuri de muncă. Peste jumătate dintre elevi au părinţii plecaţi în străinătate. Clasa de referinţă (o clasă a IV-a) are 18 elevi, fără corijenţi şi fără repetenţi. Părinţii elevilor vin la şcoală din proprie iniţiativă sau invitaţi. Eşecurile şcolare se explică prin dezinteresul elevilor şi al părinţilor. Exemplul de succes la învăţătură este al unui elev cu o familie completă dar cu resurse materiale reduse. Părinţii sunt preocupaţi de activitatea şcolară a fetiţei lor, aceasta manifestă un interes deosebit, având rezultate foarte bune la învăţătură. ” din Bacău, Am lăsat la urmă clasele I–VIII de la Liceul de Artă „G. Apostu pentru că situaţia este cu totul aparte. Elevii şcolii se recrutează dintre cei cu aptitudini muzicale şi în arte plastice şi doresc să-şi dezvolte aceste aptitudini. Ei provin din familii cu situaţii educative şi materiale diferite, de la părinţi cu pregătire superioară şi condiţii materiale bune, la cei care întâmpină dificultăţi materiale. Familiile locuiesc în oraş sau în satele limitrofe, astfel că unii copii fac naveta. Nu sunt repetenţi şi nu au situaţii de abandon, dar se înregistrează o mobilitate şcolară relativ însemnată, inclusiv prin plecarea/revenirea din străinătate. Clasa de referinţă (o clasă a IV-a) are 25 de elevi. Problema principală constă în integrarea celor nou veniţi în condiţiile în care nu este vorba doar de disciplinele obişnuite, ci şi de recuperarea noţiunilor de teorie şi instrument. Cei mai mulţi părinţi consideră că ar trebui să se intereseze de situaţia şcolară a copiilor lor, dar nu o fac în realitate ori când ar trebui. Unii copii întâmpină dificultăţi fie prin necunoaşterea adecvată a limbii române, fie din cauza navetei, fie din cauza situaţiilor familiale. Se încearcă lucrul diferenţiat, stimularea participării şi colaborării. Menţionez că în şcoală şi în clasă se aplică chestionare atât elevilor, cât şi părinţilor pentru a se identifica problemele şi a se găsi soluţii de rezolvare. Cazul de succes este acela al unui copil care a urmat clasele a I-a şi a II-a în străinătate. La revenirea în ţară s-a înscris la o şcoală din oraş, dar a întâmpinat dificultăţi la învăţătură şi a abandonat şcoala. Părinţii copilului lucrează doar sezonier. Elevul s-a reînscris în acest an la clasa a III-a din această şcoală. În continuare a avut dificultăţi de înţelegere şi manifesta dezinteres pentru învăţătură. În baza unor măsuri de cooperare cu părinţii şi de suport din partea învăţătoarei şi a colegilor s-a reuşit să i se dezvolte interesul pentru învăţătură şi a făcut progrese. 236 IOAN MĂRGINEAN, GABRIELA NEAGU, FLAVIUS MIHALACHE, MARIAN VASILE 10 CONCLUZII Din descrierile anterioare ale şcolilor, ale claselor de referinţă şi ale cazurilor de succes în prevenţia abandonului rezultă câteva constatări. 1. Şcoala iniţiatoare a proiectului se confruntă cu dificultăţi mari în asigurarea participării şcolare a elevilor, şi aceasta, în primul rând, din cauza caracteristicilor comunităţii de provenienţă a elevilor săi: mulţi părinţi fără pregătire şcolară, fără locuri de muncă, familii numeroase, familii monoparentale, plecări masive ale părinţilor în străinătate. 2. Fenomenul comunităţilor sărace slab orientate către şcoală este răspândit în ţară, inclusiv în cartiere din Bucureşti, ceea ce afectează negativ cuprinderea şcolară a copiilor şi participarea lor la procesul de învăţământ. 3. De asemenea, educaţia părinţilor este un factor cheie, având în vedere că sunt menţionate şi cazuri de familii care au o situaţie financiară precară, dar care totuşi îşi susţin copilul în şcoală. De altfel, atât părinţii, cât şi cadrele didactice consideră că ar trebui derulate programe paralele de educare a părinţilor pentru ca toţi să înţeleagă rolul educaţiei şcolare în societatea contemporană. 4. Proiectele prin care se acordă sprijin copiilor cu dificultăţi, inclusiv cele de tip „şcoala după şcoală” sunt binevenite. Experienţele anterioare, mai mult sau mai puţin sporadice, scot în evidenţă utilitatea intervenţiilor de suport material pentru elevii cu risc de abandon. Problema care rămâne constă în procurarea fondurilor necesare pentru acest suport necesar, ceea ce nu este uşor dar nici imposibil de realizat. 5. Stabilitatea cadrelor didactice în cadrul şcolii se constituie în factor favorabil pentru lucrul diferenţiat cu elevii, preocuparea pentru conlucrarea cu părinţii, pe când instabilitatea acestora este un factor inhibator pentru buna desfăşurare a activităţilor în şcoală. 6. Programa şcolară este apreciată ca fiind încărcată, iar acest lucru conduce la situaţia ca mulţi profesori să nu poată insista pe aprofundarea unor cunoştinţe iar elevii să nu facă faţă ritmului de lucru. Riscul de a rămâne în urmă cu acumularea de cunoştinţe este mai ridicat în grupurile cele mai vulnerabile deoarece aceşti elevi nu au suportul necesar din partea părinţilor pentru a recupera decalajul faţă de ceilalţi. 7. Personalul didactic îşi doreşte o colaborare mai bună şi suport din partea Inspectoratelor Şcolare. 8. Rezultatele şcolare bune, precum şi eşecurile nu sunt totuşi strict predeterminate de caracteristicile comunităţilor şi chiar ale şcolii, astfel că, în condiţii relativ vitrege, unii elevi au totuşi performanţe bune mai ales dacă sunt ajutaţi, după cum în condiţii normale de viaţă unii elevi ignoraţi de cei din jur pot avea dificultăţi. 9. În cazul romilor tradiţia pare să aibă încă are un rol important, mai ales pentru fete, în explicarea participării şcolare. Dincolo de acest aspect, sărăcia creşte şansa ca fetele să vadă în căsătorie un mod de compensare a neajunsurilor financiare. 11 PROGRAMUL „ŞCOALĂ DUPĂ ŞCOALĂ: UN SPRIJIN NECESAR PENTRU ELEVI” 237 10. La nivelul şcolii se resimte nevoia dezvoltării de servicii de asistenţă socială specifice şi a celor de mediere interculturală. 11. Apare necesitatea extinderii programului „A doua şansă”, de atragere în învăţământ a adulţilor fără pregătire şcolară sau care au părăsit de timpuriu şcoala. În acest fel beneficiile vor fi atât pentru cei în cauză, cât şi pentru copii lor, printr-un interes mai mare pentru situaţia şcolară a acestora. Ar fi de preferat ca învăţământul adulţilor să se realizeze în spaţii distincte pentru a proteja elevii minori. 12. Pentru asigurarea participării şcolare a elevilor, combaterea absenteismului şi a abandonului, precum şi pentru obţinerea de performanţe cât mai bune în activitatea de învăţământ cooperarea şcoală–comunitate se dovedeşte a fi un factor de luat în seamă. Informaţii specifice referitoare la efectul şcoală, parcursul şcolar al elevilor şi abandonul sunt analizate în studiile distincte, semnate de către Gabriela Neagu, Marian Vasile şi Flavius Mihalache. În finalul studiului prezentăm un ghid de bune practici în şcoală pentru prevenirea şi reducerea abandonului şcolar: 1. îndrumarea individuală diferenţiată în funcţie de dificultăţile ce le întâmpină unii elevi (absenteism, rezultate şcolare slabe, dificultăţi familiale şi personale); 2. legătura ţintită cu familiile elevilor cu probleme şi implicarea părinţilor în activităţile educaţionale, eventual cuprinderea lor în programe tip „a doua şansă” ceea ce ar putea avea un efect benefic şi asupra participării şcolare a copiilor lor; 3. constituirea de echipe mixte şcoală–direcţii de asistenţă socială din cadrul consiliilor locale pentru organizarea de vizite la domiciliul elevilor care întâmpină dificultăţi la şcoală; 4. participarea în proiecte educaţionale cu finanţare din fonduri nerambursabile; 5. identificarea unor modalităţi de sprijin material (asociaţii ale părinţilor, fundaţii, ONG-uri, agenţi economici etc.); 6. organizarea de ore suplimentare de pregătire prin modalităţi diferite pentru elevii cu rezultate slabe la învăţătură (meditaţii, programe de recuperare diferenţiate, individual, pe discipline şcolare, clase, grupe etc.) inclusiv în cadrul unor programe de tip school after school; 7. valorificarea activităţilor voluntare prestate de către profesori, alte categorii de specialişti activi sau pensionari, studenţi pentru a veni în sprijinul elevilor cu dificultăţi la învăţătură. BIBLIOGRAFIE 1. Anderson, C.A., Educational Distributions and Attainment Norms, New York, United Nations, 1955. 2. Anderson, C.A., A Skeptical Note on the Relation Vertical Mobility to Education, în “American Journal of Sociology”, nr. 6, 1961. 3. Boudon, R., La crise de la sociologie, Geneva, Paris, Librairie Droz, 1971. 238 IOAN MĂRGINEAN, GABRIELA NEAGU, FLAVIUS MIHALACHE, MARIAN VASILE 12 4. Boudon, R., L’inégalite des chances, Paris, Armand Colins, 1973. 5. Cazacu, H., Mobilitate socială, Bucureşti, Editura Academiei RSR, 1974. 6. Coleman, J.S., Equality of Educational Opportunity, Washington DC, Report USDHEW, 1966. 7. Georgescu, M.-A., Educaţie şi mobilitate socială, Târgu Mureş, Editura TIPOMUREŞ, 1998. 8. Mărginean, I., Şcoala în societatea românească de azi, în „Revista Calitatea Vieţii, nr. 3–4, 2009, pp. 298–302. 9. Mărginean, I., Indicele Dezvoltării Umane. România în context internaţional, în „Revista Calitatea Vieţii”, nr. 1–2, 2010, pp. 44–50. 10. Neagu, G., Accesul la educaţie a copiilor din medii defavorizate, în „Revista Calitatea Vieţii”, nr. 3–4, 2007. 11. Rotariu, T., Şcoala şi mobilitatea socială în ţările capitaliste dezvoltate, Bucureşti, Editura Ştiinţifică şi Enciclopedică, 1980. 12. Zamfir E., Zamfir C., (coord.), Ţiganii între ignorare şi îngrijorare, Bucureşti, Editura Alternative, 1993. 13. *** Human Development Reports, United Nations Development Programme, 1990–2009. he objective of this approach is to present and analyze the results of the research conducted in eight schools from five T cities. In the project “A necessary support for Rroma and Turkish students in Constanţa County” we analyzed the profile of the schools included in the research, the cases of success in avoiding school dropout and the cases of school dropout. Our final goal was to advance a guide of good practices for prevention and reducing school dropout. Some results of the research demonstrate that fact is possible. Keywords: education, school dropout, school reintegration. Primit: 27.05.2011 Acceptat: 15.06.2011 Redactor: Iuliana Precupeţu „EFECTUL ŞCOALĂ” ASUPRA PERFORMANŢELOR  EDUCAŢIONALE ALE ELEVILOR GABRIELA NEAGU rticolul de faţă prezintă rezultatele unei cercetări calitative – 16 focus-grupuri cu cadrele didactice şi părinţii elevilor – în A Şcoala Generală cu clasele I–VIII „Spiru Haret” din municipiul Medgidia, beneficiară a unei finanţări din fonduri nerambursabile prin proiectul „Un sprijin necesar elevilor de etnie roma şi turcă din judeţul 1 .Prin acest proiect a fost derulat un program de sprijin Constanţa” educaţional de tip „şcoală după şcoală” şi în alte şapte şcoli-martor din oraşele: Bacău, Buhuşi, Bucureşti, Medgidia şi Piteşti. Analiza se va concentra pe evaluarea factorilor care pot influenţa nivelul performanţelor educaţionale ale elevilor plecând de la premisa că impactul unui program educaţional poate fi potenţat sau, dimpotrivă, anulat prin o serie de caracteristici ale şcolii: relaţiile dintre familie şi şcoală, relaţiile dintre cadrele didactice, nivelul de pregătire şcolară şi profesională al acestora, atmosfera din şcoală etc. Rezultatele analizelor susţin rolul şcolii în determinarea nivelului performanţelor elevilor. Cuvinte-cheie: program educaţional de sprijin, efect şcoală, efect de compoziţie, performanţe educaţionale. Egalitatea de şanse în faţa educaţiei şi asigurarea unui învăţământ de calitate pentru toţi sunt, pentru majoritatea sistemelor de învăţământ din lume, obiective prioritare. Sistemul de învăţământ din România nu face excepţie. Deşi distincte, cele două obiective nu pot fi separate: un sistem de învăţământ nu poate fi considerat accesibil doar pentru că asigură reprezentarea la toate nivelurile sale pentru toate categoriile de populaţie, ci şi dacă toţi elevii au acces la acelaşi tip de cunoştinţe şi în ceea ce priveşte calitatea şi din punct de vedere al cantităţii acestora şi de condiţii de desfăşurare a procesului instructiv-educativ asemănătoare. Nu este de mirare atunci că tot mai mulţi specialişti (sociologi, pedagogi, economişti etc.) din diferite instituţii (ministere de resort, centre de Adresa de contact a autorului: Neagu Gabriela, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: gabi.neagu@iccv.ro. 1 Fondul Social European, Programul Operaţional Sectorial Dezvoltarea Resurselor Umane 2007–2013, Axa Prioritară 2 „Corelarea învăţării pe tot parcursul vieţii cu piaţa muncii”, Domeniul major de intervenţie 2.2. „Prevenirea şi corectarea părăsirii timpurii a şcolii”, Numărul de identificare al contractului POSDRU/23/2.2/G/40709. CALITATEA VIEŢII, XXII, nr. 3, 2011, p. 239–266 240 GABRIELA NEAGU 2 cercetare, organizaţii internaţionale etc.) acordă o atenţie deosebită identificării factorilor care influenţează calitatea învăţământului, aplicării consecvente de măsuri care s-au dovedit a avea un impact major asupra îmbunătăţirii calităţii educaţiei, elaborării de sisteme complexe de măsurare a calităţii educaţiei asigurate de către şcoli etc. În general, printr-un învăţământ de calitate se înţelege un învăţământ care aduce cât mai mulţi elevi în situaţia de succes şcolar, adică elevi cu rezultate şcolare bune şi foarte bune pe parcursul anului şcolar, elevi care participă cu rezultate pozitive la concursuri, olimpiade, teste naţionale şi internaţionale etc. O participare şcolară la toate nivelurile de învăţământ cât mai ridicată, o rată de părăsire timpurie a sistemului apropiată de zero, un procent important de absolvenţi ai diferitelor niveluri de învăţământ, forme de şcolarizare, specializări integraţi socioprofesional etc. sunt, de asemenea, caracteristici ale unui sistem de învăţământ de calitate. Calitatea unui sistem de învăţământ este influenţată atât de factori externi şcolii (mediul sociofamilial şi economic de provenienţă al elevului, nivelul de educaţie şi ocupaţia părinţilor etc.), cât şi de factori care ţin exclusiv de şcoală (colectiv didactic, condiţii de învăţare, tip de şcoală frecventat etc.). Dacă asupra factorilor exteriori şcolii capacitatea acesteia de a-i modifica în favoarea succesului educaţional al elevilor este scăzută, în ceea ce priveşte cea de-a doua categorie de factori, intervenţia şcolii poate fi maximă. Creşterea nivelului de pregătire al corpului profesoral, modernizarea bazei tehnico-materiale a instituţiilor de învăţământ, organizarea de programe educaţionale extracurriculare sau/şi de sprijin educaţional, reducerea numărului de elevi dintr-o clasă, implicarea familiei, a comunităţii în activităţile şcolii etc. sunt doar câteva dintre metodele prin care şcoala poate interveni în favoarea îmbunătăţirii calităţii educaţiei şi care s-au dovedit în timp a avea efecte pozitive semnificative. În materialul de faţă ne propunem să analizăm relaţia dintre factorii care ţin exclusiv de şcoală şi susceptibili a influenţa evoluţia educaţională a elevilor şi performanţele educaţionale ale acestora. Premisa de la care plecăm este aceea că şcoala, înţelegând prin aceasta corpul profesoral, modul de organizare a procesului instructiv-educativ, relaţiile din interiorul şcolii, dar şi dintre acesta şi exterior (familiile elevilor, comunitatea în care-şi desfăşoară activitatea), activităţile cu caracter educaţional organizate în şcoală etc., are un impact semnificativ asupra performanţelor educaţionale ale elevilor. Măsurarea nivelului de pregătire a elevilor este o activitate complexă ce implică identificarea celor mai adecvate metode şi tehnici de măsurare a lor, dar şi a factorilor susceptibili a le influenţa. Analiza notelor şi/sau calificativelor acordate elevilor în cadrul verificărilor de la clasă, a mediilor de la sfârşitul semestrului şi/sau anului şcolar, a rezultatelor obţinute la examene, dar şi cele de la diferite concursuri, olimpiade, teste naţionale şi internaţionale este una dintre metodele de măsurare a nivelului de pregătire a elevilor dintr-o instituţie de învăţământ sau chiar din întreg sistemul de învăţământ frecvent utilizată (PISA, TIMSS, PIRLS, 3 „EFECTUL ŞCOALĂ” ASUPRA PERFORMANŢELOR EDUCAŢIONALE ALE ELEVILOR 241 IEA sunt câteva dintre cercetările care utilizează astfel de metode). Realizarea acestui tip de analiză implică utilizarea unor eşantioane mari de populaţie şcolară, instituţii, desfăşurarea lor pe perioade mari de timp, testarea atât a cunoştinţelor teoretice, cât şi a celor practice, aplicative. Astfel de studii au meritul de a oferi o imagine de ansamblu asupra calităţii educaţiei asigurate de către un sistem de învăţământ prin comparaţie cu alte sisteme de învăţământ sau prin raportare la obiectivele pe care şi le-a stabilit fiecare sistem în parte. Dezavantajul constă în faptul că nu permit analiza impactului unor măsuri, programe aplicate pe arii mai restrânse (la nivelul unei şcoli sau grup de şcoli) asupra performanţelor educaţionale ale unor clase/grupuri de elevi, a stabilirii măsurii în care creşterea nivelului de pregătire al elevilor este rezultatul factorilor care ţin de şcoală sau a celor exteriori şcolii. Frecvent utilizate în procesul de evaluare a calităţii învăţământului sunt şi percepţiile populaţiei, ştiut fiind faptul că o percepţie pozitivă asupra învăţământului conduce la acţiuni favorabile educaţiei, la includerea şcolii în strategiile şi proiectele indivizilor pe termen mediu şi lung, în timp ce o percepţie negativă măreşte distanţa dintre individ şi sistem, accentuează tendinţa de a supraaprecia costurile şi riscurile cu educaţia şi de a diminua din beneficiile pe care aceasta le aduce. Referindu-ne strict la situaţia învăţământului românesc, constatăm că, deşi datele obiective sunt în general defavorabile sistemului, percepţia populaţiei asupra acestuia este una pozitivă. Diferenţele dintre datele obiective şi percepţia populaţiei asupra învăţământului pot fi explicate şi prin aceea că în România „educaţia a fost promovată foarte mult ca prioritate naţională în timpul regimului comunist şi încă este declarată prin lege. Putem spune că acesta este un mit naţional în care (oamenii) pot găsi cel puţin câteva elemente pozitive, mai ales că atâtea alte domenii ale vieţii sunt clar negative” (Mărginean, 2004, p. 34). În cazul de faţă, dat fiind faptul că ne-am propus să evaluăm impactul factorilor care ţin de şcoală asupra performanţelor educaţionale ale elevilor dintr-o şcoală şi, în particular, impactul unui program de sprijin, program care acţionează doar la nivelul unei categorii de elevi (80 de elevi dezavantajaţi din punct de vedere socio-economic şi familial), am optat pentru o cercetare de tip calitativ – focus- grupuri cu părinţii şi cadrele didactice şi interviuri semistructurate cu directorii de şcoală. Ghidurile de interviu au inclus şi teme care au vizat factorii susceptibili a influenţa performanţele educaţionale ale elevilor. CADRUL TEORETICO-METODOLOGIC Rolul şcolii a fost văzut relativ diferit de-a lungul timpului. Un anumit pesimism care a dominat prima jumătate a secolului al XX-lea este înlocuit la începutul anilor ’80 de optimismul iniţiatorilor şi susţinătorilor curentului School effectiveness research (SER). Acest curent ia naştere în jurul ideii că şcoala este în măsură să influenţeze accesul şi succesul în educaţie al indivizilor. SER este o mişcare ce a reuşit să 242 GABRIELA NEAGU 4 poziţioneze şcoala în centrul sistemului de învăţământ în ceea ce priveşte responsabilitatea pe care o are aceasta vizavi de calitatea educaţiei pe care o furnizează şi, în consecinţă, vizavi de evoluţia educaţională şi, ulterior, cea socioprofesională a indivizilor (Dumay, 2004; Duru-Bellat, 2003). Cercetările care se înscriu în curentul SER analizează o serie de caracteristici ale şcolii, susceptibile a avea un impact major asupra calităţii învăţământului pe care îl asigură propriilor elevi: dotarea tehnico-materială a şcolii, relaţiile dintre şcoală şi familie, caracteristicile corpului profesoral, relaţiile dintre cadrele didactice, dintre acestea şi elevi, dar şi dintre cadrele didactice şi conducerea şcolii, aşteptările cadrelor didactice vizavi de elevi, gradul de securitate/siguranţă în şcoală şi în imediata proximitate, modul de organizare a lecţiilor, implicarea şcolii în diferite activităţi de la nivel local etc. De asemenea, iniţierea şi derularea unor programe educaţionale suplimentare s-au dovedit a fi factori cu impact major asupra creşterii nivelului performanţelor educaţionale ale elevilor mai ales asupra celor proveniţi din medii socio-familiale, economice, culturale defavorizate (Dumay, 2004). Studiile realizate până în prezent din această perspectivă au demonstrat că toate aceste caracteristici ale şcolii corelează pozitiv cu nivelul calităţii învăţământului asigurat de către şcoală şi sunt în măsură să influenţeze semnificativ succesul educaţional al elevilor. Altfel spus, în şcolile în care cadrele didactice au aşteptări ridicate vizavi de elevi în ceea ce priveşte pregătirea lor şcolară, personalul didactic colaborează atât cu familia şi comunitatea în care-şi desfăşoară activitatea, cât şi între ele, în şcoală elevii şi personalul didactic au sentimentul de siguranţă, securitate etc. performanţele educaţionale ale elevilor sunt mai ridicate. Ghidurile de interviu în baza cărora s-au realizat focus-grupurile cu cadrele didactice şi părinţii elevilor din cele 8 şcoli incluse în cercetarea de faţă au conţinut şi întrebări referitoare la factorii care ţin de şcoală, susceptibili a influenţa performanţele educaţionale ale elevilor: „Cum apreciază conţinutul învăţământului în raport cu posibilităţile elevilor dar şi în raport cu ceea ce este necesar unei persoane pentru a se integra socio-profesional?”, „Care sunt cele mai frecvente dificultăţi cu care se confruntă în procesul instructiv-educativ?”, „Cât timp alocă elevii pregătirii pentru şcoală?”, „Cum caracterizează relaţiile dintre şcoală şi familie?”, „Care sunt principalele caracteristici ale populaţiei şcolare?”, „Cum caracterizează atmosfera din şcoală dar şi din cartier/zona în care-şi desfăşoară activitatea şcoala?” etc. Datele obţinute în urma analizei interviurilor au fost organizate pe următoarele teme: • conţinutul învăţământului şi modul de organizare a procesului instructiv- educativ; • relaţiile dintre şcoală şi familie; • atmosfera din şcoală; • aşteptările cadrelor didactice şi ale părinţilor vizavi de performanţele elevilor; • caracteristicile corpului profesoral. 5 „EFECTUL ŞCOALĂ” ASUPRA PERFORMANŢELOR EDUCAŢIONALE ALE ELEVILOR 243 DISCUŢII. ANALIZA DATELOR CERCETĂRII Conţinutul învăţământului şi modul de organizare a procesului instructiv-educativ Doyle (1986, apud Martineau şi alţii, 1999) este de părere că un cadru didactic are de îndeplinit două responsabilităţi foarte importante: • transmiterea de cunoştinţe, priceperi, deprinderi către elevi în acord cu prevederile documentelor şcolare (programe, planuri de învăţământ, planificări şcolare, manuale etc.) şi • gestionarea clasei de elevi – cadrul didactic este cel care stabileşte reguli, norme, ce anume este permis în clasă şi ce este interzis, cum sunt recompensate comportamentele pozitive şi cum sunt sancţionate cele inadecvate etc. Cele două responsabilităţi sunt strâns legate una de cealaltă pentru că este foarte dificil, dacă nu chiar imposibil, să se realizeze o transmitere corectă a cunoştinţelor în condiţii de indisciplină după cum este foarte greu de menţinut o atmosferă de studiu, de concentrare când elevii nu sunt motivaţi, nu sunt implicaţi activ în procesul de învăţare. Există de altfel opinii potrivit cărora ceea ce face diferenţa dintre un cadru didactic de succes şi unul care înregistrează eşecuri în activitatea profesională este tocmai capacitatea de gestionare a clasei de elevi în vederea transmiterii cunoştinţelor, competenţelor prevăzute în planurile de învăţământ (Konin şi alţii, 1979, apud Martineau şi alţii, 1999). Cadrele didactice, indiferent de sistemul de învăţământ căruia îi aparţin, au avut dintotdeauna de îndeplinit aceste responsabilităţi (vor fi aceleaşi şi pe viitor). Ceea ce se schimbă continuu sunt condiţiile în care trebuie îndeplinite: cantitatea şi tipul de cunoştinţe necesare a fi transmise, timpul prevăzut pentru a fi realizat acest proces, populaţia către care se realizează transmiterea cunoştinţelor. O parte a schimbărilor – cele de la nivelul cantităţii şi tipului de cunoştinţe – sunt coordonate şi impuse prin legislaţie, fapt care obligă cadrele didactice să le transpună în practică aşa cum au fost prevăzute. Din acest motiv există nu doar legi care stabilesc cum, cât şi ce anume se schimbă, ci şi documente şcolare (planuri de învăţământ, programe şcolare pe discipline, planificări şcolare etc.) elaborate pe baza acestor prevederi şi care au rolul de a sprijini personalul didactic în activitatea pe care o desfăşoară. Schimbările de la nivelul populaţiei şcolare nu pot fi dictate prin lege şi nu există nici documente, nici soluţii miracol după care un cadru didactic să se ghideze pentru a le face faţă cu succes. „Gestionarea clasei”, indiferent de caracteristicile acesteia, în vederea transmiterii eficiente a cunoştinţelor este guvernată doar de capacităţile, abilităţile, experienţa şi tactul pedagogic al fiecărui cadru didactic. În ultimele decenii, cantitatea de cunoştinţe necesară a fi transmisă elevilor şi gradul de dificultate al acestora au crescut la fel şi timpul pe care-l petrec elevii în 244 GABRIELA NEAGU 6 şcoală. Nici populaţia şcolară nu a stat pe loc: elevii de azi manifestă un nivel de maturitate intelectuală mai înalt decât cei de acum un deceniu, un grad mai mare de autonomie în raport cu adulţii etc. Creşterea cantităţii de cunoştinţe, prelungirea perioadei de şcolarizare şi dezvoltarea psihointelectuală accelerată a elevilor rămân însă fără efect asupra performanţelor educaţionale ale acestora dacă nu sunt valorificate în mod corespunzător. Reformele derulate în ultimele 2–3 decenii la nivelul majorităţii sistemelor de învăţământ din lume au acordat o atenţie deosebită corelării celor două aspecte: transmiterea de cunoştinţe şi gestionarea claselor de elevi. În cazul primei responsabilităţi, obiectivul urmărit este acela de a selecta din volumul foarte mare de cunoştinţe pe cele esenţiale unui individ pentru a se integra cu succes în viaţa socio-profesională, în timp ce, în cazul celei de-a doua, atenţia a fost concentrată pe identificarea celor mai eficiente modalităţi de gestionare a unor clase de elevi tot mai eterogene din punct de vedere psihointelectual, socioeconomic, familial, cultural etc. Un aspect important al reformei învăţământului din România îl constituie şi schimbările la nivelul conţinutului învăţământului: apariţia de noi discipline şcolare şi dispariţia altora, modificarea criteriilor de evaluare, manuale alternative, deplasarea accentului de pe memorare pe înţelegerea şi analiza cunoştinţelor predate etc. Unele schimbări au fost aşteptate şi dorite de către marea majoritate a cadrelor didactice însă altele sunt şi în prezent dezaprobate, contestate de către o parte a acestora. Reacţia personalului didactic vizavi de schimbările de la nivelul conţinutului învăţământului diferă foarte mult de la un nivel la altul de şcolarizare, de la o instituţie de învăţământ la alta, de la un cadru didactic la altul. Grafic 1 Aprecierea informaţiei/conţinutului programei şcolare C um apreciaţi informaţia, conţinutul programei şcolare a disciplinei principale pe care o predaţi? 45 41.3 40 35 30 25 24.1 21 20 15 10 5 5.1 5.1 3.5 0 prea multă prea puţină NS/NR Sursa: Metro Media Transilvania, 2007. 7 „EFECTUL ŞCOALĂ” ASUPRA PERFORMANŢELOR EDUCAŢIONALE ALE ELEVILOR 245 Studiile realizate la nivelul sistemului nostru de învăţământ, de către Metro Media Transilvania (2007), relevă faptul că majoritatea cadrelor didactice apreciază conţinutul programei şcolare a disciplinei pe care o predau ca fiind foarte încărcată (Grafic 1). Potrivit aceluiaşi studiu, informaţia cuprinsă în programele şcolare este pentru majoritatea cadrelor didactice din învăţământul preuniversitar prost structurată (18,5%), nefolositoare (7,2%), dificil de recuperat (8,2%), greu de înţeles de către elevi (12,6%), plictisitoare, neatractivă (7,7%). Nici în ceea ce priveşte utilitatea cunoştinţelor însuşite de către elev în şcoală cadrele didactice nu sunt mai optimiste: mai mult de o treime dintre ele sunt de părere că ceea ce se predă elevilor în şcoală mai degrabă nu le foloseşte în viaţă (32,8%) sau nu le foloseşte deloc (4,8%). O analiză detaliată a datelor cercetării, realizată de către Metro Media Transilvania, evidenţiază faptul că opiniile cadrelor didactice sunt diferite în funcţie de vechimea în muncă, mediul rezidenţial în care-şi desfăşoară activitatea sau locuieşte, disciplina de învăţământ pe care o predă etc. Indiferent însă de factorii care influenţează atitudinile, comportamentele, percepţiile celor implicaţi în procesul instructiv-educativ, un lucru este sigur: ceea ce cred cadrele didactice, dar şi părinţii despre conţinutul învăţământului este foarte important pentru evoluţia şcolară a elevilor datorită faptului că o percepţie pozitivă atrage după sine mobilizarea, implicarea, pe când o percepţie negativă conduce la dificultăţi în desfăşurarea procesului educaţional, la lipsa susţinerii elevului de către personalul didactic şi familie. Pentru a înţelege mai bine percepţiile cadrelor didactice din şcolile participante la cercetarea noastră asupra conţinutului învăţământului, pe lângă analiza datelor din interviuri, am solicitat completarea unei fişe a şcolii care să includă şi o caracterizare a corpului profesoral. Analiza datelor prezentate în cele opt fişe ale şcolii relevă următoarele caracteristici ale personalului didactic (Tabelul nr. 1 şi Tabelul nr. 2): Tabelul nr. 1 Caracteristici ale corpului profesoral din şcolile-martor Participare la Număr Vechime Cadre cursuri de Fluctuaţie total de medie în didactice Şcoli-martor perfecţionare personal cadre muncă titulare profesională didactice Şcoala nr. 136 Bucureşti 29 11 > 50% 12 ani 50% 15 ani > 50% Şcoala nr. 7 Medgidia 25 10 >50% 13 ani >50% Şcoala nr. 1 Buhuşi 25 20 > 50% 17 ani sunt cele care nu doar tolerează prezenţa părinţilor, ci mai ales încurajează implicarea lor în diferite aspecte ale vieţii şcolare şi ale comunităţii” (Pearson, 1990, apud Claes şi Comeau, 1996). Odată demonstrat acest fapt, în ultimele decenii legislaţia privind educaţia din majoritatea statelor a inclus şi referiri la situaţiile şi condiţiile în care şcoala poate colabora cu familia. Gradul de implicare al familiei în activitatea şcolii variază foarte mult de la un stat la altul, de la un sistem de învăţământ la altul: de la participarea familiei la deciziile de recrutare şi selecţie a personalului didactic, la stabilirea structurii cheltuielilor la nivel de instituţie şcolară sau doar participarea la şedinţele cu părinţii. În România, atât şcoala, cât şi familia sunt la începutul acestui tip de colaborare, sunt în etapa în care şi una şi cealaltă învaţă cum să-şi armonizeze metodele, atitudinile, comportamentul în beneficiul copiilor. Iniţierea şi stabilirea unor relaţii de colaborare eficiente depind atât de cadrele didactice, cât şi de părinţi. Grafic 2 Aprecierea cadrelor didactice vizavi de colaborarea cu familiile elevilor în vederea rezolvării problemelor şcolare (%) 48,6 48,6 50 45 40 28,3 35 30 25 16,8 20 15 10 1,61,9 0,5 5 0 binerăunu colaborez deloc foarte b inenici bine nici răufo arte rău Sursa: Metro Media Transilvania, 2007. Studiile asupra sistemului nostru de învăţământ relevă faptul că pe ansamblu între şcoală şi familie există o relaţie de colaborare, însă modalităţile prin care comunică acestea sunt foarte limitate: tradiţionalele şedinţe cu părinţii şi întâlnirile directe cu părinţii unui elev. Dacă la aceste şedinţe ar participa toţi părinţii sau majoritatea dintre ei, atunci am putea spune că metoda este una eficientă. Din păcate însă nu toţi părinţii vin la aceste întâlniri şi cei care absentează cel mai frecvent sau nu participă niciodată sunt tocmai părinţii elevilor care întâmpină dificultăţi la şcoală. 258 GABRIELA NEAGU 20 Grafic 3 Principalele modalităţi de comunicare cu familiile elevilor utilizate de cadrele didactice (%) 1,9 NS/NR 2,9 nu comunic cu părinţii 1 altfel 11,4 p rin vizite , întâ lniri d ire c te c u p ă rinţii unui e le v 8,8 telefonic 1,8 prin scrisoare, e-mail 72,2 şedinţele cu părinţii 0 1020304050607080 Sursa: Metro Media Transilvania, 2007. Şi cadrele didactice şi părinţii intervievaţi de noi au menţionat aceleaşi metode de comunicare. Analiza detaliată a datelor cercetării noastre ne conduc însă spre concluzia că familia şi şcoala sunt două lumi paralele: părinţii şi cadrele didactice au percepţii total diferite asupra responsabilităţii fiecăruia dintre ele în raport cu educaţia copiilor, au aşteptări diferite şi de multe ori nerealiste una faţă de cealaltă, rare sunt situaţiile în care familia vine spre şcoală, dar nici personalul didactic nu se dovedeşte mai deschis acestui tip de relaţie. Această situaţie nu este deloc în avantajul elevilor şi nici al şcolii sau familiei. Cauzele distanţei care s-a instalat între cele două instituţii – familie şi şcoală – sunt multiple. Analiza datelor obţinute prin focus-grup cu cadrele didactice din cele 8 şcoli ne arată că percepţia pe care o au aceştia atât asupra competenţelor lor, cât şi asupra a tot ceea ce reprezintă şcoala şi activitatea lor didactică este una negativă: şcoala în care predau este una fără performanţe, părinţii şi elevii îi desconsideră, reprezentanţii inspectoratelor şcolare, dar şi ale altor autorităţi nu sunt interesaţi de activitatea lor, de problemele cu care se confruntă etc. Aceste aspecte au impact major asupra relaţiilor dintre cadrele didactice şi familiile elevilor pentru că „deschiderea cadrelor didactice către părinţi pare a fi legată de percepţia pe care o au aceştia asupra propriilor competenţe, contactele fiind mult mai rare atunci când percepţia este negativă” (Hoover-Dempsey et al., 1987, citat de Montandon, 1996, p. 64). Au impresia că în momentul când au trimis copilul la şcoală nu mai e responsabilitatea lor, deci l-au trimis la şcoală, noi suntem cei care... să-i şi spălăm aici, să-i... aşa gândesc, nu mai e responsabilitatea lor, ei nu verifică un caiet, să ştiţi (interviu cadru didactic şcoală Medgidia). ...De regulă nu vin părinţii copiilor problemă... Aceştia ştiţi cum vin...numai forţaţi de împrejurări de exemplu dacă i se dă ceva gratuit şi normal că trebuie să 21 „EFECTUL ŞCOALĂ” ASUPRA PERFORMANŢELOR EDUCAŢIONALE ALE ELEVILOR 259 depună nu ştiu ce hârtie la secretariat sau au nevoie de ceva de la noi... De o adeverinţă ceva... Sau de exemplu îi sun şi când vede numărul meu nu răspunde că ştie că îi sun când sunt probleme că... dacă au nevoie în schimb sună... (interviu cadru didactic şcoala-pilot). Nici familiile nu uşurează sarcina personalului didactic: după cum elevii răspund cu dificultate cerinţelor impuse de şcoală şi părinţii lor au aceeaşi problemă. Una dintre cauze constă în caracteristicile socio-economice, profesionale şi culturale: marea majoritate a părinţilor au un nivel de educaţie foarte scăzut, nu au loc de muncă, trăiesc sub sau la limita sărăciei. Săraci fiind în marea lor majoritate şi fie pentru că nu-i interesează situaţia şcolară a copiilor lor, fie pentru că îi deranjează o discuţie publică despre situaţia lor material-financiară, părinţii evită să ia legătura cu şcoala. Cadrele didactice sunt întotdeauna dezamăgite de lipsa de reacţie a părinţilor însă rareori încearcă să afle ce se ascunde de fapt în refuzul părinţilor de a veni la şcoală şi să caute astfel alte metode de a stabili o legătură cu familia. Persoanele care se confruntă cu astfel de probleme – sărăcie, lipsă de educaţie – au tendinţa de a se izola, educaţia lor şi a copiilor lor nu reprezintă o prioritate pentru ei motiv pentru care nu văd importanţa stabilirii unor relaţii cu şcoala. Există, de asemenea, studii care susţin că nu atât caracteristicile socio- economice, familiale sunt cauzele pentru care părinţii evită să iniţieze şi să menţină relaţii cu instituţiile de învăţământ, cât propria lor experienţă educaţională: o experienţă negativă conduce la percepţii negative asupra şcolii şi, implicit, la evitarea relaţiilor cu acesta (Kellerhals şi Montandon, 1991, apud Montandon, 1996). Ori, majoritatea părinţilor elevilor din şcolile în care am desfăşurat cercetarea au avut experienţe şcolare negative: nivel foarte scăzut de educaţie, abandon şcolar, dificultăţi în integrarea profesională datorită lipsei de pregătire şcolară etc. Situaţie confirmată şi de către cadrele didactice intervievate: Nu se implică pentru că nu ştiu părinţii, sunt unii care nu pot să-i ajute, ar vrea să-i ajute dar nu ştiu nici ei... (interviu cadru didactic şcoală Piteşti). Şi cred că se implică acel părinte care atunci când a fost elev a simţit ceva pentru şcoală, cred că acel părinte se implică. ...şi-a respectat învăţătorul şi a simţit acei fiori când a păşit pe pragul şcolii, cred că aceia sunt singurii părinţi care se mai implică în ziua de astăzi dar sunt foarte puţini (interviu cadru didactic şcoală Bacău). O altă cauză a frecvenţei scăzute a relaţiilor dintre şcoală şi familie o reprezintă şi migraţia părinţilor în alte state în căutarea unui loc de muncă. Copiii rămân fără supraveghere, în grija unei rude sau chiar singuri lipsind astfel cadrul didactic de un interlocutor. Pe lângă lipsa suportului afectiv aceşti copii sunt mult mai expuşi riscului eşecului şcolar. ...dar sunt cazuri când noi...spre exemplu la clasă sunt destul de mulţi care au rămas în grija bunicilor, a mătuşii iar bunica şi mătuşa... deci în general problema cum se pune nu numai a sărăciei, ci şi a celor care au plecat în 260 GABRIELA NEAGU 22 străinătate, au lăsat copiii Dumnezeu cu mila, cu cine i-a lăsat iar cei care îi au în grijă nu vin ca să-i... Când vin din străinătate... Au venit dar... le-am spus situaţia şcolară, ei au plecat după aceea.... ...şi pleacă iarăşi... (interviu cadru didactic şcoală Bacău). Nu, ei îi părăsesc, ei cred că dacă trimit 100 de euro pe lună şi-au făcut datoria de părinte... pentru unii... suportul afectiv măcar îl au din partea bunicilor dar pentru noi ca şi parteneri nu există o bunică care are 74 de ani şi care a făcut 2 clase la vremea ei... nu este un suport... (interviu cadru didactic şcoală Buhuşi). Nu am identificat diferenţe importante între opiniile exprimate de cadrele didactice din şcolile-martor şi cele ale cadrelor didactice din şcoala-pilot: părinţii nu participă la activitatea şcolară şi nici nu acordă vreo atenţie deosebită educaţiei copiilor lor însă nici cadrele didactice nu fac des referiri la solicitările adresate părinţilor. Mai mult, confirmă faptul că relaţiile dintre ei şi familiile elevilor sunt activate doar atunci când sunt probleme. Părinţii sunt de acord că între şcoală şi familie relaţia ar trebui să fie mai strânsă, dar în şcolile în care învaţă copiii lor acest lucru nu se întâmplă. Să vină toţi părinţii. O dată pe semestru ar trebui să se strângă toţi părinţii, la clasa a doua A la doamna... ar trebui să se strângă în semestrul care este o singură dată toţi părinţii, sunt 22 de copii dintre care doamna învăţătoare şi-a făcut meseria, ne-a chemat în fiecare săptămână părinţii, s-a strâns cam jumate din clasă (părinte şcoală Piteşti). La noi doamna învăţătoare insistă, avem caiet de corespondenţă în care notează absolut tot ce se întâmplă în fiecare zi... sunt părinţi... nu deschide nici măcar caietul (părinte şcoală Piteşti). Şedinţele cu părinţii sunt foarte rare. Dar noi dacă suntem vecini aici…Depinde şi de clasă (părinte şcoală Bucureşti). Relaţia părinţilor cu şcoala nu există, asta e o şcoală rău famată (părinte şcoală Bucureşti). ...noi ca şi părinţi ar trebui să fim uniţi. Clasa dacă e unită şi copii şi părinţii, părintele dacă află ce a făcut copilul la şcoală, acasă îşi face datoria de părinte, dacă se întâmplă lucrul ăsta în continuare acea clasă va fi exemplu. Dacă clasele sunt fiecare în pătrăţica ei cum trebuie, deci şcoala e cum trebuie... (părinte şcoală Bacău). Aşa cum ne-am aşteptat, părinţii care au răspuns solicitărilor noastre şi ale cadrelor didactice de a participa la focus-grup sunt cel mai adesea dintre cei care se implică în activitatea şcolii şi din discuţiile cu ei reiese clar convingerea că nu ar trebui să fie singurii. Problema o reprezintă însă cei care se limitează doar la a-şi înscrie copilul la şcoală în clasa I. Pentru a avea succes în relaţia cu aceştia cadrele didactice trebuie să desfăşoare o activitate mai intensă în a-i atrage către şcoală, să ofere soluţii clare, simple, concrete. Discuţiile, şi aşa foarte rare, la modul general sau explicaţiile foarte complexe din punct de vedere al limbajului utilizat, le aminteşte încă odată părinţilor faptul că ei şi cadrele didactice provin din „lumi” 23 „EFECTUL ŞCOALĂ” ASUPRA PERFORMANŢELOR EDUCAŢIONALE ALE ELEVILOR 261 diferite din punct de vedere socioprofesional şi intelectual, că nu au nimic în comun unii cu alţii. Atmosfera din şcoală Asigurarea siguranţei, securităţii în şcoli atât pentru cadrele didactice, cât şi pentru elevi a devenit şi pentru România o problemă actuală. În ultimii ani tot mai multe şcoli au fost confruntate cu acte de violenţă între elevi, între elevi, personal didactic şi persoane din afara şcolii, consum de droguri, posesie de arme, dar şi alte acte de delincvenţă sunt situaţii cărora instituţiile de învăţământ de la noi trebuie să le facă faţă sau să fie pregătite pentru a le face faţă. Tabelul nr. 5 Disciplina în şcolile din România Este nevoie de mai multă disciplină în şcolile din România? (%) Cadre didactice Elevi Acord total 73,6 55,7 Mai degrabă de acord 19,5 26,0 Mai degrabă nu sunt de acord 4,2 8,9 Dezacord total 1,1 4,6 Sursa: Metro Media Transilvania, 2007. Deşi în proporţii diferite şi cadrele didactice şi elevii din învăţământul preuniversitar din România sunt de părere că în şcoli este nevoie de mai multă disciplină. De asemenea, elevii consideră că siguranţa scăzută în şcoală este o problemă cu care şcoala lor se confruntă în mare şi foarte mare măsură (27,4%), iar cadrele didactice sunt de aceeaşi părere într-o proporţie de 15,4%. Mediul în care funcţionează o şcoală poate creşte sau diminua riscul apariţiei unor astfel de probleme. Şcolile care-şi desfăşoară activitatea în comunităţi/cartiere defavorizate din punct de vedere socioeconomic, cultural, aşa cum sunt şcolile participante la această cercetare, sunt mult mai expuse insecurităţii. Dată fiind sărăcia cu care se confruntă atât instituţiile de învăţământ, cât şi autorităţile locale, posibilitatea de a asigura o pază profesionistă a şcolilor (monitorizare video, agenţi de pază) este aproape imposibilă. Nu o să fie niciodată o zonă liniştită… În toate străzile astea, în toată zona asta, niciodată nu o să fie linişte... e zona rău famată… (părinte şcoală Bucureşti). A găsit droguri acolo în spate…Şi problema gardului, nu avem gard. Şi nu avem bodyguard... Şi personalul din şcoală nu se implică (părinte şcoală Bucureşti). Cred că în fiecare dimineaţă se aude: îl mut! îl mut, că nu mai pot (părinte şcoală Bucureşti). Sărăcia, păi dă în cap că vede că are suculeţ sau vede că are un corn sau are ceva în plus faţă de care nu a văzut copilul... Şi asta în faţa şcolii (părinte şcoală Buhuşi). 262 GABRIELA NEAGU 24 Mai nou intră peste noi în clasă fără să ceară acordul nimănui, eu... mi s-a întâmplat... Apropo de ce vă spuneam cu... împotriva lor, ei au tot dreptul... Ei se bat în afara şcolii sau au diferite incidente şi vin şi... în şcoală poate până ajungem noi în clasă sau ştiu eu şi atunci intrăm aşa nevinovaţi în conflictele dintre ei şi normal dacă iei apărarea unuia , stai doamnă că eu...răspundem în clasa asta dar n-ai voie să... ei cred că îşi fac singuri dreptate (interviu cadru didactic şcoala- pilot). Majoritatea cadrelor didactice şi a părinţilor intervievaţi fie din şcolile- martor, fie din şcoala-pilot s-au declarat nemulţumiţi de atmosfera din şcoală şi din afara acesteia în ceea ce priveşte siguranţa copiilor şi a lor personală. Motivele insatisfacţiei vizavi de securitatea, siguranţa în şcoală diferă însă de la o instituţie de învăţământ la alta: în timp ce părinţii elevilor din şcoala din Bacău se declarau nemulţumiţi de modul în care unele cadre didactice se adresează sau se comportă cu copiii lor, cadrele didactice din şcolile din Medgidia, Buhuşi şi Bucureşti erau preocupate de accesul mult prea facil al unor persoane cu antecedente penale în interiorul şcolii, de actele de violenţă fizică şi verbală manifestate atât în interiorul şcolii, cât şi în cartier etc. O parte a cadrelor didactice au manifestat teamă pentru siguranţa lor fizică în şcoală, în timpul orelor de curs. În aceste şcoli o parte importantă a timpului de la clasă este alocat de către cadrele didactice realizării ordinii şi disciplinei şi nu procesului de predare-învăţare fapt care are un impact negativ major asupra performanţelor educaţionale ale elevilor. Agresiunile verbale, actele de indisciplină manifestate de către elevi au capacitatea de a diminua din autoritatea cadrelor didactice în clasă şi din interesul lor de a se implica profesional. Meseria de cadru didactic presupune nu doar transmitere de cunoştinţe, ci şi atribuirea de recompense sau sancţiuni. În condiţiile în care un cadru didactic se teme pentru siguranţa sa, obiectivitatea cu care distribuie recompensele şi sancţiunile are de suferit. Acelaşi lucru este valabil şi pentru elevi şi părinţi: elevii care sunt agresaţi dar şi părinţii acestora preferă să treacă sub tăcere actele de delincvenţă pentru a nu avea şi mai mult de suferit pe de urma agresorilor. În condiţii de insecuritate, nesiguranţă, capacitatea de a învăţa a elevilor şi cea de implicare a personalului didactic în activitatea educaţională sunt mult mai scăzute decât în condiţii de ordine şi disciplină. Un mediu eficient de învăţare se derulează fără întreruperi de activitate, în baza unui plan/proiect pe care-l respectă atât elevii cât şi personalul didactic. Şi unii şi ceilalţi atât la nivelul fiecărei clase, cât şi la nivelul întregii şcoli respectă o anumită rutină care are ca efect şi crearea unei atmosfere de siguranţă, securitate. Când această „rutină educaţională” este întreruptă brusc prin atitudinile, comportamentele elevilor sau/şi părinţii acestora, şcoala îşi pierde din autoritate şi din încrederea comunităţii. Normele şi regulile sunt mult mai permisive în mediile şcolare defavorizate decât în cele favorizate. Cadrele didactice şi părinţii care aparţin de şcoli în care populaţia şcolară are un nivel mai ridicat atât din punct de vedere socio-economic, 25 „EFECTUL ŞCOALĂ” ASUPRA PERFORMANŢELOR EDUCAŢIONALE ALE ELEVILOR 263 cât şi educaţional, ocupaţional sunt mai puţin sau deloc tolerante cu comportamentele şi atitudinile deviante indiferent cui aparţin acestea. Avantajul acestor şcoli este acela că atmosfera de ordine, disciplină, respect este prezentă şi în familiile elevilor, situaţie greu de regăsit în familiile defavorizate. Aşteptări vizavi de elevi Studiile asupra calităţii învăţământului acordă o atenţie deosebită analizei aşteptărilor cadrelor didactice vizavi de performanţele educaţionale datorită impactului pe care-l pot avea acestea asupra evoluţiei şcolare a elevilor. Astfel, o serie de studii (Duru-Bellat, 2003) atrag atenţia asupra posibilităţii de a se produce la nivelul unui elev/grup de elevi fenomenul cunoscut sub denumirea de „predicţia care se autoîmplineşte” – aşteptările vizavi de o persoană sau de un eveniment au tendinţa de a se realiza, deşi contextul, persoanele implicate nu favorizau acest lucru. Pe parcursul procesului instructiv-educativ cadrele didactice au tendinţa de a acorda mai puţină atenţie unui elev/grup de elevi – de regulă celor proveniţi din medii sociofamiliale, economice, culturale defavorizate – de a le solicita rezolvarea unor sarcini şcolare cu un grad mai scăzut de dificultate, de a-i implica mai puţin în activitatea de predare-învăţare etc. Adoptarea acestui tip de aşteptări conduce în cazul elevilor la scăderea încrederii în sine, la accentuarea timidităţii, la teama de a-şi asuma responsabilităţi considerate cu grad mai mare de dificultate şi, în cele din urmă, la performanţe educaţionale mai scăzute. Din păcate, elevii proveniţi din medii defavorizate nu numai că nu beneficiază de încurajări din partea familiei, ci mai mult, familiei i se pare firească atitudinea adoptată de cadrele didactice vizavi de copilul lor. Dezinteresul unor părinţi faţă de educaţie, incapacitatea de a aprecia corect potenţialul propriilor lor copii, lipsa informaţiilor privind funcţionarea procesului educaţional ajută la îndeplinirea unor predicţii bazate pe stereotipuri. Există numeroase cercetări, studii care au demonstrat că elevi diferiţi din punct de vedere al originii sociale, sex, etnie etc., dar care beneficiază de aceleaşi condiţii de învăţare şi faţă de care se au aceleaşi aşteptări, obţin rezultate şcolare identice (Bloom, 1984, apud Meuret, 2000). În activitatea de transmitere de cunoştinţe, cadrele didactice trebuie să ţină cont doar de obiectivele educaţionale prevăzute în documentele şcolare pentru atingerea cărora au libertatea de a opta pentru cele mai potrivite metode şi tehnici de predare-învăţare-evaluare. În realitate, o parte importantă a personalului didactic are tendinţa de a subordona conţinutul documentelor şcolare propriilor percepţii, stereotipuri privind diferenţele dintre fete şi băieţi, dintre elevii aparţinând majorităţii şi cei ai minorităţilor, dintre elevii proveniţi din medii favorizate şi cei cu origine socioeconomică, familială, culturală defavorizată etc. Aşteptările cadrelor didactice şi ale părinţilor elevilor care învaţă în şcolile incluse în cercetare sunt pe ansamblu foarte scăzute. Absenteismul, lipsa suportului din partea familiei, inexistenţa unui obiectiv socio-profesional etc. sunt principalele cauze care le determină pe cadrele didactice să ajungă la concluzia că foarte puţini 264 GABRIELA NEAGU 26 dintre elevii lor vor fi în măsură să finalizeze fie şi numai nivelul obligatoriu de învăţământ. Sunt copii care au un potenţial extraordinar dar dacă acasă nu e nimeni ca să stimuleze un pic, mama...dar dacă nimeni nu stimulează copilul ăla se vede şi mai târziu nu mai face nimic (interviu cadru didactic şcoală Medgidia). Noi nu avem copii de români sau de romi, ci avem copii ai căror părinţi nu au avut nici un fel de ţintă în viaţă care s-au mulţumit că au lucrat o dată...că ieşit în şomaj şi de atunci o târâie lele brâu... (interviu cadru didactic şcoală Buhuşi). Vizavi de abandon şi de repetenţie, deci noi suntem acuzaţi că nu aplicăm toate metodele, că nu ne implicăm şi că n-am fi cadre bune din cauză că am lăsat noi, păi nu suntem noi de vină că au abandonat nu ştiu câţi elevi dintr-o clasă şcoala, realitatea de pe teren este alta, au chiar motive să abandoneze pentru că sunt neîmbrăcaţi, sunt săraci şi... (interviu cadru didactic şcoală-pilot). Există şi situaţii – marea majoritate frecvente în şcoala din Bacău – unde aspiraţiile părinţilor nu au nimic de-a face cu potenţialul copiilor, iar presiunea exercitată asupra acestora din urmă îi îndepărtează pe copii de şcoală afectând performanţele educaţionale. ...un părinte care se implică în şcoală este în primul rând un părinte care trebuie să facă un echilibru, să-şi cunoască în primul rând copilul că aicea e problema la mulţi, nu-şi cunosc copiii, deci cer de la el că trebuie să aibă numai 10, rezultate deosebite dar ea nu-l vede că el nu are destule înclinaţii pentru a se duce la nu ştiu ce nivel la matematică (interviu cadru didactic şcoală Bacău). De altfel, şcoala din Bacău este şi singura în care cadrele didactice manifestă o mare încredere nu doar în potenţialul elevilor lor, ci şi în ei înşişi, în şcoala pe care o reprezintă. În general părinţii optează pentru şcoala noastră pentru că mai vor şi altceva, spun că la alte şcoli învaţă matematică, învaţă... şi atunci părinţii preferă să mai facă şi altceva în afară de obiectele acestea, pian, vioară, arte plastice... este şi foarte multă muncă, unii nu se realizează din păcate şi de aceea sunt reorientaţi dar dacă sunt serioşi şi înţeleg obiectul de studiu atunci e o situaţie extraordinară... (interviu cadru didactic şcoală Bacău). Deşi este o şcoală cu profil de muzică unde selecţia se face ţinând cont de aptitudinile muzicale ale elevilor, cadrele didactice şi părinţii din această şcoală au fost singurele care au afirmat că şi alte aspecte legate de şcoală o poziţionează pe aceasta între şcolile preferate din oraş: procent ridicat de elevi care obţin rezultate bune la examenele de capacitate, mulţi elevi absolvenţi ai acestei şcoli se regăsesc printre studenţii sau absolvenţii facultăţilor cu profil artistic etc. Aşteptările scăzute ale părinţilor vizavi de performanţele educaţionale ale propriilor copii au la bază acelaşi motive: lipsa de perspective socioprofesionale, sărăcia, dezinteresul. Toţi părinţii bănuiesc că vrea să facă ceva, să aibă o meserie domnule, nu ajung toţi ingineri sau medici dar să facă o meserie, o meserie care ştie sigur că 27 „EFECTUL ŞCOALĂ” ASUPRA PERFORMANŢELOR EDUCAŢIONALE ALE ELEVILOR 265 după terminarea şcoli are loc de muncă. Eu ţin, cu eforturi, fără eforturi cum pot îl ţin să facă o meserie dar după ce termină acolo bate bulevardul, ce-a făcut. Efortul a fost în zadar (părinte şcoală Buhuşi). Copii ăştia sunt debusolaţi, nu înţeleg de ce trebuie să vină la şcoală să înveţe (părinte şcoală Piteşti). Sunt alţi părinţi care zic: „A, iar mai dau banii pe caietele acelea, şi aşa nu eşti în stare de nimic”… (părinte şcoală Bucureşti). Deşi mai dispuşi să-şi asume o parte a eşecului educaţional al copiilor, nici părinţii nu reuşesc să-şi depăşească stereotipurile. În consecinţă, elevii se conformează acestor aşteptări obţinând performanţe educaţionale modeste, mulţumindu-se cu simpla trecere prin şcoală pentru a obţine un certificat de absolvire a opt clase. Pe ansamblu, observăm că efectele unui program educaţional de sprijin asupra performanţelor educaţionale ale elevilor sunt reduse dacă celelalte elemente care ţin de şcoală (colectivul didactic, relaţiile dintre şcoală şi familie, atmosfera din şcoală, aşteptările cadrelor didactice şi ale părinţilor etc.) nu converg către acelaşi obiectiv. Percepţia pe care o au cadrele didactice intervievate asupra conţinutului învăţământului şi asupra modului de organizare a procesului instructiv educativ susţine concluziile obţinute şi în alte cercetări pe această temă. Astfel, Thrupp (1999, apud Dumay, 2004) ajunge la concluzia că „efectul şcoală” nu acţionează direct asupra performanţelor elevilor, ci indirect fiind un efect mediat de modul în care cadrele didactice îşi organizează activitatea de la clasă, de procesele pedagogice şi psihologice pe care le antrenează în această activitate. Cercetarea derulată de Thrupp a evidenţiat faptul că personalul didactic din şcolile defavorizate din punct de vedere al populaţiei care o frecventează se implică mai puţin în activităţi extracurriculare, sunt mai puţin motivate, au un nivel de pregătire mai scăzut, aşteptări mai modeste vizavi de elevii lor etc. BIBLIOGRAFIE 1. Claes, M., Comeau, J., L’école et la famille: deux mondes?, în «Lien Social et Politique-RIAC», 35, Printemps, 1996, disponibil online la www.erudit.org/revue/lsp. 2. Coleman, J. S., Equality of Educational Opportunity, Washington DC, Report USDHEW, 1966. 3. Dubet, F., Martuccelli. D., Les parents et l’école: classes populaire et classes moyennes, în «Lien Social et Politique-RIAC», 35, Printemps, 1996, disponibil online la www.erudit.org/revue/lsp. 4. Dumay, X., Effet établissement: effet de composition et/ou effet des pratiques managériales et pédagogiques? Un état du debat, în «Cahier de Recherche du GIRSEF», nr. 34, novembre, 2004, disponibil online la www.i6doc.com/fr/livre. 5. Duru-Bellat, M., Inégalités sociales á l’école et politiques éducatives, Paris, UNESCO, 2003, disponibil online la www.unesco.org/iiep. 6. Duru-Bellat, M., Danner, M., Le Bastard-Landrier, S., Piquee, C., Les effets de la composition scolaire et sociale du public d’éleves sur leur réusite et leurs attitudes: Evaluation externe et explorations qualitatives. Rapport pour le Commisariat General du Plan et la DEP (Ministere de l’éducation nationale), 2004, disponibil online la www.u-bourgogne.fr/IREDU. 266 GABRIELA NEAGU 28 7. Maroy, C., Les évolutions du travail enseignant en Europe. Facteurs de changement, incidences et résistances, în «Cahier de Recherche du GIRSEF», nr. 42, 2005, disponibil online la www.i6doc.com/fr/livre. 8. Martineau, S., Clermont, G., Desbiens, J. F., La gestion de classe au coeur de l’effet enseignant, în «Revue des sciences de l’éducation», vol. XXV, nr. 3, 1999, disponibil online la www.persse.fr. 9. Mărginean, I., Studii de sociologie, calitatea vieţii şi politici sociale, Piteşti, Editura Universităţii din Piteşti, 2004. 10. Meuret, D., La transmission des inégalités par l’école, une approche politique, în «Mesurer les inégalités: de la contribution des indicateurs aux débats sur les interprétations», 2004, disponibil online la p.birbandt.free.fr/FICHIERS-LOURDS/Denis_Meuret_00101.pdf. 11. Montandon, C., Les relations des parents avec l’école, în «Lien Social et Politique-RIAC», 35, Printemps, 1996, disponibil online la www.erudit.org/revue/lsp. 12. Neagu, G., Calitatea vieţii de muncă a cadrelor didactice, în Bălţătescu, S., Chipea, F., Cioară, I., Hatos, A., Săveanu, S. (coord.), Educaţie şi schimbare socială, Oradea, Editura Universităţii Oradea, 2010, p. 98–106. 13. *** Calitatea educaţiei din învăţământul preuniversitar, Metro Media Transilvania, 2007, Agenţia de Strategii Guvernamentale, disponibil online la http://www.publicinfo.ro/pagini/sondaje- de-opinie.php. his article presents the results of qualitative research: 16 focus- groups with teachers and parents from the Elementary School T with classes I–VIII “Spiru Haret” from the Medgidia city (which is the beneficiary of a non-reimbursable financing through the project “A necessary support for the Roma and Turkish ethnicities from the Constanta County”) and from other seven schools in the cities: of Bacău, Buhuşi, Bucureşti, Medgidia and Piteşti. Within this project, an educational support program “school after school” was run in the first school. The analysis will focus on the evaluation of the factors that may influence the level of educational performances of the pupils, starting with the fact that the impact of an educational program might be enforced or, by the contrary, stopped through some caracteristics of the school: the relations among families and school, the relations among teachers, and their level of qualification, the atmosphere from the school and so on. The results of the analysis enhance the role of the school regarding the pupils’ educational performances. Keywords: educational support program, school effect, composition effect, educational performances. Primit: 09.05.2011 Acceptat: 11.07.2011 Redactor: Iuliana Precupeţu FACTORI CARE FAVORIZEAZĂ 1 UN PARCURS ŞCOLAR POZITIV MARIAN VASILE cest articol analizează, într-o manieră exploratorie, datele culese în cadrul proiectului „Un sprijin necesar pentru elevii de A etnie roma şi turcă din judeţul Constanţa” prin intermediul a opt focus grupuri cu învăţători şi profesori pentru clasele I–VIII, a opt focus grupuri cu părinţii şi interviuri cu directorii şcolilor incluse în studiu. Pe lângă şcoala „martor” din Medgidia, au mai fost incluse în studiu încă o şcoală din Medgidia, câte două din Bucureşti şi Piteşti, şi câte una din Buhuşi şi Bacău. Discuţiile, concentrate pe identificarea factorilor care defavorizează participarea şcolară şi „favorizează” abandonul şcolar timpuriu, indică necesitatea îndreptării atenţiei pe: înmulţirea oportunităţilor de ocupare a părinţilor care ar permite creşterea nivelului de trai, îmbunătăţirea modului de interacţiune dintre profesori şi părinţi, utilitatea programelor alternative educaţionale fie în afara şcolii, fie în cadrul şcolii prin programe de tip after school. Datele sugerează şi ipoteze pentru studii viitoare precum: conturarea unei „culturi a indiferenţei faţă de şcoală” şi a unui „efect al minorităţii”. Cuvinte-cheie: participare şcolară, after school, focus grup. CONTEXT TEORETIC În prezent este accentuată din ce în ce mai mult necesitatea învăţării 2 continue, Uniunea Europeană alocând în acest sens un buget de şapte bilioane euro pentru perioada 2007–2013, ca modalitate de dobândire a flexibilităţii pe piaţa muncii şi premisă a unei calităţi a vieţii ridicate. Însă, sunt încă segmente semnificative ale populaţiei României care au dificultăţi importante în a accesa educaţia formală şi a menţine o participare şcolară de calitate (Voicu şi Vasile, 2010). Stocul de capital uman al societăţii are astfel de suferit, deci, implicit şi sustenabilitatea dezvoltării ei având în vedere că „prezenţa unei resurse umane bine educate şi cu o formă fizică (sănătate) mai bună determină o productivitate ridicată a muncii, o mai bună organizare a activităţii economice, o producţie mai ridicată, venituri superioare. Acestea, la rândul lor, permit noi investiţii în 1 Acest articol a fost elaborat în cadrul proiectului „Un sprijin necesar pentru elevii de etnie roma şi turcă din judeţul Constanţa”, POSDRU/23/2.2/G/40709. 2 Aşa cum este specificat pe siteul http://ec.europa.eu/education/lifelong-learning-programme/ doc78_en.htm, 2011. CALITATEA VIEŢII, XXII, nr. 3, 2011, p. 267–280 268 MARIAN VASILE 2 educaţie şi sănătate, determinând producerea unei resurse umane mai bine educate şi mai sănătoase” (Voicu, 2004: 150). În această lucrare analizez datele culese prin focus grupuri cu părinţii şi învăţătorii/profesorii din opt şcoli, dar şi prin interviurile cu directorii acestora. Îmi propun să arăt care sunt factorii care pot contribui la creşterea prezenţei la ore şi a succeselor la învăţătură ale elevilor din şcolile poziţionate în medii defavorizate incluse în proiect din judeţele Constanţa (Medgidia), Bacău (Buhuşi şi Bacău), Argeş (Piteşti) şi municipiul Bucureşti. Analiza este relevantă având în vedere că nivelul de instrucţie este direct proporţional cu nivelul mediu al veniturilor, iar grupurile definite prin nivelurile de educaţie liceal, respectiv universitar, sunt mai omogene din acest punct de vedere decât celelalte (Voicu, 2004). De asemenea, educaţia este asociată pozitiv cu dobândirea unor ocupaţii caracterizate, pe lângă câştiguri materiale care permit un trai cel puţin decent, şi prin câştiguri psihologice şi sociale importante (Bernardi, 2007; Bills, 2007; Firestone şi Harris, 2007; Van der Velden, Wolbers, 2007 etc.). Este adevărat că bunăstarea unei persoane nu depinde doar de resursele sale financiare (Michalos, 1985; Headey, 2007 etc.), dar ele sunt expresia oportunităţilor pe care cineva le poate accesa la un moment dat în societatea în care trăieşte, atingând astfel un nivel optim de autodeterminare (Dan, 1999) adică având un control mai mare asupra propriei vieţi. Literatura dedicată participării şcolare abundă în exemple cu privire la factorii care o influenţează într-un sens sau altul. Copiii ai căror părinţi sunt mai interesaţi de educaţia acestora au atitudini pozitive faţă de şcoală, prezenţă mai ridicată, obiceiuri de muncă mai bune şi succese la învăţătură mai mari decât cei ai căror părinţi nu manifestă acelaşi interes (Epstein, 2001; Hill şi alţii, 2004). Implicarea părinţilor trebuie să fie adaptată vârstei copilului (Muller, 1998), în perioada adolescenţei care corespunde liceului sau şcolilor profesionale, fiind mai eficiente discuţiile părinte – elev privind aspecte legate de şcoală decât contactul direct cu şcoala al părintelui (Astone şi McLanahan, 1991; Schneider şi Coleman, 1993). Modul în care părinţii îşi ajută copiii să facă cu succes faţă procesului educaţional este, aşadar, complex şi se referă la: crearea unui mediu de învăţare pozitiv acasă; comunicarea cu şcoala despre programele educaţionale şi progresele elevului; participarea şi voluntariatul în şcoală; participarea în procesul de învăţare de acasă; implicarea în procesul decizional din şcoală; colaborarea cu comunitatea pentru a creşte implicarea în educaţie a elevului (Epstein, 2001). Dacă ne referim fie la competenţele la anumite materii, fie la traiectoria socială a copilului atunci educaţia părinţilor sau, mai general spus, capitalul cultural al acestora are un rol deosebit (Marks, 2007). McNeal (2007) identifică trei tipuri generale de factori care influenţează probabilitatea copilului de a renunţa la şcoală: a) trăsăturile elevului: fără a fi o problemă specifică României, apartenenţa la o minoritate etnică este o variabilă cu impact negativ asupra participării şcolare; 3 FACTORI CARE FAVORIZEAZĂ UN PARCURS ŞCOLAR POZITIV 269 status socioeconomic scăzut; vârsta mai mare decât a colegilor; provenienţa dintr-o familie monoparentală; sarcina în adolescenţă pentru fete; slujba care ocupă mai mult de 20 de ore săptămânal pentru băieţi; neimplicarea în activităţi extraşcolare; b) trăsăturile familiei: educaţia şi ocupaţia părinţilor, resursele culturale prezente în familie, capitalul social, implicarea părinţilor în educaţia copiilor; c) trăsăturile şcolii: numărul de elevi, dotarea materială, climatul. Van der Velden et al. (2007) fac trimitere şi la conţinutul programei şcolare. O analiză interesantă pentru situaţia din România este realizată în acest sens de Hatos (2010). În acord cu unele teorii prezentate anterior, alte studii sugerează că şcoala nu este valorizată de elevi datorită educaţiei scăzute a părinţilor, care nu înţeleg, astfel, utilitatea acesteia (Popescu şi alţii, 2005). Aceiaşi autori sugerează că prezenţa scăzută a elevilor la şcoală este motivată de lipsa hranei, a îmbrăcămintei, a rechizitelor şcolare, a discriminării generate de etnie etc. Aşadar, categoriile cele mai defavorizate sunt copiii din familiile sărace, dezorganizate, romii, copiii cu dizabilităţi sau seropozitivi. Şcoala nu reuşeşte să relaţioneze satisfăcător cu părinţii, formându-se clase problemă fără personal calificat care să le gestioneze corespunzător. Dintr-un alt studiu reiese că nivelul socioeconomic al familiei de provenienţă a elevilor este unul dintre principalii factori de risc privind accesul la educaţie, alături de mediul de rezidenţă (Stoica, 2006). În mediul rural, educaţia se confruntă cu dificultăţi legate de investiţia în infrastructura fizică, reţinerea personalului calificat, accesul limitat la forme de pregătire profesională. METODOLOGIA CERCETĂRII Datele analizate în acest articol provin din 16 focus grupuri, 8 cu învăţători/profesori ai claselor I–VIII din cadrul celor 8 şcoli incluse în cercetare, respectiv 8 cu părinţi ai elevilor. De asemenea, au mai fost utilizate date culese prin interviuri cu directorii şcolilor respective. În cadrul discuţiilor s-a urmărit identificarea factorilor care favorizează participarea şcolară pozitivă şi evitarea abandonului şcolar aşa cum sunt percepuţi de către doi actori importanţi ai actului educaţional: părinţii şi cadrele didactice. O secţiune din cadrul ghidurilor de interviu s-a referit la aflarea elementelor esenţiale care, din perspectiva celor doi actori, ar ajuta la elaborarea unui program eficient de tip „şcoală după şcoală” (school after school). În acest articol analiza este de tip exploratoriu căutând mai degrabă să descrie realitatea aşa cum este percepută de părinţi şi cadre didactice şi să clarifice, eventual, care sunt elementele esenţiale ce ar trebui avute în vedere în studii viitoare care să utilizeze inclusiv o metodologie cantitativă pe tema dată. La baza materialului stau, în primul rând, indicatorii care aduc în prim plan problemele care îi împiedică, conform experienţei celor doi actori, pe unii elevi să continue şcoala sau să aibă rezultate pozitive în parcursul educaţional. 270 MARIAN VASILE 4 DESPRE CONTEXTUL SOCIAL ÎN CARE ÎNVAŢĂ ELEVII Pe lângă caracteristicile individuale ale elevilor, cum ar fi trăsăturile de personalitate, inteligenţa, capacitatea fizică etc., trebuie să ţinem cont, atunci când ne gândim la şansele de succes şcolar, şi de caracteristicile comunităţii, şcolii şi clasei din care fac parte. Comunitatea cuprinde atât familia, cât şi grupul de prieteni şi alte persoane cu care copilul interacţionează în mod curent. Şcoala se referă atât la dotarea sa tehnică, cât şi la cultura didactică promovată de conducere şi profesori, dar şi la climatul general dat de tipul interacţiunilor dintre cei care o frecventează. Clasa este un microspaţiu în care copilul interacţionează direct cu profesorul şi colegii şi indirect cu valorile, atitudinile sau comportamentele părinţilor, prietenilor şi societăţii în sens mai general. În continuare prezint contextul social în care învaţă elevii aşa cum este perceput de către directorii şcolilor incluse în proiect. Această imagine subiectivă este relevantă deoarece reflectă un posibil cadru conceptual care poate sta la baza unor decizii organizatorice şi educaţionale ce pot marca viitorul elevilor. În general, directorii de şcoală intervievaţi subliniază importanţa socializării primare sau „cei şapte ani de acasă”. Capacitatea părinţilor de a transmite valori sănătoase şi o conduită pozitivă faţă de lumea înconjurătoare constituie o resursă esenţială pentru ciclurile primare de învăţământ: învăţătorii modelează aceste lucruri prin actul cunoaşterii şi modul în care interacţionează cu elevii. Nu este suficientă explicaţia fundamentată exclusiv pe lipsa resurselor materiale, însă, trebuie să ţinem minte că această stare de fapt favorizează evoluţia negativă a elevului. Lipsa de educaţie formală a părinţilor şi locuirea în zone sărace constituie un cerc vicios: aceştia nu înţeleg de ce ar fi utilă investiţia în rechizite, cărţi şi alte necesităţi similare. Principala lor preocupare este satisfacerea nevoilor primare, viaţa lor are un grad ridicat de stabilitate negativă în sensul că sunt şomeri sau pot avea doar ocupaţii temporare sau prost plătite care nu permit astfel de cheltuieli. Acest context familial şi comunitar perpetuează devalorizarea educaţiei ca instrument al mobilităţii sociale pozitive. În primul rând, mediul familial este cel care decide. [...] Majoritatea părinţilor nu au şcoala generală, nu au nivel de cultură, nu au pregătirea minimă prin care să îşi ajute copiii să vină la şcoală; deci dacă acel copil vede în familie că mama sau tata a părăsit timpuriu şcoala sau nici măcar nu au fost la şcoală, consideră că nu are sens să vină la şcoală că nu îi trebuie la nimic. Aşa cum se descurcă părintele sau părinţii se va descurca şi el (director A, Bucureşti). În comunităţile sărace, unde mulţi părinţi au dificultăţi pe termen lung în găsirea şi menţinerea unui loc de muncă prin care să asigure suficiente resurse materiale pentru susţinerea elevului fără probleme în şcoală, unde emigraţia tinde să se generalizeze sau, în cazuri extreme, să persiste comportamente violente şi chiar ilegale, o soluţie pare a fi un program dual care să se desfăşoare după încheierea orelor programate în mod normal: educaţie pentru elev şi educaţie pentru părinţi. Informările oficiale trimise către părinţi prin elev, poştă sau alte mijloace par a fi mai puţin eficiente decât includerea părinţilor într-un program de 5 FACTORI CARE FAVORIZEAZĂ UN PARCURS ŞCOLAR POZITIV 271 pregătire elementară. Astfel, acesta poate înţelege mai uşor dificultăţile cu care se confruntă copilul său în calitate de elev, dar poate dobândi şi o perspectivă mai largă asupra vieţii sociale. Noi am derulat un proiect anul trecut, un proiect Şcoala Mamelor, chiar aşa l-am intitulat, prin care am încercat să consiliem şi mamele, dar şi ambii părinţi, nu numai mamele. În general, să îi informăm, părinţii să se documenteze în ceea ce priveşte activitatea şcolară, programul copilului, ritmul de lucru a unui copil. De asemenea, unii dintre părinţi erau semianalfabeţi, nu aveau nici două clase elementare. Deci cu aceştia a fost mai greu să lucrăm şi rezultatele nu pot fi decât nule. Dar cei mai mulţi dintre ei au fost receptivi şi după ce au venit la acest curs pe care l-am organizat sâmbăta şi duminica, rezultatele au fost încurajatoare. S-a văzut un progres mic e adevărat, la început, dar s-a văzut o participare a copiilor, o îmbunătăţire a activităţii lor, a frecvenţei în primul rând şi apoi receptivitatea la... (director A, Bucureşti). Şcoala încearcă să suplinească lipsurile procesului de socializare din familie. Directorii, împreună cu învăţătorii şi profesorii, recomandă două conduite aparent funcţionale în aceste condiţii: a) transformarea profesorului într-un „psiholog” al clasei pe lângă obligaţia evidentă de a transmite cunoştinţele prevăzute în programă şi b) lărgirea spaţiului educaţional dincolo de porţile clădirii şcolii prin implicarea copiilor în activităţi extraşcolare. Acest lucru, aşa cum vom observa în secţiunea dedicată punctelor de vedere ale învăţătorilor şi profesorilor, pare a se lovi de rigiditatea forurilor superioare, în general inspectoratele şcolare, care nu lasă timp pentru astfel de preocupări. De asemenea, salariile mici şi subfinanţarea învăţământului sunt frecvent menţionate de cadrele didactice. De multe ori se întâmplă, când îmi întreb proprii copii ce au făcut azi la şcoală, să îmi răspundă „plictiseală” sau „m-am plictisit, m-am dus degeaba”. Copiii, ca să vină spre şcoală, ei trebuie să nu se plictisească, lecţiile trebuie să fie atractive, interactive şi în ultimii ani am constatat că este foarte importantă diversificarea ofertei activităţilor extracurriculare şi extraşcolare. Aceştia sunt foarte atraşi de tipul acesta de activităţi şi în şcoală am încercat să îi introducem în activităţi extraşcolare şi extracurriculare care să îi scoată din acest mediu. Sunt foarte mulţi care rareori ies din acest cartier. Am avut surpriza să constat că sunt copii care nu ştiu unde este Universitatea. Le-am arătat întâmplător o vedere cu statuia din faţa Universităţii şi m-au întrebat dacă acea statuie este în Bucureşti (director B, Bucureşti). PUNCTUL DE VEDERE AL PĂRINŢILOR În cadrul proiectului am efectuat o serie de focus grupuri cu părinţii copiilor înscrişi în şcolile cuprinse în studiu, în clasele I–VIII. Aceştia sunt o resursă importantă de informaţie având în vedere că sunt cei care îi susţin pe elevi în şcoală, au contribuit semnificativ la constituirea personalităţii şi modului social de a fi al acestora, continuă educaţia primită în fiecare ciclu educaţional etc. Fiind legătura dintre situaţia 272 MARIAN VASILE 6 socioeconomică a comunităţii şi probabilitatea de mobilitate socială pozitivă a copiilor, este de la sine înţeles de ce este important punctul acestora de vedere. Prin intermediul ghidului de focus grup am încercat să obţinem informaţii cu privire la: percepţii despre practicile didactice specifice claselor în care sunt înscrişi copiii acestora, caracterizarea comunităţii în care trăiesc şi se află şcoala, factorii care favorizează participarea şcolară de succes dar şi abandonul şcolar, trăsăturile pe care ar trebui să le aibă un program de tip after-school eficient. Răspunsurile sunt sintetizate în continuare. Când analizăm răspunsurile celor care au participat la focus grupuri, trebuie să ţinem minte că aceştia trăiesc în general în comunităţi sărace, caracterizate printr-o rată a şomajului ridicată, niveluri de educaţie scăzute – chiar analfabetism, migraţie externă cel puţin temporară, familii monoparentale şi, uneori, chiar situaţii de violenţă în familie. În Bucureşti, una dintre şcoli este poziţionată, cel puţin subiectiv, într-o zonă cu rată ridicată a infracţionalităţii mai ales în ceea ce priveşte traficul şi consumul de droguri. În Buhuşi şi Medgidia există situaţii de tranzit, elevii fiind nevoiţi să facă naveta din localităţi adiacente oraşelor. Toate aceste trăsături se regăsesc ca explicaţii fundamentale ale rezultatelor educaţionale nesatisfăcătoare, în unele cazuri. Absenţa posibilităţii de găsire a unui loc de muncă scade dramatic posibilitatea părinţilor de a achiziţiona materialele didactice necesare unei educaţii de calitate. Persistenţa acestui nivel de sărăcie, aici fiind vorba despre dificultatea de satisfacere a nevoilor primare, pare a contribui la constituirea unei „culturi a indiferenţei”: imposibilitatea de a întrezări o cale de ieşire din această situaţie pe termen lung conduce la dezinteres faţă de educaţie atât din partea părinţilor, cât şi din partea elevilor. Această ipoteză trebuie studiată în viitor şi prin intermediul anchetelor pe bază de chestionar. Devine, astfel, destul de uşor de înţeles de ce părinţii care menţin o relaţie relativ strânsă cu şcoala prin participarea la şedinţele cu părinţii şi răspunsul pozitiv la iniţiativele cadrelor didactice, ei înşişi, confruntându-se cu probleme ocupaţionale şi financiare similare, ajung să aprecieze măsurile punitive îndreptate înspre cei care sunt percepuţi ca fiind dezinteresaţi de soarta copiilor lor. Părinţii oferă, în general, explicaţii structurale: indiferenţa celorlalţi este legată aproape de fiecare dată de starea materială cu care se confruntă. Este adevărat că îi blamează neînţelegând de ce ei reuşesc să atingă anumite standarde, dar se simte în acelaşi timp o tensiune mai ridicată îndreptată spre guvernarea locală şi centrală văzută ca incapabilă să rezolve situaţia socioeconomică din ţară şi oraşul lor: Intervievator: Aici [Medgidia] nu prea ai ce să munceşti, în oraş mă refer? Părinte 1: Nu. Părinte 2: E bătaie de batjocură! Din cauza asta copilul care este în clasa a VIII-a intră pe internet să vadă ce meserii se caută în afară să poată studia să plece... Părinte 3: Şi nu numai în clasa a VIII-a! Uitaţi, în a VI-a îi interesează... îmi zice de Anglia... Mamă, ce e acolo? Eu mă uit aşa; deci eu când îl aud că vrea să plece... şi singurul copil are în minte lucrul ăsta pentru că vede că... Noi ne târâm, ne târâm aşa de pe o zi pe alta... (şcoala B, Medgidia). 7 FACTORI CARE FAVORIZEAZĂ UN PARCURS ŞCOLAR POZITIV 273 Dificultăţile financiare pot genera segregare educaţională deoarece unele cadre didactice, conform părinţilor, au tendinţa de a lucra mai mult cu elevii care au culegeri şi caiete speciale achiziţionate de părinţi. Totuşi, alte cadre didactice au iniţiative apreciate de părinţi prin care încearcă să menţină toţi elevii la un nivel similar de pregătire sau, cel puţin, să nu defavorizeze. Experienţele părinţilor sunt punctuale: cunosc situaţia din clasa copilului, restul fiind doar percepţii construite din „auzite”. Părinte 1: Mai e o problemă: învăţătorii, profesorii îi ascultă pe cei care ştiu mai bine. Asta e problema, a început în clasa a III-a. Nu munceşte [învăţătorul] cu ăia care nu cunosc. Eu nu plătesc ore de engleză; dacă o să fie nevoie, poate cu timpul o să facă ore suplimentare. Dar trebuie să muncească cu ăştia care nu ştiu... Cu cine munceşte: cu ăia care ştiu! (şcoala A, Bacău). O problemă semnalată de aproape toţi părinţii constă în schimbarea constantă a cadrelor didactice. Deşi iniţial apreciază că acestea nu dau dovadă de vocaţie şi etos pentru această meserie, ulterior par să le înţeleagă motivaţiile, care sunt de obicei de ordin financiar. Fluctuaţia personalului didactic, mai ales la anii mici, împiedică formarea unei relaţii cu elevii, aceştia neputând menţine un ritm constant al succeselor şcolare. În anumite situaţii, profesorii renunţă inclusiv în cursul anului şcolar, lucru cu consecinţe dramatice mai ales în anii terminali ai fiecărui ciclu, moment asociat cu o formă de testare. Părinte 1: Ar mai fi o problemă: stabilitatea profesorului. Eu vă spun că prin şcoala asta am trecut cu trei nepoţi, acum sunt cu al patrulea. Doi dintre ei au avut, în fiecare an, câte un învăţător. În fiecare an! Au avut în clasa I una care a ieşit la pensie, în clasa a II-a a venit o suplinitoare care nici nu ştia cum o cheamă, o învăţau elevii matematică, şi aşa mai departe. În clasa a III-a a venit o învăţătoare care a plecat ulterior, a făcut o facultate şi a rămas la facultatea respectivă asistentă. Exact aşa se întâmplă cu cei mici: îi avem în clasa a III-a, la anul doamna lor trebuie să iasă la pensie. O să vină cineva, îi brambureşte complet în anul hotărâtor, că ştiţi bine, clasa a IV-a este pragul de trecere către clasa a V-a unde se repetă materia din cei trei ani. N- ai cu cine te înţelege: am zis să mergem la inspector, la B., să facem... Precis cum e el grandoman o să zică: „Ia plecaţi domnule de aici!” şi face cum îl taie capul (şcoala B, Piteşti). Participarea şcolară de succes este influenţată, în viziunea părinţilor, şi de programa şcolară încărcată, modul în care cadrele didactice comunică cu aceştia, sistemul de evaluare prin calificative, aglomerarea claselor prin comasarea generată de închiderea altor unităţi din localitate sau apropiere. Părinţii apreciază că, uneori, lecţiile pe care le au copiii lor de făcut „îi depăşesc”: nu au competenţele necesare pentru a-i ajuta să le rezolve. Aceştia apreciază că elevii primesc o cantitate mult prea mare de informaţii în raport cu vârsta lor, dar şi că acestea tind să devină prea complicate. Părinţii conştientizează, însă, că nu este corect să compare trecutul cu prezentul datorită creşterii accelerate a accesului la informaţie şi schimbării spaţiului fizic urban, schimbare care sporeşte nesiguranţa copiilor şi îngrădeşte activităţile în aer liber. Părinţii nu au o imagine coerentă despre utilitatea educaţiei formale: apreciază materiile „tradiţionale” 274 MARIAN VASILE 8 precum limba română sau matematica, nu înţeleg de ce sunt utile materii precum educaţia tehnologică şi nu înţeleg prea bine la ce ar putea să folosească toate informaţiile acumulate în şcoala primară în viitorul lor profesional. Părinte 1: De exemplu eu aş face o selecţie. Toată lumea face educaţie tehnologică... copilul meu poate nu are abilităţi... se mai întâmplă şi aşa. În primul rând o selecţie cu elevii. Trebuie discutat cu elevii şi cu părinţii şi cadrul didactic care cunoaşte copilul şi mergem la un opţional pentru poezie, de exemplu, un opţional la matematică, un opţional la abilităţi practice... (şcoala A, Medgidia). Părinte 1: [programa] este foarte foarte grea, nişte noţiuni care nu-şi au rostul pur şi simplu... Părinte 2: Încărcată foarte mult. Părinte 1: Şi la ciclul gimnazial şi la liceu. Şi când înveţi ceva teoretic fără practică, pentru că nu există laboratoare, nu există... Aceste noţiuni abstracte ţin o lună, o săptămână sau până se dă tema şi după aceea s-a uitat. Mie mi s-a părut un lucru absurd: clasa a II-a, tu copil, să înveţi ecuaţie cu o necunoscută; în clasa a II-a eu vă zic că se învaţă, deci mie mi s-a părut un lucru... nu-şi are rostul... până în clasa a V-a. Părinte 3: E materia încărcată, au foarte mult şi nu au timp, de la o zi la alta. Azi face cu 3 [tabla înmulţirii], poimâine cu 4, n-are timp să stea să verifice, să consolideze. Învaţă mecanic (şcoala B, Medgidia). În acest context, nici sistemul „nou” de evaluare cu calificative nu este apreciat. Elevii nu înţeleg care este diferenţa dintre ei, iar părinţii nu pot aprecia care este nivelul copilului raportat la întreg colectivul. Ambiguitatea sporeşte şi pentru că, cel puţin la clasele I–IV, învăţătorii tind să îi noteze similar ca încurajare. Părinţii semnalează câteva soluţii care, aplicate, ar putea îmbunătăţi colaborarea dintre aceştia şi şcoală. Deşi majoritatea celor prezenţi la focus grupuri declară că se întâlnesc „în aceeaşi formulă” şi la şedinţele periodice convocate de cadrele didactice sau alte iniţiative ale acestora, consideră că unii dintre cei mai puţin activi pot fi „recuperaţi” dacă, de exemplu, învăţătorul sau dirigentele ar evita să îi tragă la răspundere în faţa celorlalţi. De regulă, cei care nu participă la şedinţe sunt părinţii elevilor cu probleme de comportament sau cu situaţie şcolară mai slabă. Când participă, cadrul didactic responsabil pentru acea clasă are tendinţa de a prezenta „cazul” în faţa celorlalţi părinţi. Sentimentul de ruşine astfel conturat îl va determina pe părintele respectiv să nu mai participe în viitor. Ruşinea în spaţiul public este, de altfel, o trăsătură frecvent sugerată de părinţi, dar şi de profesori: sunt părinţi care nu recunosc că au copii cu nevoi speciale sau care nu recunosc că nu ştiu să citească sau scrie. Ne întoarcem la explicaţiile structurale: subfinanţarea învăţământului public îi obligă, de multe ori, pe învăţători/profesori să solicite ajutorul părinţilor pentru diverse renovări sau achiziţii în favoarea elevului. Acest lucru se întâmplă, de regulă, în cadrul şedinţelor cu părinţii. Acesta devine un alt motiv pentru care părinţii ajung să evite contactul cu şcoala: neavând loc de muncă sau oportunitatea de a găsi unul, nu pot răspunde pozitiv acestor iniţiative. În fine, părinţii apreciază că o serie de probleme de comportament din partea copiilor sunt generate de influenţa exercitată de mass media. 9 FACTORI CARE FAVORIZEAZĂ UN PARCURS ŞCOLAR POZITIV 275 În ceea ce priveşte programul de tip after school, opiniile sunt împărţite: unii părinţi apreciază că la acestea ar trebui să participe doar cei care au rezultate slabe la învăţătură pentru a fi aduşi la acelaşi nivel cu cei mai buni, pe când alţii cred că nu trebuie să fie discriminatoriu în acest sens. Cert este că majoritatea părinţilor apreciază că, fiind după orele normale de studiu în cadrul şcolii, ar trebui întrunite următoarele caracteristici: • să existe un spaţiu, cel puţin pentru clasele I–IV, care să permită odihna; • să le fie oferită copiilor o masă, de preferat caldă; • programul să fie recreativ şi să le atragă atenţia copiilor prin ore de descoperire sau dezvoltare a unor talente (pictură, muzică, desen etc.); • să se lucreze în grupe mici cu elevii pentru ca aceştia să poată înţelege mai uşor ce se lucrează. Dincolo de aceste caracteristici, dată fiind situaţia materială generală a părinţilor participanţi la focus grupuri, aceste programe ar trebui să fie gratuite sau să aibă costuri minimale din partea părinţilor. PUNCTUL DE VEDERE AL PROFESORILOR Profesorii împărtăşesc o serie de puncte de vedere ale părinţilor: sunt conştienţi de situaţia financiară dificilă a zonei în care se află şcoala, în special în oraşe precum Medgidia sau Buhuşi. Lipsa locurilor de muncă şi a resurselor financiare sunt considerate principalul motiv al educaţiei scăzute care se transmite în dezinteres pentru educaţie. Dincolo de acest aspect sunt anumite lucruri care particularizează discursul cadrelor didactice: perspectiva acestora faţă de programa şcolară şi, în general, despre sistemul educaţional, relaţia cu forurile superioare – inspectorii şcolari, relaţia cu părinţii etc. La discuţiile de grup au participat părinţi care, în general, sunt activi în relaţia cu şcoala. Astfel se explică perspectiva comună cu cea a cadrelor didactice care apreciază utilitatea unor programe de educare a părinţilor. Acestea nu se referă numai la alfabetizare şi dobândirea informaţiilor necesare pentru gestionarea schimbărilor inerente transformărilor globale care ne îndreaptă spre o societate a cunoaşterii, a flexibilităţii şi diversităţii, ci şi la modul în care părinţii interacţionează cu elevii, cum comunică, valorile la care aderă etc. Resursele insuficiente şi traiul de „azi pe mâine” devalorizează educaţia care nu este văzută ca o soluţie pe termen lung pentru ieşirea din criză: „viitorul copilului” este mai degrabă un concept abstract, iar ceea ce contează este alocaţia sau alte forme de ajutor asociate cu statutul de şcolar al acestuia. Sistemul şcolar devine un mijloc pe termen scurt de asigurare a traiului, copilul devenind o resursă a supravieţuirii. Cadrele didactice de la o şcoală din Medgidia identifică trei grupuri vulnerabile în raport cu educaţia copiilor: părinţi analfabeţi, familii monoparentale, şomeri. Profesor 4: Nu se implică. Au impresia că şcoala şi învăţătorul le oferă totul… Părinţii au nevoie de şcoală ca să-şi ia cantină socială, ajutor social… (şcoala A, Bucureşti). 276 MARIAN VASILE 10 Interviurile sugerează emergenţa unei situaţii căreia i-aş oferi numele de „efect al minorităţii”: deşi părinţii şi cadrele didactice sugerează existenţa unui climat nondiscriminatoriu, relaţiile dintre români şi romi fiind, cel puţin în cadrul şcolii, în general normale, cei din urmă, în relaţia cu şcoala, au tendinţa de a revendica „mai multe” drepturi pentru copiii lor argumentând frecvent atitudinea lor tocmai prin statutul etnic. Mulţi părinţi se declară romi, conform celor intervievaţi, doar în situaţiile care aduc avantaje chiar şi pe termen scurt. Cadrele didactice se declară, în acelaşi timp, neputincioase în faţa unor situaţii de conflict cu părinţii: Profesor: [...] altă problemă destul de importantă este că în regulamentele de ordine interioară şi în nici o lege nu ni se permite să luăm măsuri împotriva unor atitudini ale elevilor, ale părinţilor şi toată mass media prezintă situaţii cu elevii indisciplinaţi, needucaţi, mă rog, în care profesorii sunt învinuiţi şi nu este adevărat (şcoala A, Medgidia). Profesor: Au impresia că dacă sunt ţigani au toate drepturile, iar noi suntem la dispoziţia lor oricând-oriunde…. Am găsit-o pe una în clasă la mine bătând un copil şi când am intervenit mi-a zis: „Îi iei apărarea fiindcă eşti româncă, fir-ai să fii!”… Nu ştiu ce. Se plâng de discriminare, dar discriminaţi în şcoala asta suntem noi, care suntem de etnie română (şcoala A, Bucureşti). Nemulţumirile cadrelor didactice sunt orientate şi către relaţia cu inspectorii şcolari văzuţi, în general, ca fiind rigizi: aceştia sunt percepuţi ca fiind mai interesaţi de îndeplinirea indicatorilor cantitativi decât cei calitativi. Cadrele didactice consideră că o participare şcolară de succes nu înseamnă acumularea unei cantităţi mari de informaţii, ci, mai degrabă, aprofundarea unor cunoştinţe esenţiale. Ritmul alert de predare poate chiar descuraja elevul. Acest lucru are o semnificaţie aparte pentru că tocmai elevul care aparţine unui grup vulnerabil este dezavantajat: neavând cine să îl ajute acasă sau resurse pentru suplimentarea educaţiei formale prin meditaţii, va rămâne în urmă sau chiar va renunţa să încerce să ţină pasul cu cei mai buni. Profesor 8: În fiecare an un noian de hârtii [...] Profesor 6: Prea multă hârţogăraie, prea multă birocraţie. Profesor 9: Pe ce se pune accentul în învăţământ... Deci când vine un inspector nu-l interesează, eu aş fi curioasă să intre la clasă să vadă ce am realizat, cum am muncit cu copiii ăştia, că sunt nişte copii cu probleme, pe ei îi interesează, ai hârtiile... Profesor 6: Terorizează. Intervievator: Şi ei practic nu sunt interesaţi de cum se lucrează? Profesor 8: Nu-i interesează! Profesor 6: Este numai control. Profesor 9: Inspectorul vine să terorizeze nu să dea un sfat, nu să te înveţe. Profesor 3: Problema mai este şi alta, în toate Inspectoratele s-au făcut schimbări... Profesor 2: Pe plan politic... Profesor 3: ...Schimbări în fiecare an... Fiecare inspector are viziunea lui, dacă noi am pregătit anumite materii pentru anul acesta şcolar, după modelul celor de anul trecut, şi s-a schimbat inspectorul... A, nu sunt bune, altele... 11 FACTORI CARE FAVORIZEAZĂ UN PARCURS ŞCOLAR POZITIV 277 Profesor 6: Vine fiecare cu câte o idee! Profesor 8: [...] realităţile de la clasă: eu degeaba scriu în hârtia aia că mi-am propus să fac aia şi aia dacă mă lovesc de ceva, de o problemă la clasă normal că renunţ la hârtie şi... e mai important ce se întâmplă în clasă decât ce scrie pe hârtie, nu... (şcoala A, Medgidia). Elevii şi părinţii, din punctul de vedere al cadrelor didactice, nu sunt ajutaţi să înţeleagă nivelul real al pregătirii datorită utilizării sistemului de calificative în sine, pe de o parte, şi al sistemului de calificative combinat cu cel al notelor, pe de altă parte. Unii învăţători consideră chiar că, cel puţin la clasele mici, elevii nu ar trebui ierarhizaţi în nici un fel pentru a fi atraşi către şcoală şi învăţare: Profesor: Eu cred că şi etichetarea asta în permanenţă, evaluările, tot timpul evaluări îi descurajează pe copii. Cel puţin clasa întâi şi a doua lăsată ca la grădiniţă să nu se ştie cine-i bun şi cine-i... Pe fiecare îl poţi încuraja, e foarte bine şi mai repede evoluează decât dacă i-ai pus eticheta, tu nu poţi să iei FB. Eu am lucrat astă vară cu Ovidiu Rom pe şcoala de vară şi acolo copii veneau de drag, n-a lipsit unu’ nici o zi, le dădeam şi un pacheţel ceva, o surpriză un fruct şi ceva de mâncare, deci veneau şi pentru asta, că tot timpul întrebau ce mâncăm dar şi era... alternau jocuri cu activitate. Ei veneau, se aşezau pe covoraş, se jucau cât voiau şi în jocurile lor intervenea educaţia. Le ziceam, alege, construieşte ceva pe culoarea albastră, ei automat au învăţat culorile, au învăţat formele (şcoala B, Medgidia). Intervievator: Dvs. de ce susţineţi că e mai bun sistemul cu note? Profesor 3: E o evaluare mai obiectivă. Profesor 5: Nu ştiu, literele aste nu au nici pentru părinţi o semnificaţie. Profesor 3: Când trec de la a IV-a la a V-a ei nu mai ştiu ce înseamnă când ia un 4, habar n-au ce este sau ... Profesor 6: Când era înainte cu note întrebau ce înseamnă calificativul, când s-a introdus sistemul, cât înseamnă. Am impresia că notele îl catalogau pe copil mai profund decât o fac calificativele. Profesor 4: Nu e tot una unul cu 10 şi părinţii au impresia... Îşi supravalorizează copilul câteodată când vede FB. Ce pot să spun, să pun FB cu minus în faţă ca să-i arăt că e de 9? (şcoala A, Piteşti). Ca şi părinţii, cadrele didactice oferă încă o dată o explicaţie structurală a participării şcolare precare în unele cazuri: fluctuaţia cadrelor didactice, pe lângă instabilitatea sistemului în sine, îngreunează evoluţia elevilor: Cadrele didactice apreciază programele de tip after school, acestea fiind văzute ca un suport pentru părinţii cu program încărcat, pentru părinţii care nu au cunoştinţele necesare lucrului suplimentar cu copilul etc. Totuşi, ca şi părinţii, sunt conştienţi de dificultatea implementării unui program after school pe deplin eficient datorită subfinanţării învăţământului şi a imposibilităţii de plată din partea majorităţii părinţilor dat fiind contextul socioeconomic avut în vedere în acest proiect. Principalele caracteristici ale unui program de acest gen, din punctul de vedere al cadrelor didactice, sunt: 278 MARIAN VASILE 12 • nu trebuie făcută o discriminare la acces: pot participa atât elevii cu note mai mici, cât şi ceilalţi. În acest mod este evitat un posibil conflict cu părinţii. Totuşi, elevii trebuie testaţi pentru a putea fi împărţiţi în grupe valorice cu care să se lucreze diferenţiat; • cadrele didactice sugerează necesitatea efectuării constante a unor anchete sociale, sugerând că mulţi înscrişi la programe similare oferite gratuit sau diferite ajutoare sociale nu s-ar încadra având resurse suficiente pentru a le plăti; • grupele de lucru să aibă un număr mic de elevi; • pentru fiecare grupă ar trebui să existe doi pedagogi; • activităţile să fie diversificate: deşi foarte utile, mai ales pentru elevii cu performanţe mai slabe, orele de educaţie suplimentară trebuie completate cu activităţi recreative care dezvoltă talente: dansuri, limbi străine, desen, sport etc.; • elevii să primească o masă (caldă); • elevii să se poată odihni printr-o oră de somn, mai ales la clasele I–IV, înainte de a intra efectiv în program. Dacă nu există posibilitatea aceasta în şcoală din cauza lipsei spaţiilor speciale, atunci programul ar trebui să se desfăşoare după-amiaza. Aici se revine la necesitatea unui număr mai mare de pedagogi pe grupă; • cadrele didactice să fie plătite suplimentar pentru acest serviciu. CONCLUZII Acest articol a urmărit, într-o manieră exploratorie, să releve factorii care favorizează participarea şcolară pozitivă fie că discutăm despre reţinerea de la abandon, fie despre accesul la forme superioare de educaţie formală recunoscute a fi de calitate. Din interviurile şi focus grupurile realizate rezultă: • situaţia socioeconomică este, probabil, unul dintre cei mai importanţi factori în acest sens. Un parcurs şcolar pozitiv presupune anumite investiţii din partea părinţilor, dificil de realizat în condiţiile puţinelor oportunităţi de ocupare şi creştere a nivelului de trai existente pentru aceştia; • capacitatea părinţilor de a înţelege importanţa absolvirii într-un mod cât mai pozitiv a cât mai multor ani de şcoală este un factor esenţial pentru mobilitatea socială ulterioară a copiilor lor, atât din punctul de vedere al cadrelor didactice, cât şi al părinţilor participanţi la focus grupuri. Ambii actori indică rezultate pozitive ale programelor de tipul „A doua şansă” sau „Şcoala mamelor” care reuşesc să îndepărteze bariere de comunicare între părinţi şi reprezentanţi ai şcolii, dar şi între părinţi şi elevi; • o serie de factori structurali alterează valorile pozitive ale participării şcolare: subfinanţarea învăţământului şi situaţiile care derivă de aici, cum ar fi scăderea numărului de personal calificat, fluctuaţia mare de personal, bază educaţională precară etc.; • există, cel puţin la nivel perceptual, un decalaj între ceea ce părinţii şi cadrele didactice consideră că este relevant pentru un copil să înveţe în contextul transformărilor din societatea contemporană şi ceea ce este inclus în programa şcolară. Dincolo de acest aspect, atât părinţii, cât şi cadrele didactice consideră că 13 FACTORI CARE FAVORIZEAZĂ UN PARCURS ŞCOLAR POZITIV 279 unele informaţii transmise la clasele I–VIII sunt prea dificile pentru vârsta copiilor. Acest lucru îi poate dezavantaja tocmai pe cei cu probleme la învăţătură pentru că, obligativitatea cadrelor didactice de a respecta un calendar tematic încărcat accelerează ritmul predării la clasă, iar aceşti elevi nu primesc suportul necesar nici aici, nici acasă pentru a ţine pasul cu ceilalţi; • tendinţa de a susţine prin diferite politici incluziunea socială, în general, şi educaţională, în particular, a romilor, pare a genera un „efect al minorităţii”: aceştia se declară că aparţin acestei minorităţi doar în situaţii care aduc un beneficiu chiar şi numai pe termen scurt. Dincolo de acest aspect material, părinţii romi par să atribuie un rol inferior cadrelor didactice atunci când se ivesc diferite disensiuni între elevi, căutând să rezolve ei înşişi situaţiile iscate. Acest efect al minorităţii nu derivă din practici discriminatorii ale românilor, fie părinţi, fie cadre didactice, mediul social fiind unul destul de echilibrat din acest punct de vedere conform participanţilor la focus grupuri. Este mai degrabă un efect al discrimininării pozitive a minorităţii. Şi aceasta este o ipoteză care trebuie testată în studii viitoare controlând pentru elemente culturale specifice minorităţii şi factori structurali; • programele de tip school after school sunt apreciate pozitiv. Atât părinţii, cât şi cadrele didactice din şcolile incluse în proiect susţin însă că nu sunt sustenabile decât dacă sunt îndeplinite o serie de criterii: majoritatea părinţilor nu pot acoperi costurile acestora solicitându-le gratuit; dacă sunt concepute ca desfăşurându-se imediat după orele normale de cursuri, atunci este necesară, mai ales la clasele I–IV, o pauză de dormit, lucru foarte greu de realizat datorită infrastructurii deficitare la acest capitol; elevii trebuie să primească o masă (caldă); activităţile ar trebui desfăşurate în grupe mici şi, pe cât posibil, omogene din punct de vedere al pregătirii având obiective distincte: pentru cei cu performanţe mai slabe ar trebui lucrat la aducerea la nivelurile superioare, pentru ceilalţi ar trebui descoperite şi exploatate diferite talente; activităţile şcolare ar trebui combinate cu cele recreative, acestea din urmă fiind asociate unui context mai puţin formal şi, deci, mai apreciat de către elevi. BIBLIOGRAFIE 1. Astone, N. M., McLanahan, S. S., Family Structure, Parental Practices, and High School Completion, în “American Sociological Review” (56), 1991, pp. 309–320. 2. Bernardi, F., Transition from School to Work, în Ritzer, G. (ed)., Blackwell Encyclopedia of Sociology, Blackwell Publishing, Blackwell Reference Online, 2007. 3. Bills, D. B., Rosenbaum, J. E., Schooling and Economic Success, în Ritzer, G. (ed)., Blackwell Encyclopedia of Sociology, Blackwell Publishing, Blackwell Reference Online, 2007. 4. Bruce, H., Life goals matter to happiness: A revision of set-point theory, în “Social Indicators Research”, 86, 2008, pp. 213–231. 5. Dan, A., Egalitatea de şanse, în Zamfir, C. (coord.), Dicţionar de Sărăcie, 1999, disponibil on-line la http://www.iccv.ro/oldiccv/romana/dictionar/adi/adi_egalsanse.htm. 6. Epstein, J. L., School, Family, and Community Partnerships: Preparing Educators and Improving Schools, Westview Press , Boulder, CO., 2001. 7. Firestone, J. M., Harris, R. J., Educational and Occupational Attainment, în Ritzer, G. (ed)., Blackwell Encyclopedia of Sociology, Blackwell Publishing, Blackwell Reference Online, 2007. 280 MARIAN VASILE 14 8. Headey, B., Life Goals Matter to Happiness: A Revision of Set-Point Theory în “Social Indicators Research”, (86) (2), 2007, pp. 213–231. 9. Hill, N. E., Castellino, R. D., Lansford, J. E., Nowlin, P., Dodge, K. A., Bates, J., Petit, G., Parent-Academic Involvement as Related to School Behavior, Achievement, and Aspirations: Demographic Variations Across Adolescence, în „Child Development” (75) (4), 2004, pp. 1491–1509. 10. Marks, G. N., Are Father’s or Mother’s Socioeconomic Characteristics More Important Influences on Student Performance? Recent International Evidence, în „Social Indicators Research”, vol. 85, 2007, pp. 293–309. 11. McNeal, R. B. Jr., Dropping Out of School în Ritzer, G. (ed)., Blackwell Encyclopedia of Sociology, Blackwell Publishing, Blackwell Reference Online, 2007, disponibil online la http://www. sociologyencyclopedia.com/subscriber/tocnode?id=g9781405124331_chunk_g978140512433110_ss2–44. 12. Michalos, A. C., Multiple discrepancies theory (MDT), în “Social Indicators Research”, 16(4), 1985, pp. 347–413. 13. Muller, C., Gender Differences in Parental Involvement and Adolescents’ Mathematics Achievement, în “Sociology of Education” (71) (4), 1998, pp. 336–56. 14. Popescu, R., Arpinte, D., Neagu, G., Necesitatea suportului pentru combaterea excluziunii sociale a copilului, în „Revista Calitatea Vieţii”, nr. 3–4, 2005, pp. 333–357. 15. Schneider, B., Coleman, J. S. (eds.)., Parents, Their Children, and Schools. Westview Press , Boulder, CO., 1993. 16. Stoica, L., Direcţii de acţiune pentru creşterea accesului la educaţie al copiilor provenind din medii defavorizate, în „Calitatea Vieţii”, nr. 1–2, 2006, pp. 65–71. 17. Van der Velden, R. K. W., Wolbers, M. H. J., How much does education matter and why? The effects of education on socio-economic outcomes among school-leavers in the Netherlands, în „European Sociological Review”, vol. 23, nr. 1, 2007, pp. 65–80. 18. Voicu, B., Capitalul uman: componente, niveluri, structuri. România în context european, în „Revista Calitatea Vieţii”. nr. 1–2, 2004, pp. 135–157. 19. Voicu, B., Vasile, M., Rural-Urban Inequalities and Expansion of Tertiary Education in Romania, în „Journal of Social Research and Policy”, (1), 2010, pp. 5–24, disponibil online la http://www.jsrp.ro/issues/volume-1-issue-1-july-2010. his paper approaches, in an exploratory manner, data gathered during the project “Un sprijin necesar pentru elevii T de etnie roma şi turcă din judeţul Constanţa” thru eight focus groups with teachers from levels I–VIII, eight focus groups with parents and interviews with school principals. Beside the beneficiary of this research, the school from Medgidia, there were also included other schools: two from Bucharest and one from each of Medgidia, Buhuşi, Bacău and Piteşti. The discussions, focused on the identification of the factors that are unfavorable for school participation and favorable to school dropout, show the necessity to pay attention to the multiplication of the job opportunities for parents, enhancing the relationship between teachers and parents, using alternative educational programs inside (after school) or outside the school. Data suggests some future research directions: testing for the emergence of an “indifference culture toward education” and the “minority effect”. Keywords: school participation, after school, well-being, values. Primit: 09.05.2011 Acceptat: 11.07.2011 Redactor: Iuliana Precupeţu ABANDONUL ŞCOLAR ÎN OPT ŞCOLI 1 DIN MEDIUL URBAN FLAVIUS MIHALACHE bandonul şcolar reprezintă una din cele mai mari probleme ale sistemului educaţional românesc după 1990. Rata A abandonului în România se situează la cel mai ridicat nivel în rândul statelor membre ale Uniunii Europene, valorile ridicate ale acesteia fiind favorizate de o serie de factori ce ţin, în principal, de climatul familial şi nivelul financiar al familiilor din care provin minorii. Prima parte a studiului este dedicată prezentării principalilor indicatori statistici privind populaţia şcolară şi abandonul şcolar. În cea de-a doua parte sunt evidenţiate principalele aspecte relevante în relaţie cu abandonul şcolar, aşa cum reies acestea în urma realizării unei cercetări calitative pe această temă în opt şcoli din mediul urban. Cuvinte-cheie: abandon şcolar, copii provenind din medii defavorizate, sistemul educaţional românesc. INTRODUCERE Tema abandonului şcolar este una de maximă actualitate pentru sistemul educaţional românesc prin valorile ridicate înregistrate de acest indicator. Conform datelor statistice şi cercetărilor anterioare pe această temă (Voicu, 2009; MECI, 2009) cele mai ridicate valori ale abandonului şcolar se înregistrează la trecerea de la ciclul gimnazial la ciclul liceal (liceu şi şcoală generală). În învăţământul primar şi gimnazial rata abandonului a variat, după anul 2000, în jurul a 1–2%, valoare extrem de mare dacă avem în vedere caracterul obligatoriu şi gratuit al învăţământului la acest nivel, în timp ce pentru ciclul profesional şi cel liceal valorile înregistrate au depăşit 8%, respectiv 3% (INS, 2010; MECI, 2009). Cazurile de abandon pot fi considerate, prin prisma implicaţiilor pe care acestea le au asupra cursului vieţii elevilor în cauză, dar şi al familiilor de provenienţă, cazuri de eşec în integrarea socială a acestora, în care responsabilitatea este plasată atât în sfera vieţii personale şi de familie, cât şi în sfera vieţii sociale şi * Adresa de contact a autorului: Flavius Mihalache, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: fmihalahe@iccv.ro. 1 Studiul de faţă sintetizează principalele rezultate ale cercetării privind abandonul şcolar realizată în cadrul proiectului POSDRU/19/1.3/G/40709 „Un sprijin necesar pentru elevii de etnie romă şi turcă din judeţul Constanţa”. CALITATEA VIEŢII, XXII, nr. 3, 2011, p. 281–294 282 FLAVIUS MIHALACHE 2 şcolare. În acest context, actele de abandon şcolar conturează evoluţii personale negative, determinând reducerea plajei de oportunităţi profesionale a persoanelor în cauză (Janosz şi alţii, 2008). De cele mai multe ori, cazurile de abandon şcolar se înregistrează pe fondul manifestării unor factori constrângători de ordin financiar sau familial, relaţia dintre mediul familial şi dificultăţile financiare constituind, astfel, cadrul de geneză al determinanţilor abandonului şcolar. Proiectul „Un sprijin necesar pentru copiii de etnie romă şi turcă din judeţul Constanţa”, ale cărui rezultate de cercetare sunt prezentate sintetic în cea de-a doua parte a studiului, şi-a propus, printre altele, să testeze influenţa pe care o pot avea măsurile de susţinere centrate pe elevii din categorii de risc asupra evoluţiei şcolare a acestora. Proiectul, care a fost centrat în jurul organizării unui program de tip after-school într-o comunitate săracă din municipiul Medgidia, a inclus şi realizarea unei cercetări calitative la nivelul şcolii în care s-a reluat proiectul şi în alte şapte unităţi şcolare martor din Bucureşti, Bacău, Piteşti şi Medgidia. Premisa de la care a plecat acest proiect a fost reprezentată de asumpţia conform căreia beneficiile acordate elevilor înscrişi în proiect şi familiilor acestora vor duce la reducerea abandonului şi la îmbunătăţirea performanţelor şcolare ale elevilor. INDICATORI SINTETICI PRIVIND SISTEMUL EDUCAŢIONAL ÎN ROMÂNIA, UE COMPARATIV CU SITUAŢIA ÎNREGISTRATĂ LA NIVELUL Poziţia ocupată de România între statele europene în ceea ce priveşte principalii indicatori ai sistemul de educaţie este, pentru cei mai mulţi dintre aceştia, una nefavorabilă (Mărginean, 2009; Voicu, 2009). Indicatorii financiari, ce fac referire la procentul alocat din PIB pentru educaţie, plasează România în categoria statelor cu cheltuieli situate sub media europeană. Indicatorii privind abandonul şcolar, părăsirea prematură a sistemului de educaţie, înregistrează, de asemenea, valori dintre cele mai ridicate. Totodată, ponderea absolvenţilor de studii superioare este semnificativ mai redusă decât valorile înregistrate în Europa de Vest, iar rezultatele şcolare la testele internaţionale ale elevilor din ciclul gimnazial sunt mai slabe (MECI, 2009). Speranţa de viaţă şcolară la nivel european înregistrează în România, Bulgaria, Cipru, Malta şi Luxemburg cele mai scăzute valori din UE, în timp ce în Turcia se consemnează cea mai redusă valoare dintre cele raportate de EUROSTAT (EACEA, 2009). În România, speranţa de viaţă şcolară la vârsta de 5 ani este de 15,6 ani, în timp ce în ţările nordice aceasta se apropie de valoarea de 20 de ani. Numărul mai redus de ani petrecuţi în şcoală în România este dat de valorile ridicate pe care le înregistrează indicatorul ce măsoară părăsirea prematură a sistemului educaţional, cu alte cuvinte speranţa de viaţă şcolară redusă se explică prin numărul mare al tinerilor care nu continuă pregătirea şcolară dincolo de pragul învăţământului obligatoriu, la care se adaugă şi efectul direct dat de cazurile de abandon şcolar. Chiar dacă pentru ultimii ani s-a consemnat o evoluţie pozitivă, România continuă să înregistreze un procent ridicat al ratei de părăsire prematură a 3 ABANDONUL ŞCOLAR ÎN OPT ŞCOLI DIN MEDIUL URBAN 283 sistemului de educaţie în comparaţie cu fostele state socialiste din Europa Centrală, unde valoarea acestui indicator se situează sub pragul de 8,7% din populaţia de referinţă (MECI, 2009; Voicu, 2009). Procentul populaţiei de 24–65 de ani care a absolvit maxim şcoala generală înregistrează în România valori sub media europeană, în timp ce situaţia cea mai favorabilă se regăseşte în Cehia, Slovacia, Polonia, Elveţia şi ţările baltice. Portugalia, Spania, Grecia, Italia şi Turcia înregistrează, de cealaltă parte, cele mai ridicate procente la acest indicator (Figura 1). Figura 1 Procentul populaţiei cu vârste cuprinse între 24 şi 65 ani, care a absolvit maxim şcoala generală (lower secondary school), la nivelul Uniunii Europene, Islandei, Elveţiei, Croaţiei, Macedoniei, Norvegiei şi Turciei, date pentru 2009 Legendă Sursă: Eurostat, baza de date online (http://epp.eurostat.ec.europa.eu). La nivelul anului 2006, în Uniunea Europeană erau înregistraţi 19 milioane de studenţi, adică aproximativ 17% din totalul populaţiei şcolare (EACEA, 2009). În Grecia, Polonia, Slovenia, Finlanda şi ţările baltice procentul studenţilor în totalul populaţiei şcolare înregistrează cele mai ridicate valori, depăşind 20% din efectiv. La polul opus se află Luxemburg şi Liechtenstein, cu mai puţin de 10% din populaţia şcolară înscrisă la cursuri universitare, şi Malta şi Cipru (cu valori situate 284 FLAVIUS MIHALACHE 4 sub 12,5%). Valorile scăzute ale acestui indicator în cele patru state mici enumerate pot fi explicate prin numărul mare de tineri din aceste ţări care studiază la universităţi din străinătate (EACEA, 2009). Procentul studenţilor în România raportat la totalul populaţiei şcolare (14,6%) se situează sub media europeană, chiar dacă după anul 2000 a înregistrat creşteri semnificative, în special pe fondul creşterii numărului de locuri scoase la concurs de universităţile particulare. Plecând de la datele comparative privind valorile principalilor indicatori privind educaţia înregistraţi în rândul populaţiei putem identifica două axe de diferenţiere între nordul şi sudul continentului şi între vechile state membre şi noile state membre UE. Astfel, în Germania, Austria, Belgia, Olanda şi în ţările nordice aceşti indicatori înregistrează valori mai bune decât cele consemnate în zona ţărilor din zona mediteraneană. Ţările din Europa Centrală şi din zona baltică înregistrează valori pentru indicatorii educaţionali foarte asemănătoare cu cele consemnate pentru statele din nordul continentului, în timp ce România, Bulgaria, Cipru şi Malta consemnează un profil mai negativ al indicatorilor macro privind nivelul de educaţie al populaţiei, ceea ce se apropie de valorile înregistrate pentru Spania, Portugalia, Italia şi Grecia. Politicile educaţionale favorabile din aceste state central-nordice ale continentului determină un nivel ridicat al capitalului uman, factorul cheie al dezvoltării unei societăţi. Din această perspectivă, situaţia înregistrată în România este departe de a fi optimă, problemele actuale ale sistemului educaţional, fiind accentuate în această perioadă de criza economică. Investiţia publică în educaţie reprezintă singura cale prin care, pe termen mediu şi lung, poate fi recuperat decalajul dintre România şi statele dezvoltate ale UE. Fără o alocare financiară suficientă şi fără aşezarea sistemului educaţional pe coordonate corecte şi stabile, nu poate fi redusă amploarea fenomenelor negative precum abandonul şcolar, părăsirea prematură a şcolii sau rezultatele slabe la testele internaţionale. POPULAŢIA ŞCOLARĂ ŞI ABANDONUL ŞCOLAR ÎN ROMÂNIA La nivelul anului 2009 se înregistra o relativă echivalenţă între numărul de elevi înscrişi în ciclurile primar, gimnazial, liceal şi universitar (INS, Anuarul statistic 2010). Astfel, după ce în anii anteriori efectivele de elevi au înregistrat evoluţii diferenţiate, pentru 2009, la fiecare dintre aceste patru niveluri de pregătire erau înscrişi câte aproximativ 80 de mii de elevi/studenţi. Din totalul celor 4,3 milioane de preşcolari, elevi şi studenţi ce erau înscrişi în anul şcolar 2008–2009, în ciclurile primar şi gimnazial erau cuprinşi 1,7 milioane, adică aproape 40% din totalul efectivului. Evoluţia din ultimii ani a populaţiei şcolare (Grafic 1) este caracterizată de reducerea numărului de elevi ce frecventează nivelul învăţământului obligatoriu, determinată de reducerea natalităţii înregistrată după anul 1990. Astfel, numărul elevilor înscrişi în învâţământul primar a scăzut, între 1995 şi 2009, cu peste 40%. În învăţământul gimnazial trendul descendent s-a 5 ABANDONUL ŞCOLAR ÎN OPT ŞCOLI DIN MEDIUL URBAN 285 instaurat după anul 2000, când generaţiile de elevi cu efective reduse, ce s-au născut după 1990, au început să intre în clasa a V-a. Efectivele de elevi înscrişi în şcoli profesionale, după ce s-au păstrat la valori constante până în 2005, au înregistrat o scădere puternică în ultimii ani, în timp ce în învăţământul liceal s-a consemnat o creştere continuă a numărului de elevi după 1995 pe fondul creşterii numărului de locuri în licee. Cea mai importantă evoluţie a avut-o însă învăţământul superior. Numărul de studenţi a crescut între 1995 şi 2009 de 2,5 ori, pe fondul creşterii accesului la învăţământul terţial în urma creşterii ofertei educaţionale atât în cadrul instituţiilor de învăţământ publice, cât şi private. Începând cu anul şcolar 2008–2009, numărul de studenţi a înregistrat o scădere uşoară ca urmare a reducerii generaţiilor de absolvenţi de liceu proveniţi din cohortele cu efective reduse născute după 1990. Acest proces este însă la început, urmând ca în anii ce vin, în contextul intrării în sistem a unor cohorte din ce în ce mai puţin numeroase, să asistăm la o reducere semnificativă a numărului de studenţi proveniţi direct din ciclul liceal. Transformările structurale pe care le parcurge, la nivelul efectivelor de elevi, sistemul educaţional au determinat, în învăţământul obligatoriu, comasări sau desfiinţări de unităţi şcolare precum şi dispariţia de posturi didactice. Procesul a afectat în special elevii din mediul rural, din satele mici, care au trebuit să urmeze cursurile în unităţile şcolare din centrele de comună, situate în multe cazuri la distanţe apreciabile. Influenţa pe care aceste măsuri le-au produs asupra performanţei şcolare şi chiar asupra nivelului de frecventare a cursurilor de către elevi este evidentă. Grafic 1 Populaţia şcolară pe niveluri de educaţie Sursă: INS, baza de date on-line TEMPO (https://statistici.insse.ro/shop/). Gradul de cuprindere şcolară în funcţie de vârstă a crescut semnificativ în ultimii 20 de ani, de la 63% în anul 1990 la aproape 80% în 2009 (INS, Anuarul 286 FLAVIUS MIHALACHE 6 statistic 2010). În intervalul de vârstă 7–14 ani, ce corespunde în mai mare parte efectivelor de elevi înscrişi în învăţământul primar şi gimnazial, rata de cuprinde a înregistrat cele mai scăzute valori în anul 1990, pentru ca apoi acestea să crească până la valorile maxime de 98%, respectiv 96% înregistrate în anul 2005 (Grafic 2). Categoria de vârstă 15–18 ani, ce corespunde elevilor înscrişi în învăţământul profesional şi cel liceal, a cunoscut cea mai semnificativă variaţie, conturată prin reducerea drastică a gradului de cuprindere şcolară în primii ani de după 1995, urmată de relativa creştere a acesteia în perioada următoare, fără însă a atinge din nou procentul înregistrat în 1990. Evoluţia negativă a României din anii ’90 şi modificarea legii educaţiei prin care se trecea de la învăţământ obligatoriu de 10 ani la învăţământ obligatoriu de 8 ani au determinat scăderea cu aproape 25% a ratei de cuprindere în învăţământul liceal şi profesional între 1990 şi 1995, ulterior recuperându-se o bună parte din pierdere prin creşterea semnificativă a numărului de elevi înscrişi la liceu. Evoluţiile înregistrate în segmentul de vârstă 19–23 de ani, reprezentate de creşterea de şase ori a ratei de cuprindere în învăţământ, sunt produsul direct al creşterii numărului de locuri scoase la concurs de universităţi. Practic, dacă în 1990 doar 10% dintre tinerii de 19–23 de ani urmau cursurile unor universităţi, în 2009 acest procent a atins valoarea de 60%. Grafic 2 Gradul de cuprindere în învăţământ a populaţiei cu vârstă şcolară Sursă: INS, baza de date on-line TEMPO (https://statistici.insse.ro/shop/). Datele statistice arată că cele mai multe cazuri de abandon se înregistrează la trecerea din ciclul gimnazial la cel profesional/liceal (MECI, 2009, Voicu, 2009). Rata abandonului şcolar, indicatorul care prezintă amploarea cazurilor de părăsire a şcolii, consemnează astfel cele mai ridicate valori la nivelul învăţământului profesional, unde în ultimii ani s-au înregistrat valori cuprinse între 5,5% şi 8,5%, 7 ABANDONUL ŞCOLAR ÎN OPT ŞCOLI DIN MEDIUL URBAN 287 în timp ce pentru învăţământul liceal rata abandonului înregistrează valori mult mai reduse (Tabelul nr. 1). Tabelul nr. 1 Rata abandonului pe niveluri de educaţie 2000–2001–2002–2003–2004–2005–2006–2007–2008– 2001 2002 2003 2004 2005 2006 2007 2008 2009 Primar 0,6 1 0,9 1,2 1,3 1,5 1,7 1,7 1,4 Gimnazial 0,6 1,4 1,5 1,7 2 2,1 2,3 2,2 1,9 Profesional 6,6 6,8 7,9 5,9 5,5 6,6 8,2 8,5 8,3 Liceal 3,5 3,3 2,7 2,4 2,3 2,7 3,3 2,9 2,4 Sursă: MECI, 2009; INS, Anuarul statistic al României 2010. Pe medii rezidenţiale, valorile mai ridicate ale abandonului în ciclul primar şi gimnazial se înregistrează începând cu anul şcolar 2005–2006 în mediul urban (INS, 2010), unde în anumite cartiere defavorizate numărul cazurilor de abandon atinge cote alarmante. Practic, cazurile de abandon se concentrează în aşa numite ghetouri, unde regăsim populaţia cea mai săracă, cu ocupaţii manuale sau sezoniere şi cu stoc educaţional foarte redus. Astfel, influenţa familiei şi a comunităţii, dată de coordonatele vieţii familiale şi de tipurile de relaţii sociale ce caracterizează aceste micro-comunităţi în care minorul trăieşte, este cea care influenţează valorile mai ridicate ale ratei abandonului înregistrate în mediul urban. Pe regiuni de dezvoltare şi judeţe, rata abandonului şcolar în învăţământul primar şi gimnazial cunoaşte câteva particularităţi. Regiunile Sud-Vest Oltenia şi Nord-Vest înregistrează cele mai reduse rate ale abandonului (1,6, respectiv 1,7%), în timp ce valorile maxime se întâlnesc în cazul regiunilor Sud-Est şi Vest (2,3%). Judeţele Călăraşi, Sibiu, Caraş-Severin, Constanţa, Tulcea, Bacău şi Braşov se situează pe primele poziţii la nivel naţional în ceea ce priveşte rata abandonului (INS, 2010). FORME, CAUZE ŞI EVALUĂRI ALE ABANDONULUI ŞCOLAR Cadrul cercetării Cercetarea calitativă realizată în cadrul proiectului „Un sprijin necesar pentru elevii de etnie romă şi turcă din judeţul Constanţa”, finanţat prin POSDRU, s-a realizat prin implicarea a opt şcoli generale din Medgidia, Bucureşti, Bacău şi Piteşti şi a urmărit să surprindă amploarea şi particularităţile fenomenului de abandon şcolar în unităţile respective, concentrându-se pe evidenţierea relaţiei dintre abandon şcolar şi mediul familial. Între limitele cercetării trebuie să menţionăm imposibilitatea de a avea la focus-grupurile organizate părinţi din categoriile de risc. Practic, experienţa de 288 FLAVIUS MIHALACHE 8 cercetare, întărită şi de relatările cadrelor didactice, a reliefat faptul că părinţii elevilor cu probleme nu se interesează de soarta acestora, şi cu atât mai puţin se arată dornici de a participa la realizarea unui demers de cercetare asemenea celui de faţă. Recunoscând şi asumând acest impediment, al imposibilităţii de a discuta cu părinţi ai căror copii au abandonat sau cu părinţi ai copiilor cu probleme, cercetarea s-a axat pe obţinerea de informaţii mijlocite de experienţa directă a părinţilor ce au acceptat să participe la discuţii. Discuţiile cu cadrele didactice au reuşit să contureze aspectele de interes privind abandonul şcolar, având la bază situaţiile concrete întâlnite în activitatea didactică. Tabelul nr. 2 Rata abandonului în anul şcolar 2009–2010 în şcolile incluse în proiect (conform informaţiilor primite de la şcoli) 2 Şcoala Rata abandonului Şcoala cu clasele I–VIII numărul 3 „Spiru Haret” – Medgidia 4% Şcoala cu clasele I–VII numărul 7 „Mircea Dragomirescu” – Medgidia 1,5% Şcoala cu clasele I–VIII numărul 136 – Bucureşti ~10% Şcoala cu clasele I–VII numărul 152 „Uruguay” – Bucureşti 2,5% Şcoala cu clasele I–VIII numărul 2 „Ion Minulescu” – Piteşti 0% Şcoala cu clasele I–VIII numărul 17 – Piteşti 0% Şcoala cu clasele I–VIII „Mihai Andrei” – Buhuşi 2,5% Liceul de arte „Gheorghe Apostol” – Buhuşi 0% Abandonul şcolar este o problemă mai mult decât evidentă pentru două dintre şcolile cercetate (Şcoala „Spiru Haret” din Medgidia şi Şcoala nr. 136 din Bucureşti), de altfel aceste două unităţi de învăţământ prezintă particularităţi care le deosebesc de celelalte şase unităţi. Atât Şcoala „Spiru Haret”, cât şi Şcoala nr. 136 sunt situate în cartiere defavorizate, mulţi dintre elevii ce învaţă la aceste unităţi provenind din familii foarte sărace. Şcoala „Spiru Haret” din Medgidia „îşi recrutează” mulţi dintre elevi dintr-o zonă cu probleme bine cunoscute ale oraşului: zona fostelor barăci. Condiţiile în care locuiesc elevii ce provin din acea zonă sunt extrem de precare. Sărăcia şi climatul familial, de multe ori nefavorabil, constituie elemente perturbatoare pentru activitatea didactică a minorilor. O situaţie asemănătoare, dublată de pericolul drogurilor care reprezintă o constantă în cartier, se întâlneşte şi în cazul Şcolii nr. 136 din Ferentari. Unitatea de învăţământ este situată în zona Zeţari – Livezilor – Iacob Andrei – Petre Tunsu. Un alt element pe care-l au în comun cele două şcoli este numărul mare de elevi de etnie romă. Ponderi mai însemnate ale elevilor de etnie romă se întâlnesc şi în şcolile nr. 152 „Uruguay” din Bucureşti şi nr. 17 din Piteşti, însă valorile ratelor 2 Conform estimărilor oferite de cele opt şcoli investigate. 9 ABANDONUL ŞCOLAR ÎN OPT ŞCOLI DIN MEDIUL URBAN 289 abandonului şcolar, în aceste cazuri, sunt mult inferioare celor consemnate în primele două exemple. Aceste şcoli, la care se adaugă celelalte patru în care s-a desfăşurat cercetarea, pot fi considerate drept bune exemple în ceea ce priveşte integrarea şcolară a elevilor provenind din familii roma sărace. Ratele de abandon şi frecvenţa şcolară nu reprezintă probleme, parametrii acestor indicatori înscriindu-se în valori normale. Pentru aceste şcoli, reuşita poate fi pusă pe seama specificului cartierelor în care acestea funcţionează, cu alte cuvinte, pe seama lipsei acelei condiţionări negative exercitate dinspre „starea de ghetou”, ce se manifestă în cazul şcolilor nr. 136 din Bucureşti şi „Spiru Haret” din Medgidia. Cazuri de abandon Discuţiile cu părinţii şi cadrele didactice au reliefat o serie de elemente comune pentru cazurile de abandon: sărăcie, familie dezorganizată, familie cu mulţi copii, populaţie roma. Totodată, informaţiile culese au evidenţiat că avem de a face cu abandon şcolar în special în ultimii ani ai ciclului gimnazial şi în cazuri foarte rare la nivelul învăţământului primar. Statisticile oficiale privind abandonul şcolar nu reflectă întru totul amploarea acestui fenomen, din cauza tendinţei de a nu înregistra toate cazurile, precum şi a situaţiei incerte a multor minori care frecventează doar sporadic cursurile, fără însă a abandona propriu-zis şcoala. Noi nu declarăm abandonul şcolar din cauză că legile ne obligă pe noi la a ne încadra într-un număr minim de elevi pentru a avea noi locurile asigurate şi atunci de fapt noi nu-i lăsăm să abandoneze, tragem de ei, de fapt este o înscriere şi o reînscriere formală an de an şi un transfer al copiilor din o clasă în alta fără ca ei să îndeplinească competenţele prevăzute de programa şcolară. Asta se întâmplă în toate comunităţile şcolare care au etnici majoritari romi aşa cum este unitatea noastră (profesor, Şcoala nr. 3, Medgidia). În aceste situaţii, putem vorbi, dincolo de valorile oficiale ale abandonului înregistrat, de existenţa unei forme difuze de abandon, în care frecventarea cursurilor se face ocazional, fiind determinată de acordarea unor forme de ajutor social. Frecventarea şcolii de către minori, contribuie astfel la subzistenţa economică a familiei. Cele mai multe dintre cazurile de abandon înregistrate în şcolile investigate sunt reprezentate de cele ale unor minore de etnie roma, care abandonează şcoală după ce se căsătoresc la vârste fragede sau au copii: Fetele abandonează mai mult. Fie se căsătoresc să scape de sărăcie… fie vor să-şi schimbe situaţia de acasă şi găsesc căsătoria ca fiind soluţia (profesor, Şcoala nr. 136, Bucureşti). La 12–14 ani, da sunt cazuri de fete care au zis că nu le mai lasă la şcoală să vină că le e frică că sunt furate...de familii care au băieţi să-i însoare (profesor, Şcoala nr. 7, Medgidia). La băiatul cel mare în clasă, acum vreo doi ani a fost un caz. O fată nu a mai venit pentru că între timp a devenit mămică. Cred că avea 14 ani. Era oricum mai 290 FLAVIUS MIHALACHE 10 mare decât colegii ei. Era cu vreo 2–3 ani mai mare (părinte, Şcoala nr. 152, Bucureşti). În cazurile elevilor provenind din familii foarte sărace frecventarea cursurilor şcolare este determinată, de multe ori, de acordarea unor subsidii sau ajutoare (de genul alocaţiei de stat pentru copii, a burselor şcolare, a venitului minim garantat). În aceste situaţii, odată ce stimulentele nu mai sunt acordate interesul părinţilor în a-şi trimite copiii la şcoală dispare: Să vă mai zic ceva, ei acuma vin... ei şi-au depus nişte dosare pentru burse şi pentru rechizite. Vin până în momentul în care le primesc şi după aceea, în semestrul doi, vai de noi! Trebuie să-i aducem la şcoală ca să continue să frecventeze! (profesor, Şcoala nr. 3, Medgidia). Pentru cazurile cele mai grave, chiar şi cornul şi laptele acordate gratuit constituie un stimulent pentru frecventarea cursurilor. Cele mai multe situaţii de acest gen se întâlnesc la Şcoala nr. 3 din Medgidia, Şcoala nr. 136 din Bucureşti şi Şcoala Mihail Andrei din Buhuşi: Majoritatea copiilor care sunt în această şcoală trăiesc din ajutorul social pe care-l dă primăria... Şi vin la şcoală cum pot, îi dă cornu cu lapte el mănâncă...copii care trăiesc în sărăcie, efectiv sărăcie... Nu să zic că plutesc, nu, sunt sub pragul sărăciei (profesor, Şcoala „ Mihail Andrei”, Bacău). Importanţa factorilor familiali, a relaţiilor dintre părinţi şi copil, este recunoscută de către toţi participanţii la cercetare ca reprezentând aspectul central ce determină evoluţia şi dezvoltarea elevului, dar şi performanţele sale şcolare. Practic, în toate cazurile de abandon înregistrate familia are un rol hotărâtor. Conflictele dintre părinţi, dezinteresul acestora pentru soarta copiilor sau chiar utilizarea minorilor pentru realizarea a diverse munci în gospodărie sau în afara ei constituie factori care influenţează negativ frecvenţa şi performanţa şcolară a minorilor. În categoriile defavorizate ale populaţiei, relaţia dintre familie şi şcoală este sporadică, părinţii neimplicându-se şi neinteresându-se de activitatea şcolară a copiilor. Mediul familial şi implicarea părinţilor în activităţile şcolare ale copiilor constituie factori recunoscuţi a avea efect pozitiv asupra performanţelor copiilor. În aceste condiţii, lipsa lor de implicare în activitatea şcolară a copilului îl privează pe aceasta de conştientizarea importanţei activităţii şcolare, ceea ce constituie principalul factor al performanţelor şcolare slabe. [Părinţii cu probleme] au impresia că în momentul când au trimis copilul la şcoală nu mai e responsabilitatea lor...ei nu verifică un caiet (profesor, Şcoala nr. 7, Medgidia). Este foarte important factorul mediu familial, de altfel, e ştiut: copiii care vin dintr-o familie unde măcar unul dintre părinţi are o facultate sau are o ambiţie (...) vor face mai mult (părinte, Şcoala „Mihail Andrei”, Bacău). Un părinte care se implică în şcoală este în primul rând un părinte care trebuie să-şi cunoască în primul rând copilul. Aceasta e problema la mulţi, nu-şi 11 ABANDONUL ŞCOLAR ÎN OPT ŞCOLI DIN MEDIUL URBAN 291 cunosc copii, deşi cer de la ei (...) numai 10, rezultate deosebite (părinte, Şcoala „Gh. Apostu”, Bacău). Toate cazurile de abandon şcolar au în substrat probleme familiale. De cele mai multe ori abandonul apare ca o consecinţă a insuccesului familiei de a asigura copilului nivelul minim necesar de confort material şi securitate emoţională. În cazul familiilor dezorganizate, copii devin victime evidente ale conflictelor dintre adulţi. În unele situaţii, aceste conflicte duc la apariţia abandonului şcolar: Părinţii consideră copiii ca pe obiectele lor personale. S-au certat părinţii, s-a supărat mama, şi-a luat puradeii şi a plecat. Nicio problemă, dar unde a plecat trebui să-i trimită la şcoală. Nu i-a trimis. S-au împăcat părinţii, copiii au început să vină la şcoală, iar s-au certat părinţii, copiii iar nu au mai venit la şcoală (părinte, Şcoala nr. 136, Bucureşti). Eu am la clasă o fetiţă pe care mama o ia cu ea la cerşit şi de aici rezultă absenteismul. Şi un caz de abandon anul trecut, când părinţii nu au lăsat un copil la şcoală… (profesor, Şcoala nr. 152, Bucureşti). Din diverse motive colaborarea părinţilor cu şcoala este deficitară. Această situaţie se înregistrează cu precădere în cazul copiilor cu probleme şcolare şi contribuie la creşterea riscului de abandon. În primul rând familia ar trebui să colaboreze foarte bine cu şcoala, copilul trebuie urmărit (...) să nu fie pierdut de sub ochi, copilul poate să chiulească, copilul poate să facă multe dacă nu e supravegheat (profesor, Şcoala nr. 7, Medgidia). De cele mai multe ori, în cazurile de migraţie unul dintre părinţi rămâne în ţară alături de copii. Aceasta este situaţia cea mai bună, în care copilul continuă să beneficieze de suportul direct al unuia dintre părinţi şi în care performanţele sale şcolare sunt afectate în mică măsură în urma plecării celuilalt părinte. În cazurile în care ambii părinţii sunt plecaţi la muncă în străinătate, copiii rămân în grija rudelor apropiate, de cele mai multe ori în grija bunicilor. Au fost înregistrate şi cazuri speciale în care părinţii au decis să-şi ia copiii cu ei în străinătate, ceea ce a afectat pregătirea şcolară a acestora. Cazurile de reînmatriculare a copiilor în şcolile din România după ce o perioadă au locuit în străinătate alături de părinţii implică, de cele mai multe ori, parcurgerea unei etape de acomodare, care nu este deloc uşoară. În unele dintre situaţiile în care copiii nu pot rămâne în grija unor rude apropiate părinţii decid să apeleze la stimulente financiare către o rudă mai îndepărtată, un vecin sau un prieten pentru a avea grijă de copii. Cazurile extreme, cazurile sociale grave, sunt reprezentate de situaţiile în care copiii minori mai mari rămân să aibă grijă de fraţii lor mai mici, sau pur şi simplu, în urma plecării părinţilor în străinătate copiii ajung în grija centrelor de plasament. Sunt părinţi care îşi iau copiii cu ei la muncă, o fetiţă extraordinar de inteligentă, un copil extraordinar, un an de zile a plecat în Grecia, a pierdut un an de zile cu părinţi, vă daţi seama cât are de recuperat acum... (profesor, Şcoala nr. 3, 292 FLAVIUS MIHALACHE 12 Medgidia). Mai greu de integrat sunt copiii care au plecat şi acum se întorc şi este un dezastru cu ei (profesor, Şcoala nr. 2, Piteşti). [Unii copii n.n.] sunt lăsaţi în grija unor persoane neavizate, tanti, vecină, mătuşă, pe care le interesează suta aia de euro şi atât (părinte, Şcoala „Mircea Andrei”, Buhuşi). A care învăţa foarte bine nu a ajuns decât o prostituată, „I”, după ce am tras de ea, cu chiu cu vai a terminat 8 clase şi când a trebuit să meargă la liceu i-a zis maică-sa „NU!”, pentru că trebuie să meargă în Spania la cules de nu ştiu ce livezi. De „C” a zis maică-să că nu-l mai lasă în clasă a V-a pentru că e bun de muncă şi oricum e încet la minte (profesor, Şcoala nr. 136, Bucureşti). CONCLUZII Departe de a fi rezolvat problema abandonului şcolar, sistemul educaţional românesc înregistrează după anul 2000 o creştere a numărului cazurilor de elevi care renunţă la a mai frecventa cursurile şcolilor. Datele statistice în acest sens arată că abandonul şcolar, la nivelul claselor I–VIII, apare ca fenomen la nivelul claselor mari din ciclul gimnazial, pentru a cunoaşte valori extreme în ciclul liceal şi mai ales în cel profesional. Momentul critic în acest sens, este reprezentat de trecerea de la ciclul gimnazial la cel liceal, unde se înregistrează cele mai multe dintre cazurile de abandon (Voicu, 2009). Abandonul şcolar cunoaşte cele mai ridicate valori în cazul elevilor provenind din medii sociale nefavorabile, unde se înregistrează un cumul de elemente cu influenţă negativă (sărăcie severă, familie dezorganizată, familii numeroase sau monoparentale). Toţi aceşti factori, care sunt inter-corelaţi în măsură mai mică sau mai mare se regăsesc în zona vieţii de familie, care pare a reprezenta, conform rezultatelor cercetării realizate în şcoli, elementul cheie în explicarea cazurilor de abandon înregistrate în rândul elevilor din ciclurile de învăţământ primar şi gimnazial. Astfel, în spatele tuturor cazurilor de abandon şcolar se regăsesc probleme familiale şi deprivări economice pe care familia nu reuşeşte să le rezolve. Nereuşitele adulţilor determină puternic, pe această cale, performanţele şcolare ale elevilor şi nivelul în care aceştia frecventează cursurile. Cazurile de abandon şcolar la aceste niveluri de educaţie conturează atât incapacitatea familiei de a asigura securitatea afectivă şi cea financiară necesare, cât şi incapacitatea statului de a elabora politici de susţinere adecvate pentru cazurile de risc de abandon. Practic, dincolo de cifrele ce prezintă numărul cazurilor de abandon, se înregistrează o categorie mult mai mare de alte cazuri ce reprezintă minori aflaţi în situaţie de risc de abandon, categorie ce va contura viitoarele cazuri de renunţare la şcoală. Acest grup difuz poate fi estimat prin utilizarea unor indicatori precum veniturile pe membru de familie, numărul de membrii de familie, nivelul de educaţie al părinţilor, climatul familial. Astfel, 13 ABANDONUL ŞCOLAR ÎN OPT ŞCOLI DIN MEDIUL URBAN 293 actele de abandon şcolar se conturează ca rezultante ale influenţei sociale, fiind produsul unor factori sociali agregaţi. Cercetarea calitativă realizată la nivelul a opt şcoli din mediul urban a reliefat faptul că abandonul şcolar cunoaşte valori semnificativ mai ridicate în rândul populaţiei rome, pe fondul problemelor de ordin financiar ce condiţionează viaţa de zi cu zi a multor familii, la care se adaugă, în unele cazuri, obiceiuri şi tradiţii specifice, ce intră în disconcordanţă cu cerinţele sistemului educaţional. Lipsa de implicare a părinţilor în activitatea şcolară a copiilor din ciclul gimnazial, identificată drept problemă de cele mai multe dintre cadrele didactice participante la cercetare, poate influenţa negativ performanţele şcolare ale elevilor şi modul în care aceştia se raportează la şcoală în decursul perioadei de instruire. Politicile bine-ţintite de susţinere a familiilor cu probleme pot constitui pârghiile prin care se poate înregistra reducerea abandonului şcolar. Astfel de măsuri trebuie să ţină cont de existenţa unor zone de risc major, în care numărul cazurilor de abandon înregistrate depăşeşte cu mult valorile mediilor naţionale. Concentrarea măsurilor de susţinere pe cazurile care necesită cu adevărat intervenţie reprezintă elementul hotărâtor în ceea ce priveşte impactul unor astfel de măsuri. BIBLIOGRAFIE 1. Brown, T., Rodriguez, L., Empirical research study. School and the co-construction of dropout”, în “International Journal of Qualitative Studies in Education”, vol. 22, nr. 2, 2009, pp. 221–242. 2. Cristle, C. A., School characteristics related to high school dropout rates, în “Remedia and Special Education”, vol 28, nr. 6, 2007, pp. 325–339. 3. Entwisle, D., Urban teenagers: work and dropout, în “Youth & Society”, vol. 37, 2005, pp. 3–32. 4. Erktin, E., Okcabol, R., Ural, O., Examining school related factors leading to dropout through children's conceptions and experiences: development of a scale for attitudes towards elementary school, în “Australian Journal of Guidance & Counselling”, vol. 20, nr. 1, 2010, pp. 109–118. 5. Hatos, A., Riscul abandonului şcolar la adolescenţii din şcolile urbane: între constrângeri structurale şi climat organizaţional, în Anuarul Institutului de Istorie „Gh. Bariţiu”, Seria Humanistica, tom. VII, 2009, pp. 135–146. 6. Janosz, M., Archambault, I., Morizot, J., Pagani, L., School Engagement Trajectories and Their Differential Preddictive Relations to Dropout, în “Journal of Social Issues”, vol. 64, nr. 1, 2008, pp. 21–40. 7. Mărginean, I., Şcoala în societatea românească de azi, în „Revista Calitatea Vieţii”, nr. 3–4, 2009, pp. 298–302. 8. Neagu, G., Accesul la educaţie al copiilor din medii defavorizate, în „Revista Calitatea Vieţii”, nr. 3–4, 2007, pp. 307–321. 9. Neagu, G., Cheltuielile cu educaţia. Analiză comparativă, în „Revista Calitatea Vieţii”, nr. 3–4, 2005, pp. 359–371. 10. Voicu, B., (coord.), Renunţarea timpurie la educaţie: posibile căi de prevenire, Bucureşti, Cedu 2000+ şi UNICEF, 2009. 13. *** EUROSTAT, Baza de date disponibilă online la http://epp.eurostat.ec.europa.eu/ tgm/table.do?tab=table&init=1&language=en&pcode=tsisc060&plugin=1 294 FLAVIUS MIHALACHE 14 15. *** Anuarul statistic al României 2010, INS Print, 2010. 16. *** Baza de date TEMPO, INS, disponibilă online la https://statistici.insse.ro/shop. 11. *** Droup-out prevention, Los Angeles, CMHS, disponibil online la http://www.smhp. psych.ucla.edu/, 2007. 12. *** Date cheie privind educaţia europeană în anul 2009, EACEA, disponibil online la http://eacea.ec.europa.eu/education/eurydice/documents/key_data_series/105RO.pdf, 2009. 17. *** Raport asupra stării sistemului naţional de învăţământ, MECI, disponibil online la http://www.edu.ro /index.php/articles/10913, 2009. 14. *** Sistemul educaţional în România – date sintetice. Anul şcolar/universitar 2008–2009, INS, 2009. chool dropout is one of the biggest problems of the Romanian educational system after 1990. Dropout rate in Romania is the S highest among the member states of the European Union. The first part of the study is dedicated to presenting the main statistical indicators on school population and school dropout in Romania. In the second part of the paper I present the main results of a qualitative research done on school dropout topic in eight urban schools. Keywords: school dropout, children from disadvantaged groups, the Romanian educational system. Primit: 09.05.2011 Acceptat: 11.07.2011 Redactor: Iuliana Precupeţu POLITICI SOCIALE  FENOMENUL RECIDIVEI ÎN ROMÂNIA CRISTINA DÂMBOEANU rticolul abordează o problematică de larg interes teoretic şi practic, precum cea a recidivei, plecând de la constatarea că A în România, puţine cercetări au fost dedicate studierii amplorii, formelor de manifestare, cauzelor şi condiţiilor favorizante recidivei. Studiul prezintă principalele tendinţe de evoluţie ale fenomenului, precum şi o serie de deficienţe ale sistemului penitenciar actual, aşa cum acestea au rezultat în urma discuţiilor purtate cu psihologii şi asistenţii sociali din Penitenciarele Giurgiu, Mărgineni şi Târgşor. Cuvinte-cheie: recidivă, eficienţa pedepsei cu închisoarea, deficienţele sistemului penitenciar. INTRODUCERE În România, în pofida unei literaturi sociologice şi criminologice bogate cu privire la etiologia fenomenului de delincvenţă şi infracţionalitate (Rădulescu, 2003; Banciu şi Rădulescu, 2002, Banciu şi alţii, 2002; Bălan, 2008; Balica, 2008; Florian, 2002; Buş, 2005), un accent mai redus a fost pus de către specialiştii din domeniu asupra identificării profilului recidiviştilor şi a factorilor care îi determină pe aceştia să se abată în mod repetat de la lege. Datorită acestor lacune ale cercetării, nici măsurile de prevenire ale fenomenului nu au avut eficienţa scontată, astfel încât ponderea recidiviştilor în totalul populaţiei încarcerate a crescut, din 1 . anul 1990 până în anul 2010, de peste trei ori, de la 14% la 45% Faptul că aproape jumătate din numărul deţinuţilor este formată din cei care au mai trecut prin experienţa sistemului de justiţie penală demonstrează carenţele acestuia. Trebuie văzut cum anume poate fi sporită eficienţa instituţiei penitenciare, astfel încât perioadele petrecute de cei condamnaţi în cadrul acesteia să fie valorificate în mod util şi să nu reprezinte simple intervale de repaus în carierele lor infracţionale. Însă doar pedeapsa nu este suficientă pentru a reduce recidiva şi, în consecinţă, pentru a proteja comunităţile. Persoanelor cu conduite infracţionale Adresa de contact a autorului: Cristina Dâmboeanu, Institutul de Sociologie al Academiei Române, Calea 13 Septembrie, nr. 13, sector 5, Bucureşti, România, e-mail cristinadamboeanu@ yahoo.com. 1 Conform analizelor proprii întreprinse pe baza datelor statistice furnizate de Administraţia Naţională a Penitenciarelor. CALITATEA VIEŢII, XXII, nr. 3, 2011, p. 295–312 296 CRISTINA DÂMBOEANU 2 trebuie să li se ofere şansa de a-şi îndrepta comportamentul şi de a se putea reintegra cu succes în comunitate după ce se eliberează din penitenciar. Dacă însă în ţările occidentale reinserţia socială a acestei categorii a populaţiei a devenit unul dintre obiectivele prioritare ale activităţii guvernelor, în România interesul faţă de acest aspect este aproape inexistent. În niciun act normativ reintegrarea socială a foştilor deţinuţi nu apare ca o strategie clară, programatică, făcându-se referire la aceasta doar în mod tangenţial în anumite legi, cum este Legea 116/2002 privind prevenirea şi combaterea marginalizării sociale. Aceasta în condiţiile în care pedepsele cu închisoarea în ţara noastră sunt foarte mari, iar după un interval, de exemplu, de 3–5 ani petrecuţi în penitenciar, foarte mulţi descoperă că au fost părăsiţi de cei apropiaţi şi că nu mai au de la cine să primească ajutor. PREVENIREA RECIDIVEI – O PREOCUPARE CONSTANTĂ A INSTITUŢIILOR CU ROL DE CONTROL AL CRIMINALITĂŢII Ca formă specială a fenomenului infracţionalităţii, recidiva reprezintă una dintre cele mai grave probleme sociale cu care se confruntă societăţile contemporane. Pentru reprezentanţii instituţiilor implicate în realizarea actului de justiţie, dar şi pentru opinia publică, recidiva generează numeroase preocupări, datorită costurilor ridicate pe care aceasta le determină. Alături de cheltuielile uriaşe pe care le implică la nivelul sistemului de justiţie penală, recidiva aduce cu sine şi multe costuri necuantificabile. Acestea sunt resimţite pe termen lung de victime, de familiile acestora şi de comunitate şi se referă atât la suferinţa celor afectaţi în mod direct de actele infracţionale, cât şi la sentimentele de teamă şi insecuritate trăite de locuitorii zonelor cu rată ridicată a recidivei. Creatorii de politici, practicienii şi cercetătorii încearcă să identifice cele mai viabile măsuri prin care statul poate să intervină pentru a îi ţine sub control pe aceşti indivizi care ameninţă în mod repetat siguranţa comunităţii din care fac parte. Eforturile lor sunt însă îngreunate de lipsa unui consens în ceea ce priveşte capacitatea diferitelor tipuri de sancţiuni de a diminua frecvenţa şi gravitatea actelor antisociale şi de a reforma conduita infracţională. Pe de o parte, anumiţi experţi şi practicieni subliniază eşecul măsurilor de reabilitare a infractorilor „de carieră”, pledând, în schimb, pentru necesitatea instituţionalizării, pe termen lung, a acestora. Pe de altă parte, există specialişti care susţin capacitatea limitată a pedepsei privative de libertate de a influenţa, în mod pozitiv, comportamentul infractorilor cronici, argumentând fie că închisorile reprezintă veritabile „şcoli ale crimei”, fie că regimurile de detenţie au un caracter nociv, degradant şi distructiv asupra individului, împiedicând adaptarea sa ulterioară la societate. Literatura de specialitate descrie următoarele modele de prevenire a recidivei pe care le vom prezenta în continuare. 3 FENOMENUL RECIDIVEI ÎN ROMÂNIA 297 A. Modelul axat pe înăsprirea pedepselor Conform acestei abordări, creşterea severităţii sancţiunilor îi poate determina pe acei indivizi care ameninţă în mod repetat securitatea publică să considere că o nouă infracţiune ar fi prea costisitoare, în raport cu o serie de avantaje obţinute în condiţii de libertate (pierderea veniturilor, stigmatizarea etc.). Constatările celor mai multor cercetări şi metaanalize au evidenţiat însă existenţa unei relaţii de inversă proporţionalitate între severitatea pedepsei şi rata ulterioară de recidivă. Paul Gendreau (Gendreau şi alţii, 1999) a sintetizat, de pildă, concluziile mai multor studii întreprinse asupra unor grupuri de infractori asemănători din punctul de vedere al unor caracteristici personale şi sociale. Indiferent dacă aceste studii au comparat loturi de indivizi încarceraţi pe termen lung cu loturi de deţinuţi pe termen mai scurt, indivizii sancţionaţi cu pedeapsa cu închisoarea cu alţii cărora li s-au aplicat sentinţe comunitare, ori infractorii supuşi unor sentinţe mai aspre cu cei cărora li s-au administrat sentinţe mai blânde, rezultatele au indicat fie lipsa oricărei corelaţii, fie o asociere pozitivă între asprimea şi durata mare a pedepselor, pe de o parte, şi creşteri ale ratelor de recidivă, pe de altă parte. Tittle şi Rowe (1976) au subliniat faptul că trebuie luate în considerare şi alte variabile atunci când se evaluează impactul ameninţării cu pedeapsa, precum modelele de asociere diferenţială. Autorii au arătat, în acest sens, că acei indivizi care fac parte din anturaje care definesc favorabil conduita infracţională sunt, într-o mai mică măsură, descurajaţi de pedeapsă. Într-un articol publicat în anul 1993, Stafford şi Warr (1995) au argumentat, la rândul lor, că procesul de descurajare este influenţat nu numai de experienţa cu pedeapsa, ci şi de experienţa evitării pedepsei. Experienţele directe şi indirecte ale pedepsei se presupune că scad înclinaţia persoanei de a comite infracţiuni, prin creşterea riscului perceput al sancţionării ulterioare. În schimb, experienţele directe şi indirecte ale evitării pedepsei sporesc probabilitatea individului de a comite infracţiuni. Alţi specialişti au susţinut faptul că tehnicile bazate pe utilizarea pedepsei sunt eficiente numai atunci când sunt întrunite anumite criterii – pedeapsa să fie predictibilă, inevitabilă, să fie administrată cu celeritate şi maximă severitate (Mendes, 2004). Aceste condiţii, sunt de părere cei mai mulţi practicieni şi oameni de ştiinţă, nu pot fi întrunite, în mod adecvat, în cadrul actualului sistem penal, în primul rând deoarece numai o mică parte dintre infractori sunt identificaţi şi o şi mai mică parte ajung să fie condamnaţi, iar în cazul acestora din urmă, sancţiunile legale sunt aplicate după o perioadă de câteva săptămâni sau luni după comiterea infracţiunii. Studiile cognitive au demonstrat, pe de altă parte, că de cele mai multe ori, percepţia consecinţelor punitive ale infracţiunii este difuză în perioada care precede imediat comiterea actului infracţional. Infractorii sunt conştienţi că pot fi prinşi şi sancţionaţi însă, înainte de săvârşirea faptelor, preocuparea lor esenţială o reprezintă modul în care vor executa respectivul act şi nu teama de consecinţe. 298 CRISTINA DÂMBOEANU 4 B. Prevenirea recidivei prin metoda incapacitării selective Potrivit acestei concepţii, prin încarcerarea pe termen lung a acelor cazuri de recidivişti cronici, care comit un volum disproporţionat de mare de infracţiuni, nivelul criminalităţii într-o anumită societate se va reduce în mod simţitor. Interesul faţă de această strategie penală s-a născut odată cu publicarea rezultatelor cercetării empirice efectuate de M. Wolfgang şi colaboratorii săi (1972), conform cărora un grup restrâns de infractori, de aproximativ 7%, este responsabil de circa 52% din totalul infracţiunilor pentru care poliţia a dispus arestarea făptuitorilor. Susţinătorii incapacitării selective argumentează că fenomenul criminalităţii poate fi redus dacă aceşti „infractori de carieră” sunt identificaţi şi încarceraţi. Unii autori au demonstrat în acest sens că, de exemplu, încarcerarea unui individ care comite mai mult de 60 de tâlhării pe an va preveni săvârşirea unui număr mai mare de fapte de acest gen, decât încarcerarea a 11 infractori care comit mai puţin de cinci tâlhării pe an (Blackmore şi Welsh, 1983). Majoritatea specialiştilor recunosc faptul că orice politică de încarcerare are un efect de incapacitare, atât timp cât orice individ sancţionat cu pedeapsa închisorii ar fi putut comite infracţiuni dacă ar fi fost lăsat liber în comunitate. Orice efect al incapacitării este însă diminuat, în măsura în care infracţiunile care ar putea fi comise de persoana aflată în detenţie sunt săvârşite de alţii. De exemplu, faptele unui infractor patologic au o probabilitate foarte mică de a fi preluate şi comise de alţii. Anumiţi indivizi, în schimb, fac parte din reţele infracţionale, activităţile pe care ei le desfăşoară putând fi cu uşurinţă trecute în sarcina altora. De pildă, în cazul traficului de droguri, efectul de incapacitare asupra unui traficant este aproape neglijabil, atât timp cât vânzările lui pot fi preluate de alţii, fie prin recrutarea unor noi comercianţi, fie printr-o implicare mai mare a celorlalţi membrii ai reţelei (Blumstein, 1983). Această situaţie se regăseşte şi atunci când infracţiunea este comisă în grup şi unul din membrii grupului este sancţionat cu închisoarea (Blumstein, 1983). Respectiva grupare îşi poate îndeplini în continuare activităţile infracţionale, dacă dispune de suficienţi membri. Dacă persoana aflată în detenţie ocupa însă o poziţie- cheie în structura grupului, încarcerarea sa poate cauza destrămarea grupului, situaţie în care efectul de incapacitare se extinde asupra întregului grup. În ceea ce priveşte eficienţa acestor strategii, studiile ştiinţifice au demonstrat existenţa unui efect redus ca amploare, dar pozitiv asupra reducerii criminalităţii. Cu toate acestea, mai mulţi practicieni au pus sub semnul întrebării legitimitatea pedepsirii infractorilor nu doar pentru fapta săvârşită, ci pentru toate acelea pe care se presupune că ar putea să le comită în viitor. C. Modelul bazat pe reabilitarea infractorilor Specialiştii raliaţi modelului axat pe reabilitarea socială a infractorilor consideră că răspunsurile punitive sunt inadecvate, ele trebuind a fi înlocuite cu strategii corecţionale terapeutice, care pun accent pe reformarea conduitei, pe tratament, educaţie şi resocializare. 5 FENOMENUL RECIDIVEI ÎN ROMÂNIA 299 În lucrarea What Works in Corrections?, Doris L. MacKenzie (2006), profesor la Universitatea din Maryland, a trecut în revistă rezultatele unui număr de 284 studii de evaluare efectuate asupra eficienţei diferitelor programe de tratament şi reabilitare a infractorilor. Autoarea a evidenţiat că anumite practici corecţionale oferă rezultate promiţătoare în ceea ce priveşte capacitatea lor de a reduce frecvenţa comportamentului antisocial şi infracţional. Printre acestea se numără: programele de educaţie academică şi vocaţională, programele de restucturare cognitivă, tratamentul cognitiv-behaviorist pentru infractorii care au comis infracţiuni de natură sexuală, tratamentul acordat în comunitate dependenţilor de droguri. Autoarea (MacKenzie, 2006) a arătat că niciuna dintre intervenţiile care se focalizează pe principiile pedepsei, descurajării sau controlului nu reduc ratele de recidivă. Astfel, programele corecţionale de tipul celor milităreşti, supravegherea intensă, monitorizarea electronică şi arestul la domiciliu nu reduc activitatea infracţională, participanţii la aceste programe recidivând la fel de frecvent ca şi cei care au fost supuşi anumitor programe de reabilitare. D. Reintegrarea socială a recidiviştilor Studiile de specialitate au demonstrat că, de cele mai multe ori, indivizii părăsesc penitenciarele fără perspectiva obţinerii unui loc de muncă sau a unei locuinţe, cu probleme de sănătate sau asociate dependenţei de droguri etc. Reţelele de sprijin din comunitate pe care aceştia le deţin sunt, de cele mai multe ori, alcătuite din persoane care la rândul lor au fost sau sunt încarcerate. În perioada de timp pe care şi-au petrecut-o în detenţie, capitalul uman al acestor indivizi rămâne aproape nemodificat, ei nereuşind să îşi formeze sau să îşi dezvolte acele cunoştinţe, deprinderi şi calificări cerute pe piaţa forţei de muncă. În plus, aceştia îşi pierd nu doar oportunităţile de a câştiga experienţă în muncă, ci şi relaţiile interpersonale care i-ar putea ajuta în demersul lor de a-şi găsi un loc de muncă după eliberare (Uggen şi alţii, 2005). Stigmatul asociat cu statutul de condamnat reduce şi mai mult şansele acestor indivizi de a se reintegra în societate. Angajatorii sunt reticenţi să lucreze cu indivizii care au fost încarceraţi, fie datorită temerii ca aceştia să nu comită infracţiuni la locul de muncă, fie, pur şi simplu, deoarece consideră că nu au pregătirea necesară să facă faţă cerinţelor impuse de munca respectivă (Petersilia, 2005). Cum anume poate fi facilitată reinserţia în comunitate a foştilor deţinuţi reprezintă o problemă căreia, cel puţin până în prezent, nu i s-a găsit un răspuns, cu toate că au fost întreprinse numeroase eforturi în această privinţă. Unii cercetători, experţi şi practicieni au argumentat în favoarea unei mai puternice implicări a comunităţii în supravegherea foştilor deţinuţi. Un prim obiectiv al acestei măsuri este acela de a-i ajuta pe cei care părăsesc închisoarea să treacă cu uşurinţă de la condiţiile specifice mediului carceral la un trai independent în comunitate. Un al doilea obiectiv este acela de a-i identifica pe 300 CRISTINA DÂMBOEANU 6 cei care nu se supun condiţiilor de liberare şi de a-i sancţiona, prevenind, astfel, indivizii să comită infracţiuni mai grave. Supravegherea oferă structura şi stimulentele necesare pentru a-i ţine pe cei recent eliberaţi din închisoare focalizaţi asupra acelor activităţi care le oferă posibilitatea de a nu se mai implica în infracţiuni. Ofiţerii de supraveghere îi pot ajuta pe aceşti indivizi, fie prin referirea lor către anumite programe educaţionale şi de tratament, fie pot servi ca intermediari pentru a-i sprijini să beneficieze de servicii sociale ori de un loc de muncă (Piehl şi LoBuglio, 2005). În ceea ce priveşte eficienţa acestei măsuri, unii autori au evidenţiat o reducere, însă nu de amploare, a comportamentului infracţional, în special în prima perioadă de după eliberare, în timp ce alţii au demonstrat că efectul supravegherii nu durează decât atât cât ţine perioada de monitorizare. Rezultatele studiilor întreprinse cu scopul de a determina eficienţa instituţiei liberării condiţionate în ceea ce priveşte reducerea riscului de recidivă sunt însă destul de controversate, datorită problemelor de ordin metodologic asociate cercetărilor în acest domeniu. În primul rând, este evident că o supraveghere mai intensă va conduce la o mai bună identificare a celor care încalcă regulile ori a celor care comit din nou infracţiuni. În acelaşi timp, există şi un anumit efect de selecţie, întrucât comisiile de liberare tind să îi elibereze pe acei infractori care au un risc mai scăzut de recidivă (Rosenfeld şi alţii, 2005). T ENDINŢE ALE EVOLUŢIEI FENOMENULUI DE RECIDIVĂ ÎN ROMÂNIA Conform datelor furnizate de către Parchetul de pe lângă Înalta Curte de Casaţie şi Justiţie, în anul 2010 au fost trimişi în judecată 56 949 inculpaţi, cu aproape 14,5% mai mulţi faţă de anul precedent. Dintre aceştia, 12 124, adică peste o cincime (21%), erau recidivişti şi cu alte antecedente penale. Dacă în anul 2010, numărul inculpaţilor recidivişti era cu 10% mai mare faţă de cel înregistrat în anul de referinţă 1991 (12 124, respectiv 11 019), numărul total al celor învinuiţi era cu circa 30% mai mic la începutul perioadei de timp analizate (82 112 în 1991, faţă de 56 949 în 2010). Aşadar, pe parcursul celor 20 de ani de analiză se constată o reducere a numărului total al persoanelor trimise în judecată, faţă de cel al inculpaţilor recidivişti. Se poate afirma că, pe fundalul reducerii numărului total al învinuiţilor în ţara noastră, se înregistrează o creştere uşoară a numărului recidiviştilor şi a celor cu alte antecedente penale. Dacă privim însă întreaga dinamică, putem spune că această creştere este una moderată în raport cu cele înregistrate în perioada 1994–2005. Astfel, faţă de anul 1991, luat ca bază de comparaţie, numărul acestei categorii de persoane a înregistrat creşteri accentuate, menţinându-se pe durata menţionată peste nivelul înregistrat în primii doi ani după Revoluţie. Cele mai spectaculoase creşteri, cu peste 100%, s-au produs, conform datelor oferite de Parchetul de pe lângă Înalta Curte de Casaţie şi Justiţie, în anii 1997–1998 şi 2001. 7 FENOMENUL RECIDIVEI ÎN ROMÂNIA 301 Trebuie menţionat faptul că, până în anul 1998, evoluţia ascendentă a numărului recidiviştilor trimişi în judecată a urmat tendinţa generală înregistrată la nivelul tuturor inculpaţilor. Singura diferenţă a constat în intensitatea acestei creşteri. De exemplu, în 1997, an în care s-a înregistrat valoarea maximă atât a numărului total al persoanelor învinuite (119 222), cât şi al recidiviştilor (25 093), creşterile au fost de 45%, respectiv 128%. Din anul 1999, numărul total al persoanelor cercetate de Parchete a început să se diminueze progresiv, păstrându-se, până la finalul perioadei analizate, sub valoarea înregistrată în 1991. Reducerea cea mai importantă s-a înregistrat în 2008, când numărul total al inculpaţilor a scăzut cu peste 45%. În schimb, aşa cum am arătat mai sus, în toţi anii din intervalul de timp analizat, numărul recidiviştilor şi al persoanelor cu alte antecedente penale a cunoscut modificări procentuale pozitive faţă de 1991. Excepţie fac anii 2008 şi 2009, ani în care s-au înregistrat scăderi ale numărului inculpaţilor recidivişti. Analiza dinamicii numărului de inculpaţi în raport cu anul precedent atestă faptul că, atât în cazul tuturor persoanelor referite instanţelor de judecată, cât şi în cazul celor care au recidivat, până în anul 1997 s-au înregistrat creşteri de la an la an (exceptând anul 1996, în cazul populaţiei generale de inculpaţi), pentru ca din 1998 până în anul 2008 sensul evoluţiei să se modifice, existând o tendinţă constantă de diminuare, tendinţă întreruptă doar în 2001, când s-a înregistrat o creştere cu circa o cincime a numărului, în ambele grupuri de inculpaţi. Ultimii ani ai intervalului de timp analizat (2009 şi 2010) marchează o nouă tendinţă de creştere a numărului Şi datele Administraţiei Naţionale a Penitenciarelor indică o evoluţie similară a numărului deţinuţilor. Astfel, tendinţa de evoluţie, în perioada 1990–2010, a numărului total al persoanelor private de libertate evidenţiază, faţă de anul de referinţă 1990, creşteri în toţi anii incluşi în analiză, saltul cel mai semnificativ înregistrându-se în 1998, când numărul acestora s-a dublat (de la 26 010 la 52 149). Şi numărul deţinuţilor recidivişti a crescut, faţă de anul 1990, însă ritmul de creştere a fost unul mult mai spectaculos. Astfel, pe durata întregului interval de timp supus analizei, creşterile au fost, de exemplu, cu peste 100%, în anii 1991 şi 1992, cu peste 200%, în perioadele 1993–1996 şi 2007–2010, cu peste 400% între anii 1998 şi 2003 şi cu peste 300% între 2004 şi 2006. Raportat la anul precedent, numărul total al celor aflaţi în detenţie a cunoscut, în perioada 1991–1998, creşteri de la an la an (exceptând anii 1994 şi 1996), creşterea cea mai însemnată înregistrându-se în 1991 (cu 52%, de la 26 010 la 39 609). În schimb, între anii 1999 şi 2010 au existat, cu excepţia anilor 2001, 2009 şi 2010 scăderi anuale, cea mai semnificativă, de peste 13%, producându-se în anul 2007 (de la 34 038 la 29 390). Ca valoare a modificării procentuale, se poate constata că cele mai mici variaţii s-au înregistrat în perioada 1993–1995 (când diferenţele anuale, în plus sau în minus, au fost de maxim 3%), precum şi în perioada 2000–2002, când diferenţele nu au depăşit 3,5%. 302 CRISTINA DÂMBOEANU 8 Referitor la numărul deţinuţilor recidivişti, acesta – exceptând anul 2000 – a crescut de la an la an în perioada 1991–2002, creşterile având o intensitate mai mare decât cele înregistrate în cazul tuturor persoanelor private de libertate. De exemplu, în 1991, creşterea a fost de circa 123%. Din 2003 până în anul 2009, se constată o reducere anuală, din punct de vedere numeric, a recidiviştilor, cea mai accentuată scădere înregistrându-se, şi în cazul acestui segment, tot în anii 2007 şi 2008 (cu circa 12%). În anul 2010, numărul persoanelor private de libertate recidiviste a crescut din nou faţă de anul precedent, cu circa 6%, un procent similar cu cel înregistrat în cazul tuturor persoanelor aflate în penitenciarele româneşti. În ceea ce priveşte ponderea recidiviştilor în totalul persoanelor care îşi executau pedeapsa în închisorile din ţara noastră, aceasta a atins valoarea cea mai mare din întreg intervalul de timp analizat, în anii 2007–2008. Astfel, în intervalul 1990–2008, procentul recidiviştilor în numărul total al persoanelor private de libertate a crescut de circa 3,4 ori, de la 14%, în anul 1990 la 47%, în 2007 şi 46% în 2008. În anii 2009 şi 2010, proporţia recidiviştilor a început să scadă uşor, ajungând în jurul valorii de 45%. În ceea ce priveşte tipurile de infracţiuni pentru care au fost trimişi în judecată inculpaţii recidivişti şi cu alte antecedente penale în anul 2010, datele provenite de la Parchetul de pe lângă Înalta Curte de Casaţie şi Justiţie relevă că: • 54% dintre aceştia au fost învinuiţi pentru săvârşirea infracţiunilor contra patrimoniului, comparativ cu mai puţin de 35% din totalul inculpaţilor. Cei mai mulţi au fost învinuiţi pentru furt (78%), pe locurile următoare, la distanţă foarte mare, aflându-se cei învinuiţi pentru tâlhărie – 12%, înşelăciune – 6,5%, distrugere – 2,3%. Aceeaşi distribuţie se înregistrează şi la nivelul întregii populaţii a inculpaţilor, cu menţiunea că, deşi diferenţele nu sunt semnificative, o pondere uşor mai ridicată a recidiviştilor a fost trimisă în judecată pentru furt (78% faţă de 69%); • 15% dintre persoanele recidiviste sau cu alte antecedente penale, faţă de 19%, ponderea corespunzătoare tuturor inculpaţilor, au fost referite instanţelor de judecată pentru infracţiuni contra persoanei. Aproape de două ori mai mulţi recidivişti, comparativ cu totalul celor cercetaţi de Parchete, au comis, în anul 2010, violuri şi violare de domiciliu (9% faţă de 5%). De asemenea, o proporţie uşor mai ridicată a săvârşit omoruri (14%, faţă de 9,5%). Pentru celelalte tipuri de infracţiuni contra persoanei (loviri şi alte violenţe, vătămare corporală, loviri sau vătămări cauzatoare de moarte, lipsire de libertate în mod ilegal, act sexual cu un minor) diferenţele nu sunt relevante. Excepţie fac infracţiunile comise din culpă, în cazul cărora procentul inculpaţilor recidivişti în totalul recidiviştilor trimişi în judecată pentru săvârşirea unor infracţiuni contra persoanei este mai mic decât cel înregistrat în cazul tuturor inculpaţilor (3%, faţă de 9% pentru infracţiunea de ucidere din culpă, respectiv 3%, faţă de 12% pentru infracţiunea de vătămare corporală din culpă); • în ceea ce priveşte infracţiunile contra autorităţii, infracţiunile de fals şi cele care aduc atingere unor activităţi de interes public, ponderea recidiviştilor este 9 FENOMENUL RECIDIVEI ÎN ROMÂNIA 303 comparabilă cu cea care caracterizează totalul inculpaţilor trimişi în judecată. Referitor însă la categoria infracţiunilor care aduc atingere unor activităţi de interes public este de subliniat faptul că, în cazul luării de mită, există o diferenţă ce merită a fi menţionată, în sensul că niciunul dintre inculpaţii recidivişti nu s-a implicat, în anul 2010, în astfel de fapte, spre deosebire de procentul care defineşte totalul inculpaţilor (6%). De asemenea, proporţia recidiviştilor trimişi în judecată pentru abuz în serviciu contra intereselor persoanelor în numărul total al recidiviştilor referiţi instanţelor pentru infracţiuni care aduc atingere unor activităţi de interes public reglementate de lege este mai mic, în comparaţie cu ponderea tuturor inculpaţilor (9% spre deosebire de 20%); • nici în ceea ce priveşte infracţiunile care aduc atingere unor chestiuni privind convieţuirea socială şi relaţiile nu există diferenţe marcante între ponderea recidiviştilor şi cea a celorlalţi inculpaţi. Totuşi, în cadrul acestei categorii de infracţiuni, aceia care au reiterat conduita criminală au comis într-o proporţie uşor mai ridicată fapte de ultraj contra bunelor moravuri (53% faţă de 40%) şi într-un procent mai scăzut infracţiuni asociate abandonului de familie (37,5%, faţă 47%); • în schimb, recidiviştii comit un număr mai redus de infracţiuni prevăzute de legi speciale (24% faţă de 39%). FICIENŢA INSTITUŢIEI PENITENCIARE ÎN REDUCEREA RECIDIVEI. E O PINII ALE EXPERŢILOR Pentru a avea o imagine de ansamblu asupra eficienţei programelor şi activităţilor psihosociale derulate în penitenciare, am efectuat câteva interviuri cu psihologii şi asistenţii sociali din penitenciarele Mărgineni, Giurgiu şi Târgşor. O primă concluzie a acestui studiu a fost aceea că, deşi există o gamă foarte variată de intervenţii psihosociale menite să reformeze conduita infracţională, eficienţa acestora este limitată unor cauze prezentate în continuare. 1) Deficitul de personal din serviciul de educaţie şi asistenţă psihosocială, în neconcordanţă cu standardele prevăzute de procedurile europene, care impun prezenţa unui psiholog/asistent social la 200 de persoane private de libertate şi a unui educator la 100 de persoane private de libertate. De exemplu, la Penitenciarul Giurgiu sunt angajaţi doar trei psihologi, un asistent social, patru educatori, un preot şi trei monitori sportivi la peste 1 500 de persoane private de libertate. Datorită acestui deficit de resurse umane, care caracterizează întregul sistem penitenciar românesc, programele de educaţie şi intervenţie psihosocială, care au ca principal scop reintegrarea socială şi reducerea riscului de recidivă, sunt lăsate adeseori în planul secund, specialiştii din penitenciare fiind preocupaţi îndeosebi de soluţionarea problemelor deţinuţilor (cererile referitoare la dosarele de pensionare, dosarele de căsătorie, medierea legăturii cu familiile acestora). La numărul redus de personal se adaugă şi lipsa de formare profesională continuă a acestuia şi de specializare pe tipuri de intervenţii, astfel încât să existe, 304 CRISTINA DÂMBOEANU 10 de exemplu, psihologi specializaţi în lucrul cu persoanele bolnave psihic, ori în tratarea adicţiei şi toxicomaniei. În condiţiile în care într-un penitenciar există doar doi – trei psihologi, nevoiţi să intervină în toate domeniile, cu toţi deţinuţii, fie ei dependenţi de droguri, fie cu tulburări de personalitate, fie agresori sexuali, fie persoane cu conduite violente, fie tineri, fie vârstnici etc. este dificil să se obţină rezultatele mult aşteptate în ceea ce priveşte reabilitarea acestor persoane şi prevenirea recidivei. 2) Nivelul ridicat al birocraţiei limitează foarte mult timpul alocat lucrului efectiv cu deţinuţii de către personalul şi aşa insuficient. Din interviurile realizate a reieşit faptul că, în medie, trei ore pe zi sunt rezervate de psihologii şi asistenţii sociali din penitenciare completării diferitelor acte care alcătuiesc dosarele de educaţie şi intervenţie psihosocială a persoanelor private de libertate. Mai trebuie menţionat şi faptul că în zilele în care au loc comisiile de liberare condiţionată şi de individualizare a regimului de executare a pedepselor, activitatea serviciului de educaţie şi asistenţă psihosocială este dacă nu blocată, limitată foarte mult. 3) Lipsa unor spaţii necesare pentru a desfăşura activităţile educative şi psihosociale într-un mod adecvat. În cadrul unei secţii de deţinere există un singur „club” cu o capacitate de maximum 10–15 persoane. Datorită lipsei resurselor umane şi a spaţiului, deţinuţii sunt adeseori constrânşi să se înscrie la un singur program şi la un singur atelier de lucru pe an, astfel încât numărul celor cuprinşi în astfel de activităţi să fie cât mai mare. Asistentul social al Penitenciarului Târgşor recunoştea: Noi la începutul fiecărui an, venim cu o ofertă de programe. Astea sunt programele pe care noi le vom desfăşura. Aveţi dreptul să alegeţi. Fiecare vă înscrieţi la un program şi la un atelier de lucru, pentru ca să putem include cât mai mulţi, pentru că dacă unul mi se înscrie la 10 programe şi altul la niciunul, nu am făcut nimic. 4) Absenţa unor standarde unitare de aplicare a programelor – situaţie cu consecinţe atunci când deţinutul este transferat de la un penitenciar la altul. Cu toate că există o anumită continuitate la cursurile de alfabetizare şi şcolarizare, nu acelaşi lucru se întâmplă în cazul cursurilor de calificare şi al programelor educative şi psihosociale, deoarece nu toate unităţile de detenţie desfăşoară aceleaşi tipuri de intervenţii. Abia recent, Administraţia Naţională a Penitenciarelor a elaborat cinci programe, destinate unor categorii vulnerabile de deţinuţi, care urmează a fi aplicate în toate penitenciarele din ţară. Cu toate acestea, aşa cum arată o parte dintre cei intervievaţi, dezideratul continuităţii intervenţiilor este greu de atins, deoarece o dată ajunşi la un alt penitenciar este imposibil ca deţinuţii nou veniţi să fie imediat introduşi în programele de psihoterapie sau consiliere la care au fost înscrişi în unitatea de unde au plecat, atât timp cât grupele de participanţi sunt deja formate. Un alt aspect la fel de important, cauzat tot de neuniformizarea procedurilor de lucru, îl reprezintă aşa-numitul fenomen de „turism penitenciar”, de migraţie a deţinuţilor de la o unitate la alta. Aceştia recurg la diferite afaceri judiciare fictive 11 FENOMENUL RECIDIVEI ÎN ROMÂNIA 305 pentru a merge în acele penitenciare în care comisia de liberare condiţionată este mai permisivă. 5) Lipsa resurselor materiale. Faptul că nu există birotică, rechizite pentru activităţi, echipamente sportive suficiente, aparatură electronică, de tipul DVD-urilor, care ar face programele de intervenţie psihosocială mai atractive şi mai interesante pentru deţinuţi. 6) Mentalitatea personalului din serviciul de supraveghere şi pază, care nu înţelege rolul psihoterapiei şi al celorlalte programe de reintegrare şi, în consecinţă, se consideră absolvit de orice responsabilitate în acest sens. Aşa cum a arătat unul dintre psihologii intervievaţi la Penitenciarul Giurgiu, în condiţiile în care persoana privată de libertate lucrează cu mine o oră pe zi, cu supraveghetorul stă 24 de ore din 24. Şi dacă tu te duci şi vorbeşti urât şi eu încerc să îi spun că e bine să vorbeşti frumos, să nu fi violent nici fizic, nici verbal, iar supraveghetorul se duce şi îl înjură, că are nervi, s-a dus tot procesul tău de remodelare a personalităţii lui. 7) Rolul limitat al asistenţilor sociali din penitenciare. Fiind lucrători în cadrul sistemului, acestora nu li se permite să se deplaseze la domiciliul familiilor deţinuţilor pentru a vedea mediul în care aceştia au trăit înainte de a fi încarceraţi şi la care se vor întoarce după eliberare. Singura posibilitate prin care aceştia pot media legătura cu familiile celor aflaţi în detenţie este în cadrul sectorului vizită, ori, în condiţiile în care aceştia nu sunt vizitaţi, prin adrese trimise primăriilor locale, pentru ca acestea să le furnizeze informaţiile necesare referitoare la situaţia familiei. 8) Lipsa unor oportunităţi de muncă viabile oferite deţinuţilor, mai ales că în ultima perioadă, datorită problemelor economice cu care se confruntă ţara noastră, fabricile care îşi desfăşurau activitatea în incinta penitenciarelor au intrat în faliment. Este cazul fabricii de confecţii de la Penitenciarul Târgşor şi al fabricii de mobilă de la Penitenciarul Mărgineni. În această situaţie, circa 80% din cei care înainte lucrau, sunt nevoiţi acum să îşi petreacă majoritatea timpului în camere. Aceasta şi datorită faptului că oferta de programe, aşa cum am subliniat anterior, este extrem de sărăcăcioasă. Cei mai dezavantajaţi sunt cei care îşi execută pedeapsa la regimul închis ori la maximă siguranţă, între care se numără o pondere importantă a recidiviştilor, deoarece aceştia ies foarte greu la punctele de lucru aflate în exteriorul penitenciarului, deoarece necesită sisteme de siguranţă deosebite. În plus, deşi anumite activităţi îi ajută să îşi formeze o experienţă în muncă, nu îi pregătesc în acele domenii în care există cerere pe piaţa forţei de muncă. Totuşi, aşa cum subliniază o parte dintre respondenţi, indiferent de natura lor, aceste activităţi lucrative sunt binevenite, deoarece îi învaţă cu un ritm ordonat de viaţă şi cu un program zilnic, în special pe cei care nu au muncit niciodată. Din acest punct de vedere, consideră aceştia, ar trebui încurajată derularea în penitenciare a cât mai multor programe de terapie ocupaţională. 9) Regimul deschis nu este organizat astfel încât să asigure posibilitatea persoanelor private de libertate de a ieşi în comunitate pentru studii sau muncă. 306 CRISTINA DÂMBOEANU 12 Cu toate că, potrivit legii, persoanele încadrate la acest regim pot presta muncă şi pot desfăşura activităţi în afara penitenciarului, fără supraveghere, în practică acest lucru nu se întâmplă. Aşa cum arată o parte dintre cei intervievaţi, puţine penitenciare au curajul să îşi asume ca persoanele private de libertate din regimul deschis să meargă în comunitate. În opinia psihologului intervievat la Penitenciarul Giurgiu, aceasta se datorează mentalităţii anumitor directori de penitenciare care se numără din rândul oamenilor de la pază, iar omul de la pază este mai rigid – să nu sari gardul că te-a împuşcat, să nu păşeşti strâmb, să mergi în linie. De aceea cred că nu se acceptă ideea să le dea drumul, să îşi asume riscul că nu se mai întorc. Dar legea te protejează, dacă îl treci printr-o comisie, responsabilitatea e a întregii comisii, nu numai a directorului. La noi s-a obişnuit ca şeful instituţiei să deţină controlul absolut, chiar dacă legea prevede altceva. 10) Lipsa unor programe de pregătire pentru liberare, care să îi ajute în mod concret pe deţinuţi în momentul în care se reîntorc în comunitate. Deoarece mulţi dintre aceştia întâmpină la ieşirea din penitenciare numeroase probleme de natură financiară, de domiciliu, de angajare pe piaţa forţei de muncă, de educaţie şi informare, pentru prevenirea recidivei este nevoie de o muncă susţinută a celor din penitenciare cu cei care urmează să se elibereze, condiţionat sau la termen. O parte dintre respondenţi subliniază faptul că pregătirea pentru eliberare este mai mult un program informaţional şi mai puţin unul practic, în special pentru cei aflaţi la regimul închis sau de maximă siguranţă, care nu au posibilitatea legală de a ieşi în comunitate pentru a căuta un loc de muncă, sau chiar pentru a munci. Pentru aceştia, programele de acest tip îi învaţă cum să redacteze un CV, cum să se prezinte în faţa unui angajator etc. 11) Lipsa asistenţei postpenale. Majoritatea celor intervievaţi au fost de părere că programele care se desfăşoară în penitenciar nu sunt eficiente, deoarece nu există o continuare a lor după ce deţinutul se eliberează. Aceştia au deplâns lipsa implicării comunităţii în perioada postdetenţiei, faptul că nu există servicii specializate, aşa cum este, de exemplu, serviciul de probaţiune din SUA şi din unele state europene, care să îi monitorizeze pe cei care se eliberează, să le impună un set de obligaţii şi măsuri şi, nu în ultimul rând, să îi sprijine în demersul lor de a-şi căuta un loc de muncă, o locuinţă etc. Simpla participare la programele din penitenciare, fără a continua legătura cu serviciile de asistenţă postpenală nu are rezultatele dorite pentru că, aşa cum a menţionat psihologul de la Penitenciarul Mărgineni, dacă l-ai lăsat la poartă şi nu are unde merge şi lumea de pe stradă îl înjură şi îl arată cu degetul, păi omul ăla chiar nu are nici o şansă. Acesta se va întoarce în acelaşi mediu social în care nu a avut, probabil, nici o restricţie. 12) Slaba colaborare cu anumite instituţii din comunitate. De exemplu, în ceea ce priveşte cursurile şcolare, deşi Legea 275/2006 privind executarea pedepselor prevede că deţinuţii pot urma în penitenciare ciclul primar, gimnazial şi liceal, potrivit celor menţionate de subiecţii intervievaţi, de cele mai multe ori aceştia pot participa doar la cursurile claselor I–IV. Cu toate că există cereri şi 13 FENOMENUL RECIDIVEI ÎN ROMÂNIA 307 pentru clasele V–VIII şi pentru liceu, la unele penitenciare, cum este Penitenciarul Târgşor, profesorii refuză să vină să predea, în primul rând datorită distanţei mari până la unităţile de detenţie, dar şi reticenţei lor de a lucra cu această categorie de populaţie. La alte unităţi de detenţie însă, lipsa resurselor bugetare alocate de Inspectoratul şcolar a reprezentat principalul motiv pentru care nu s-au putut organiza aceste cursuri. Serviciul de probaţiune respondenţii semnalează existenţa unor probleme de cooperare, în sensul că, datorită deficitului de resurse umane care caracterizează şi această instituţie, consilierii de probaţiune se implică într-o mai mică măsură în asistarea individuală a deţinuţilor care urmează a se elibera condiţionat. În plus, de cele mai multe ori participarea acestora la comisia de eliberare condiţionată, ori de individualizare a regimului de executare a pedepsei este mai degrabă una formală, atât timp cât aceştia nu au lucrat efectiv cu cei care ajung în faţa acestor comisii. Există, de asemenea, carenţe de cooperare cu unele Direcţii pentru Protecţia Copilului, care sunt reticente să aducă în vizită copiii la părinţii lor aflaţi în detenţie, cu unele Case de pensii şi chiar cu ONG-urile, singurele organizaţii cu care penitenciarele cooperează de ani de zile, fiind cele care aparţin diferitelor culte religioase. Mai ales în comunităţile mici, voluntariatul este foarte slab reprezentat. Lipsesc reţelele de asistenţi sociali care ar putea desfăşura în penitenciare diverse programe de dezvoltare a abilităţilor sociale. 13) Ineficienţa pedepsei cu închisoarea în reducerea recidivei. Specialiştii intervievaţi consideră că pedeapsa cu închisoarea nu este eficientă în reducerea recidivei, ci, din contră, favorizează apariţia acesteia. Conform acestora, mediul penitenciar este unul: – în care deţinuţii învaţă noi infracţiuni; – care produce o anumită diminuare a sentimentului de vinovăţie, în momentul în care o persoană condamnată, de exemplu, pentru furt intră în interacţiune cu o alta care îşi execută pedeapsa pentru o infracţiune mult mai gravă; – cu care recidiviştii s-au obişnuit, care nu îi mai sperie, în care au foarte mult timp liber, în care se reîntâlnesc cu prietenii, în care nu sunt obligaţi să muncească, în care primesc gratuit mâncare şi asistenţă medicală. Pentru a evita aceste consecinţe negative ale încarcerării, respondenţii consideră că mult mai eficientă ar fi aplicarea măsurii suspendării sub supraveghere a pedepsei cu închisoarea infractorilor aflaţi la prima faptă, care au comis infracţiuni mai puţin grave. Aflat în comunitate, sub atenta monitorizare a consilierului de probaţiune, afirma psihologul Penitenciarului Mărgineni, societatea câştigă. Câştigă un loc de muncă, câştigă un individ care plăteşte impozite, câştigă un individ care îşi plăteşte energia, care îşi plăteşte utilităţile. Nu este un individ care cere de mâncare, nu este un individ căruia i se acordă, pentru că nu se poate altfel, asistenţă medicală. O altă pedeapsă mai eficientă decât închisoarea o reprezintă, în opinia participanţilor la discuţii, munca în folosul comunităţii, mai ales că mulţi dintre deţinuţi nu au lucrat niciodată şi nu sunt obişnuiţi cu cerinţele pe care le impune un 308 CRISTINA DÂMBOEANU 14 loc de muncă. Aceste două sancţiuni aplicate în comunitate, afirmă specialiştii, acţionează în direcţia reintegrării celor aflaţi în conflict cu legea penală, spre deosebire de închisoare, o instituţie aflată la marginea societăţii, unde indivizii sunt pur şi simplu uitaţi de comunitate. PINII ALE RECIDIVIŞTILOR O În mod complementar discuţiilor purtate cu specialiştii din penitenciare, am efectuat şi o serie de interviuri cu recidiviştii care îşi executau pedeapsa privativă de libertate la Penitenciarele Giurgiu, Jilava, Rahova şi Târgşor. Şi aceştia susţin că mediul penitenciar nu le oferă şansa reabilitării. Cei cu un nivel de educaţie scăzut au fost de părere că programele desfăşurate nu sunt eficiente, deoarece sunt destinate celor cu un nivel de instrucţie mediu şi mulţi dintre ei nu înţeleg ceea ce li se comunică în cadrul acestora. În schimb, cei cu un grad de şcolaritate mai ridicat au apreciat că nu au ce învăţa de la aceste activităţi, că oferta nu este suficient de atractivă şi interesantă, că penitenciarul nu le creează toate oportunităţile pentru a lucra ceea ce le place. Deţinuţii nu percep eficienţa programelor pe termen lung, considerând că utilitatea lor este strict limitată la perioada de detenţie. Astfel, principalul motiv pentru care declară că s-au înscris la diversele activităţi socioeducative desfăşurate în penitenciare este acela de a primi evidenţieri, pentru a-şi revoca unele măsuri disciplinare sau pentru a avea „garanţia” că nu li se va amâna liberarea condiţionată. Un alt beneficiu, resimţit în special de cei de la regimul închis, este acela de a ieşi din camere. Puţini consideră însă că învaţă sau deprind ceva. Participanţii la studiu susţin, în continuare, că programele care se organizează în penitenciare nici nu au cum să fie eficiente, atât timp cât ele se desfăşoară o oră pe săptămână, restul timpului fiind petrecut în celulă, cu ceilalţi deţinuţi. În plus, în zilele în care se suprapun mai multe activităţi, aceştia sunt nevoiţi să opteze pentru una dintre ele, neputând participa la toate. Munca este singura activitate apreciată pozitiv de aproape toţi cei intervievaţi. Totuşi, există şi cazuri în care respondenţii au menţionat că nu li s-a permis să iasă la muncă. Este, de exemplu, situaţia celor condamnaţi pentru trafic de droguri. Aceştia nu sunt lăsaţi să muncească în afara penitenciarelor, de teama de a nu introduce droguri în incinta închisorii. Altora nu li s-a dat voie să muncească, pe motiv că au un caracter potenţial violent. C ONCLUZII ŞI RECOMANDĂRI Pentru a diminua frecvenţa cu care recidiviştii comit acte infracţionale este necesară îmbunătăţirea cadrului instituţional şi legislativ în domeniu. Astfel, în prezent, foştii condamnaţi se reîntorc în comunitate, fără referiri către anumite 15 FENOMENUL RECIDIVEI ÎN ROMÂNIA 309 servicii sociale şi fără un plan de intervenţie. Lăsaţi singuri să se descurce, este puţin probabil ca aceştia să aibă capacitatea de a evita situaţiile şi contextele care au determinat încarcerarea lor. În momentul de faţă, Serviciul de Probaţiune nu are atribuţiile legale în ceea ce priveşte reinserţia socială a celor care se eliberează din penitenciare. Abia în Proiectul de Lege al Noului Cod Penal se stipulează ca aceştia să intre în supravegherea Serviciului. Pentru a-şi dovedi însă eficienţa în ceea ce priveşte reducerea fenomenului de recidivă, această instituţie are nevoie să îi fie alocate resursele optime, umane, financiare şi logistice, care să îi permită să îi sprijine pe foştii deţinuţi în demersul lor de reintegrare socială. În acest sens, trebuie spus că şi Serviciul de Probaţiune se confruntă cu un deficit acut de personal. De exemplu, în Bucureşti există 18 consilieri, iar în judeţul Giurgiu doar trei, în condiţiile în care activitatea acestora presupune nu doar supravegherea persoanelor condamnate penal, a căror pedeapsă a fost suspendată şi faţă de care s-au dispus, în schimb, anumite măsuri sau obligaţii, ci şi întocmirea referatelor de evaluare psihosocială pentru persoanele aflate în faza de judecată şi pentru minori, participarea, în penitenciare, la comisiile de eliberare condiţionată şi de individualizare a regimului de executare a pedepselor, precum şi consilierea individuală, la cerere, a persoanelor care se află în executarea unei pedepse privative de liberate şi care urmează a se elibera. În plus, Noul Cod Penal, instituie şi o serie de alte atribuţii pentru Serviciul de Probaţiune. Alături de acesta, autorităţile locale pot să se implice în procesul de reintegrare socială a celor care se eliberează. Psihologul Penitenciarului Mărgineni susţine, în acest sens, necesitatea dezvoltării unei reţele comunitare în cadrul primăriilor şi poliţiei comunitare, care să dispună de o bază de date informatizată cu privire la fiecare persoană care se eliberează din penitenciar. Mai mult, autorităţile locale, pot acorda, în baza unui referat de evaluare realizat de asistenţii sociali din penitenciare ori de consilierii de probaţiune, dar şi a unei anchete sociale proprii efectuate la domiciliul individului care urmează să se elibereze, condiţionat sau la termen, celor eligibili, ajutoare sociale, masă la cantina de ajutor social a municipalităţii, alocaţie de susţinere pentru membrii familiei, sprijin în vederea întocmirii dosarului de solicitare a unei locuinţe sociale etc. Pe de altă parte, este important ca Ministerul de Justiţie şi Administraţia Naţională a Penitenciarelor, în particular, să aloce suficiente resurse financiare pentru a stimula angajarea, în penitenciare, a specialiştilor calificaţi în domeniul psihologiei, sociologiei, asistenţei sociale şi pedagogiei. Aşa cum am menţionat anterior, deficitul de personal cu care se confruntă în prezent unităţile de detenţie din ţara noastră împiedică chiar desfăşurarea celor mai elementare programe educative şi psihosociale şi compromite, astfel, şansa deţinuţilor de a-şi îndrepta conduita şi de a se orienta către un mod de viaţă prosocial. 310 CRISTINA DÂMBOEANU 16 De asemenea, este nevoie ca penitenciarele româneşti să îşi îmbunătăţească propria capacitate de a oferi deţinuţilor oportunitatea de a se putea reintegra cu succes în comunitate după eliberare. Astfel, în colaborare cu Agenţiile Judeţene pentru Ocuparea Forţei de Muncă, acestea trebuie să se asigure că activităţile lucrative, precum şi cursurile de calificare profesională care se desfăşoară în incinta penitenciarelor sunt relevante pentru cererea existentă pe piaţa forţei de muncă. În plus, este obligatoriu ca persoanelor private de libertate care îşi execută pedeapsa la regimul deschis să li se ofere posibilitatea, aşa cum este prevăzut în lege, de a ieşi în comunitate pentru a munci ori pentru a urma cursurile şcolare. Pe de altă parte, este importat ca programele de sprijinire pentru eliberare să fie astfel concepute încât să îi pregătească în mod adecvat pe deţinuţi pentru momentul în care se vor reîntoarce în comunitate. De aceea, ar fi util ca aceste programe să cuprindă, între altele, extinderea privilegiilor asociate vizitelor familiei, a permisiilor, programe de consiliere familială şi ocupaţională. Benefică ar fi chiar implicarea familiei deţinuţilor în aceste programe. În plus, ar fi, de asemenea, benefic dacă în cadrul lor, personalul penitenciarelor ar încerca să le asigure celor care au nevoie actele de identitate actualizate sau cel puţin documentele necesare obţinerii acestora. Instituţiile din domeniu trebuie să privească la practicile derulate cu succes în ţări cu experienţă în domeniul reintegrării sociale a foştilor condamnaţi. De exemplu, în SUA, Noua Zeelandă etc. au fost înfiinţate aşa-numitele „locuinţe de tranzit”, care reprezintă medii protejate, semi-controlate şi supravegheate, în care sunt plasaţi, după eliberarea din penitenciar, în special acei infractori care au avut de executat pedepse mari. Scopul acestor aşezăminte este de a facilita procesul de readaptare a foştilor condamnaţi la comunitate. Acestora le este permis să părăsească centrele pentru a desfăşura anumite activităţi, de pildă pentru a-şi căuta de lucru, pentru a munci, pentru a urma o şedinţă de consiliere sau de tratament, pentru a-şi vizita familia sau pentru recreere. Personalul acestor locuinţe le verifică însă în mod constant prezenţa la aceste activităţi, prin efectuarea unor vizite neaşteptate la locul de muncă sau la domiciliul acestora, în diverse momente ale zilei. Este necesar ca societatea să înţeleagă că recidiva nu este exclusiv problema Ministerului de Justiţie, ci problema întregului guvern şi că oferindu-le celor care se eliberează din penitenciare oportunitatea reinserţiei sociale, comunităţile devin mai sigure, iar calitatea vieţii indivizilor va creşte în mod vizibil. IBLIOGRAFIE B 1. Balica E., Criminalitatea violentă. Tendinţe şi factori de risc, Bucureşti, Editura Oscar Print, 2008. 2. Banciu D., Rădulescu S. M., Evoluţii ale delincvenţei juvenile în România. Cercetare şi prevenire socială, Bucureşti, Editura „LUMINA LEX”, 2002. 17 FENOMENUL RECIDIVEI ÎN ROMÂNIA 311 3. Banciu D., Rădulescu S. M., Teodorescu V., Tendinţe actuale ale crimei şi criminalităţii în România, Bucureşti, Editura „LUMINA LEX”, 2002. 4. Bălan A., Criminalitatea feminină, Bucureşti, Editura C. H. Beck, 2008. 5. Blackmore, J., Welsh, J., Selective Incapacitation: Sentencing According Risk, în “Crime and Delinquency”, vol. 29, 1983, pp. 504–528. 6. Blumstein, A., Selective Incapacitation as a Means of Crime Control, în “American Behavioral Scientist”, vol. 27, nr. 1, 1983, pp. 87–108. 7. Buş I., Psihologie şi infracţionalitate, Cluj-Napoca, Editura ASCR, 2005. 8. Florian G., Psihologie penitenciară, Bucureşti, Editura Oscar Print, 2002. 9. Gendreau, P., Goggin, C., Cullen, F. T., The Effects of Prison Sentences on Recidivism, Ottawa, Department of the Solicitor General of Canada, 1999, disponibil online la http://www.sgc.gc.ca. 10. MacKenzie, D. L., What Works in Corrections? Reducing the Criminal Activities of Offenders and Delinquents, Cambridge, Cambridge University Press, 2006. 11. McGuire, J., Criminal Sanctions versus Psychologically Based Intervention with Offenders, în „Psychology, Crime and Law”, vol. 8, 2002, pp. 183–208. 12. Mendes, S. M., Certainty, Severity, and Their Relative Deterrent Effects: Questioning the Implications of the Role of Risk in Criminal Deterrence Policy, în “Policy Studies Journal”, vol. 32, nr. 1, 2004, pp. 59–75. 13. Petersilia, J., From Cell to Society: Who is Returning Home?, în Travis J., Visher C., (eds.), Prisoner Reentry and Crime in America, New York, Cambridge University Press, 2005, pp. 15–50. 14. Piehl, A. M., LoBuglio, S. F., Does Supervision Matter?, în Travis J., Visher C. (eds.), Prisoner Reentry and Crime in America, New York, Cambridge University Press, 2005, pp. 105–138. 15. Rădulescu S. M. (în colab.), Delincvenţa juvenilă în societatea contemporană. Studiu comparativ între Statele Unite şi România, Bucureşti, Editura „LUMINA LEX”, 2003. 16. Rosenfeld, R., Wallman J., Fornango R., The contribution of ex-prisoners to crime rates, în Travis J., Visher C., (eds.), Prisoner reentry and crime in America, New York, Cambridge University Press, 2005, pp. 80–104. 17. Stafford, M., Warr, M., A Reconceptualization of General and Specific Deterrence, în Paternoster R., Piquero A., Reconceptualizing Deterrence: An Empirical Test of Personal and Vicarious Experiences, în “Journal of Research in Crime and Delinquency”, vol. 32, nr. 3, august 1995, pp. 251–286. 18. Tittle, C. R., Rowe, A. R., Certainty of Arrest and Crime Rates: A Further Test of the Deterrent Hypothesis, în Silberman M., Toward a Theory of Criminal Deterrence, în “American Sociological Review”, vol. 41, nr. 3, iunie 1976, pp. 442–461. 19. Uggen, C., Wakefield, S., Western, B., Work and Family Perspectives on Reentry, în Travis J., Visher C., (eds.), Prisoner Reentry and Crime in America, New York, Cambridge University Press, 2005, pp. 209–243. 20. Visher, C. A., Travis, J., Transition from Prison to Community: Understanding the Individual Pathways, în “Annual Review of Sociology”, vol. 29, 2003, pp. 89–113. 21. Visher, C. A., Travis, J., Lavigne, N., Returning Home: Understanding the Challenges of Prisoner Reentry, Washington, D.C., Urban Institute, Justice Policy Centre, 2004. 22. Wolfgang, M., Figlio, R., Sellin, T., Delinquency in a Birth Cohort, Chicago, University of Chicago Press, 1972. 23. *** Codul Penal, adoptat prin Legea 140/14.11.1996 publicată în Monitorul Oficial, Partea I, nr. 65, 1997. 24. *** Legea 275/2006 privind executarea pedepselor şi a măsurilor dispuse de organele judiciare în cursul procesului penal, Monitorul Oficial, Partea I, nr. 627, 2006. 25. *** Legea 116 privind prevenirea şi combaterea marginalizării sociale, Monitorul Oficial, Partea I, nr.1932, 2002. 26. *** Proiectul Codului Penal, (forma transmisă Parlamentului României), disponibil online la www.just.ro. 312 CRISTINA DÂMBOEANU 18 he article approaches a problem of wide theoretical and practical interest, such as recidivism, having as starting point T the observation that in Romania, few researches were dedicated to the analysis of the recidivism extent, its forms of manifestation and its causes and favourable conditions. The study presents the evolution of the phenomena in our country and also, the main deficiencies of the current penitenciary system, as it results from the interviews with the psychologists and the social workers from the Giurgiu, Mărgineni and Târgşor Penitenciaries. Keywords: recidivism, the efficiency of prison sanction, the deficiencies of penitenciary system. Primit: 28.03.2011 Acceptat: 23.05.2011 Redactor: Ioan Mărginean PROFILUL PĂRINŢILOR ADOPTIVI DIN ROMÂNIA ŞI MOTIVAŢIA ADOPŢIEI 1 COPIILOR GREU ADOPTABILI DORU BUZDUCEA FLORIN LAZĂR n ultimele două decenii, ponderea adopţiilor din România s-a schimbat de la cele internaţionale (în prima decadă) spre cele Înaţionale. În timp ce legislaţia s-a modificat în 2004 pentru a respecta reglementările internaţionale şi pentru a încuraja adopţia naţională, numărul absolut al adopţiilor naţionale a rămas relativ constant, în ultimii cinci ani. Numărul de copii în îngrijire rezidenţială este încă mare, cei mai mulţi fiind mai mari de zece ani şi cu dizabilităţi sau alte probleme de sănătate care îi califică drept „copii cu nevoi speciale” pentru adopţie. Scopul acestui studiu a fost să identifice principalele caracteristici ale familiilor adoptive din România, tipul de copii preferaţi pentru adopţie şi de copii „cu nevoi speciale” şi care sunt factorii care motivează familiile să adopte copii mai mari de 3 ani, cu dizabilităţi sau de etnie romă. Cercetarea, desfăşurată în Octombrie–Noiembrie 2010 a folosit metode mixte: interviuri în profunzime (N = 22) şi focus-grup-uri (N = 11) cu familii adoptive şi folosind un eşantion de date oficiale (N = 338) din Registrul Naţional de Adopţii finalizat între 2007–2009. Profilul familiei adoptive din România este cu vârste cuprinse între 38 şi 40 de ani, din mediul urban, cu venituri peste medie, cu o problemă medicală (în special infertilitate) şi care îşi doreşte să adopte un copil român (nu roma), de vârstă mică (până în 3 ani), fără dizabilităţi sau care să fi trăit într-o instituţie. Copiii cu nevoi speciale sunt în principal adoptaţi de familia extinsă sau asistenţi maternali profesionişti. Implicaţiile pentru politici şi practici sunt, de asemenea, discutate şi sunt propuse noi teme pentru cercetări viitoare. Cuvinte-cheie: adopţie, adopţia copiilor cu nevoi speciale, adopţie naţională, familii adoptatoare, România. INTRODUCERE Situaţia adopţiilor din România a constituit, după 1990, un subiect preferat de mass-media internaţională, în contextul schimbărilor care au avut loc în acea perioadă în Europa Centrală şi de Sud-Est (Scott şi Groza, 2004; Mather, 2007). * Adresele de contract ale autorilor: Doru Buzducea, Florin Lazăr, Facultatea de Sociologie şi Asistenţă Socială, Universitatea Bucureşti, Schitu Măgureanu, nr. 9, sector 5, Bucureşti, e-mail: dbuzducea@yahoo.com; florin.lazar@sas.unibuc.ro. 1 Cercetarea de faţă a fost realizată la cererea Colegiului Naţional al Asistenţilor Sociali din România şi a Oficiului Român pentru Adopţii, cu sprijinul financiar al UNICEF România. CALITATEA VIEŢII, XXII, nr. 3, 2011, p. 313–334 314 DORU BUZDUCEA, FLORIN LAZĂR 2 Adopţiile internaţionale au reprezentat motiv de discuţii, îngrijorări şi chiar dispute politice, în special după interzicerea totală a acestora în perioada 2001–2004 (Dickens, 2009; Roby şi Ife, 2009; Muntean şi alţii 2010a). Cu toate că la ora actuală protecţia copilului în România a cunoscut un progres semnificativ (Crawford et al. 2006; Zanca, 2010), totuşi numărul adopţiilor realizate la nivel naţional este unul redus (Cojocaru, 2008), în perioada 2005–2009 media fiind în jur de 1 000 de copii anual (Oficiul Român pentru Adopţii, 2005–9). Numărul copiilor adoptabili a fost, în aceeaşi perioadă, mai mic decât al familiilor atestate ca apte să adopte, existând mai multe familii dornice să adopte decât copii adoptabili. De altfel, şi la nivel internaţional se constată, în ultima perioadă, un declin al numărului adopţiilor internaţionale (Selman, 2009). În acelaşi timp, aproximativ 23 000 de copii sunt separaţi de familiile lor (MMFPS, Buletin statistic trimestrial – trim. IV 2010), aflându-se în instituţii rezidenţiale de protecţie a copilului, publice şi private. Cei mai mulţi dintre copiii aflaţi în instituţii de protecţie specială au vârsta mai mare de 10 ani, intrând astfel în categoria celor greu adoptabili. Copilul greu adoptabil este definit în literatura de specialitate (Bejenaru, 2010: 192) ca având următoarele caracteristici: • vârstă mai mare de 3 ani; • apartenenţa din punct de vedere etnic sau rasial categoriilor minoritare; • cu probleme emoţionale, cu boli cronice, cu dizabilităţi fizice şi/sau mintale; • a fost supus la diferite forme de abuz şi/sau neglijare severă; • copil care are mai mulţi fraţi şi, potrivit principiilor protecţiei copilului, ar trebui plasaţi împreună. Din datele furnizate de Oficiul Român pentru Adopţii (ORA) privind perioada 2005–2009 reies câteva elemente relevante: – numărul adopţiilor se menţine relativ constant, variind între minim 1 136 (2005) şi maxim 1 421 (2006), cu o uşoară scădere în ultimii doi ani, aproximativ 350 dintre aceste adopţii fiind de către soţul/ soţia părintelui firesc al copilului (230 în 2009); – creşterea vârstei medii a copiilor adoptaţi de la 2 ani, în 2005 la peste 3 ani, în 2009 şi o creştere a ponderii celor consideraţi „greu adoptabili”, cu vârste de peste 3 ani; – vârsta medie a părinţilor adoptivi este de 38–39 de ani; – creşterea duratei procedurilor adopţiei, de la cinci luni în 2006 la opt luni în 2009 (min. patru luni – max. unsprezece luni); – creşterea numărului persoanelor/ familiilor apte să adopte (în jur de 2 500 anual); – nu toţi copiii adoptabili îşi găsesc o familie/ persoană adoptatoare, deşi numărul acestora din urmă este mai mare decât al copiilor adoptabili. Cercetări anterioare (Bejenaru, 2010) au arătat că familiile adoptatoare din România au un nivel de trai peste medie, şi, pe fondul infertilităţii, al unei relaţii de rudenie sau de îngrijire, aleg să adopte un copil. Familiile sau persoanele care adoptă copii greu adoptabili/ cu nevoi speciale sunt cu vârstă peste 45 de ani, cu un 3 PROFILUL PĂRINŢILOR ADOPTIVI DIN ROMÂNIA ŞI MOTIVAŢIA ADOPŢIEI 315 nivel de educaţie mai scăzut (cel mult şcoală profesională), sunt căsătoriţi de mai puţin de cinci ani sau de peste 20 de ani, nu au probleme de sănătate/infertilitate. Muntean şi alţii (2010b: 33) consideră că se pot identifica cinci categorii de motivaţii ale adopţiei, ale familiilor din România: 1. un „profit social” la bătrâneţe; 2. infertilitatea; 3. urmărirea unor beneficii materiale; 4. când adoptatorul este soţul/soţia sau alt membru al familiei părintelui natural/firesc al copilului; 5. din iubire faţă de copii şi compasiune. Bejenaru (2010) identifică, în funcţie de o serie de variabile (status marital, prezenţa copiilor biologici, posibilitatea adoptatorilor de a procrea, existenţa unor relaţii de rudenie între adoptator şi adoptat, copilul adoptat a beneficiat de o măsură de protecţie specială în familia adoptatoare), şapte categorii de adoptatori: 1. adoptatori care suferă de infertilitate primară; 2. adoptatori care suferă de infertilitate secundară/ boli care conduc la contraindicaţia de a procrea; 3. adoptatori celibatari; 4. adoptatori – părinţi vitregi ai copilului adoptat; 5. adoptatori rude de până la gradul IV cu copilul adoptat; 6. adoptatori care, anterior adopţiei, au fost asistenţi maternali ai copilului şi nu se încadrează în nici una dintre categoriile anterior menţionate; 7. adoptatori care nu îndeplinesc nici una dintre condiţiile anterior menţionate, având o motivaţie cu valenţe sociale şi umanitare. METODOLOGIA CERCETĂRII Obiectivul general al cercetării este descrierea profilului părinţilor adoptivi din România şi a motivaţiei acestora de a adopta un copil. S-a urmărit identificarea tipurilor de copii preferaţi spre adopţie şi a celor care sunt greu adoptabili, precum şi a factorilor care îi motivează pe cei care adoptă copii cu handicap, de etnie romă şi mai mari de 3 ani să recurgă la acest gest. Obiective specifice 1. Descrierea caracteristicilor generale ale părinţilor adoptivi (ex.: educaţie, tip de familie, durata căsătoriei, dacă au copii biologici/proprii, durata adopţiei, caracteristicile copilului adoptat – sex, vârsta în momentul adopţiei şi actual, etnie, stare de sănătate etc.). 2. Identificarea şi înţelegerea factorilor motivatori pentru adopţie. Avem în vedere numai adopţia copiilor care nu erau ai soţului/ soţiei adoptatorului. 3. Cunoaşterea şi explicarea motivaţiei pentru a adopta copii greu adoptabili şi de a nu adopta copii greu adoptabili. 316 DORU BUZDUCEA, FLORIN LAZĂR 4 Dimensiunile de analiză a motivaţiei de a adopta pornesc de la elementele luate în considerare de literatura de specialitate. Au fost urmărite următoarele dimensiuni: • Motivaţia principală de a adopta (ex.: nu pot avea copil/ infertilitate, dorinţa de a ajuta un copil, dorinţa de a avea sprijin la bătrâneţe, dorinţa de a creşte numărul membrilor familiei etc.). • Decizia de a adopta. Contextul în care s-a ajuns la decizia de a adopta. Care dintre parteneri a avut iniţiativa (în cazul familiilor); care a fost reacţia celuilalt partener; care a fost reacţia familiei şi a prietenilor (dacă le-au spus ce au de gând) la decizie, şi a copiilor biologici (dacă au); cunoşteau alte familii adoptatoare, au vorbit cu acestea sau nu; temeri legate de adopţie – de proceduri, de copil (stare de sănătate, vârstă, instituţionalizare anterioară ), de succesul adopţiei, de familia de provenienţă, de ceea ce vor spune ceilalţi despre ei şi despre copil etc. Evidenţierea preferinţelor familiilor. • Punerea în practică a deciziei. Surse de informare despre proceduri şi instituţii responsabile (pliante, internet, prieteni/ cunoscuţi); intervalul de timp între obţinerea informaţiilor şi contactarea autorităţilor/ realizarea primelor demersuri; descrierea procesului de adopţie: primul contact cu copilul adoptat – context, sentimente, diferenţe între opţiunea iniţială legată de copil (vârstă, sex, stare de sănătate, etnie, protecţia anterioară) şi situaţia ulterioară • Perspectiva asupra promovării adopţiei. Cum consideră că ar trebui promovată măsura adopţiei. Ce i-ar face pe mai mulţi oameni să aleagă să adopte – dacă au sau nu copii biologici. Ce cred că îi determină pe cei care nu doresc să adopte să nu o facă (ex.: pe cei care nu pot avea copii proprii). Culegerea datelor Abordarea cercetării face apel la metode mixte de culegere a datelor, calitative şi cantitative. Pentru descrierea profilului/ caracteristicilor părinţilor adoptivi sunt utilizate mai multe surse: – o primă sursă o constituie interviurile individuale şi de grup. Pentru identificarea şi înţelegerea factorilor care au motivat familiile/ persoanele să adopte am utilizat o abordare calitativă, cuprinzând: – focus-grupuri cu: persoane singure şi familii adoptatoare din fiecare dintre cele opt regiuni de dezvoltare; Nord-Vest, Nord-Est, Sud-Vest, Sud-Est, Sud, Vest, Centru, Bucureşti şi Ilfov – 11 focus-grupuri în total (vezi Anexa nr. 1). – având în vedere numărul mare al copiilor greu adoptabili din sistemul de protecţie socială (definiţie: vârstă peste 3 ani, cu dizabilităţi sau probleme de sănătate cunoscute, cu mai mulţi fraţi/surori) şi numărul mic al adopţiilor copiilor din aceste categorii, s-au realizat câte două interviuri în profunzime în fiecare judeţ din cele opt regiuni de dezvoltare (în total, 22 de interviuri) cu persoane/ familii 5 PROFILUL PĂRINŢILOR ADOPTIVI DIN ROMÂNIA ŞI MOTIVAŢIA ADOPŢIEI 317 care au adoptat sau sunt în proces de a adopta astfel de copii, pentru a înţelege mai bine motivaţia acestora de a adopta. De asemenea, s-a încercat includerea în grupul-ţintă a persoanelor/familiilor care au avut refuzuri repetate de a adopta copii greu adoptabili. Interviurile individuale şi de grup au fost realizate în perioada octombrie–noiembrie 2010, de către specialişti din cadrul Oficiului Român pentru Adopţii, iar participanţii au fost invitaţi de personalul DGASPC din fiecare judeţ/ sector la sediul instituţiei. – a doua sursă majoră sunt date cu privire la adopţie centralizate de Oficiul Român pentru Adopţii (ORA) şi care sunt păstrate în cadrul Registrului Naţional de Adopţii. Din numărul total al cazurilor de adopţie, din perioada 2007–2009, de 2 773, a fost realizat un eşantion reprezentativ, cu o marjă de eroare de ±5% şi o probabilitate de 95%. Pentru cercetarea de faţă au fost luate în considerare adopţiile realizate de familii/persoane altele decât de către soţ/soţie a părintelui biologic. Din lista adopţiilor realizate în anii 2007, 2008 şi 2009 au fost extrase, cu pas statistic (aleator), un număr de 338 de dosare, din care s-au completat în baza de date informaţiile solicitate. Numărul pe fiecare judeţ a fost stabilit pe baza ponderii numărului de adopţii realizate în perioada de referinţă, în judeţul respectiv, în totalul adopţiilor la nivel naţional, aşa cum reiese din Anexa nr. 2. REZULTATE Caracteristici generale ale părinţilor adoptivi şi ale copiilor adoptaţi O analiză a grupului de părinţi după numărul de copii relevă faptul că majoritatea familiilor adoptatoare/părinţi adoptivi nu au copii biologici. Excepţia notabilă este dată de familiile de Asistenţi Maternali Profesionişti (AMP) care, indiferent dacă mai au sau nu alţi copii – fie biologici, fie în plasament – la momentul la care trebuie luată decizia de revocare a plasamentului copilului faţă de care au dezvoltat o relaţie de ataşament aleg să-l adopte, chiar dacă este vorba despre copii cu dizabilităţi şi indiferent dacă mai au sau nu alţi copii, fie biologici, fie în plasament. Din cercetarea calitativă reiese că majoritatea familiilor au studii medii şi/sau superioare, respectiv postuniversitare şi vârste peste 30 de ani şi o medie de vârstă de peste 38. Vârsta persoanelor care adoptă apare ca un factor important – decizia de a adopta apare, adesea, după încercări repetate de a avea proprii copii, iar înaintarea în vârstă scade şansele de a mai procrea. O altă caracteristică a cuplurilor care adoptă este că sunt în relaţii stabile, de lungă durată, majoritatea familiilor fiind formate de mai mult de cinci ani, unele chiar de 20 de ani. Persoanele care adoptă singure sunt în general femei, cu vârste peste 40 de ani, cu studii medii sau superioare. Cercetarea a confirmat, de asemenea, caracteristicile copiilor uşor adoptabili. Vârsta copilului joacă un rol important în stabilirea gradului de adoptabilitate al 318 DORU BUZDUCEA, FLORIN LAZĂR 6 copilului. Părinţii incluşi în cercetare listează pe primul loc între preferinţele privind copilul pe care şi-ar fi dorit să-l adopte vârsta copilului şi consideră că, în mod ideal, vârsta la care ar putea fi adoptat un copil este între 0 şi 3 ani, dar acceptă să adopte chiar şi un copil puţin mai mare. Peste 7 ani este foarte dificil să integrezi un copil în familia proprie (focus- grup, Vaslui). Astfel, vorbind despre caracteristicile copiilor, cele mai multe dintre familiile care au fost incluse în cercetare au menţionat că, la momentul deciziei privind adopţia, şi-au dorit copii mici, cu vârstă sub un an, „sănătos şi nu de etnie rromă” (Fam. C., Timiş). Apar adesea temeri legate de cum va fi copilul. Mulţi dintre părinţi s-au confruntat cu teama că un copil din sistemul de protecţie are probleme de sănătate mari sau probleme emoţionale, cărora nu vor reuşi să le facă faţă. Credeau că, în general, copiii din sistemul de protecţie au nevoi speciale (mai ales cei din instituţii). Li s-a confirmat percepţia când li s-a prezentat primul copil. Au refuzat prima potrivire (cu băiatul), tocmai din cauza problemelor de sănătate (focus-grup, Timiş). Copiii din sistem au probleme de sănătate şi asta îi sperie pe cei ce vor să adopte. Mai ales perspectiva unui handicap grav sperie, pentru că nu poţi asigura îngrijirile necesare! (Fam. G., Cluj). Dacă prima opţiune este pentru un copil sănătos, din motivele descrise anterior de părinţii din Cluj – lipsa serviciilor de suport sau de recuperare pentru categoria de copii cu probleme de sănătate – cea de-a doua, foarte puternică, este legată de etnia copilului. Opţiunile variază de la rejectarea totală a ideii de a adopta un copil de etnie romă, aşa cum afirmă mai multe familii incluse în focus-grupuri, până la acceptarea etniei rome doar ca ultimă alternativă: Ar fi acceptat chiar copil rom sau copil cu disabilitate, dar uşoară (ca să fie siguri că pot îngriji copilul – la handicap grav, nu ar fi făcut faţă!) (Fam. G., Cluj). Consideră că în sistem sunt 90% copii romi, mulţi copii cu dizabilităţi şi cu probleme grave de sănătate – asta i-ar face pe mulţi să ezite în a adopta (Fam. M., Cluj). Suspiciunile legate de eventuale afecţiuni genetice sau congenitale de care ar putea suferi copilul, de probleme de sănătate puţin vizibile în general, ghidează comportamentul părinţilor încă de la primele contacte cu profesioniştii din sistemul de protecţie a copilului. Mânaţi de neîncrederea în înscrisurile oficiale, apelează la personalul din sistem pentru a afla cât mai multe informaţiile despre copil, mai ales pe cele care nu au fost trecute în fişă: Băiatul avea o problemă congenitală la inimă. În plus, li s-a spus, neoficial, de către personalul din instituţia sanitară în care era internat copilul, că mama biologică ar fi fost oligofrenă, deşi copilul avea trecut „părinţi necunoscuţi” în certificatul de naştere (Fam. C., Timiş). Iniţial, îşi doreau un copil mic, dar au văzut că un copil mai mare are avantajul că i se poate evalua mai bine starea de sănătate (se văd probleme care, la vârste mai mici, nu se pot observa) (Fam. C., Timiş). 7 PROFILUL PĂRINŢILOR ADOPTIVI DIN ROMÂNIA ŞI MOTIVAŢIA ADOPŢIEI 319 Datele obţinute din cercetarea cantitativă privind caracteristicile copiilor adoptaţi (vezi Tabelul nr. 1) arată că distribuţia pe sexe este aproximativ egală, cu o vârstă medie situată în jurul vârstei de 3 ani (cu maxime de 16–17 ani), cei mai mulţi copii adoptaţi fiind de etnie română şi puţin peste cinci procente fiind de etnie romă. Aproximativ un copil din patru, nu se ştia de ce etnie aparţine. Copiii adoptaţi au avut, în marea lor majoritate, maternitatea recunoscută şi în mult mai mică măsură şi paternitatea, iar un sfert au intrat în contact cu mediul familial/ biologic. Tabelul nr. 1 Caracteristici ale copiilor adoptaţi (N = 338) Gen % (N) Masculin 51,5 (174) Feminin 48,5 (164) Vârsta medie a copiilor adoptaţi (în luni) 37 luni (min. 6 luni – max. 207 luni) Etnie Română 67,8 (229) Roma 5,3 (18) Maghiară 3,8 (13) Alta 0,6 (2) Neprecizată 22,5 (76) 25,4 (86) A intrat în contact cu mediul familial/biologic Maternitate recunoscută 90,5 (306) Paternitate recunoscută 19,5 (66) Fraţi/surori după ambii părinţi 10,1 (34) Fraţi/surori după unul dintre părinţi 18,1 (61) A beneficiat de măsură de protecţie specială 98,8 (334) Plasament in regim de urgenţă 36,1 (122) Plasament la o familie/persoană 33,1 (112) Plasament la asistent maternal profesionist 64,2 (217) Plasament în centru de plasament/centre de tip familial 12,4 (42) Neprecizat 0,6 (2) Existau relaţii de rudenie între copil şi adoptatori 5,6 (19) Copilul a beneficiat de măsura de protecţie în familia adoptatoare 45,0 (152) În privinţa caracteristicilor adoptatorilor, rezultatele cercetării cantitative confirmă, în mare măsură, informaţiile culese prin componenta calitativă (vezi Tabelul nr. 2). Astfel, cei mai mulţi adoptatori sunt familii (87,9%), vârsta medie a soţilor fiind de 40 de ani, iar a soţiilor de 38, în timp ce persoanele singure care au adoptat sunt femei (un singur bărbat) cu vârsta medie de 40 de ani. Adoptatorii provin, în cea mai mare parte, din mediul urban (73,4%), sunt de etnie română (91,7%), de religie ortodoxă (73,4%), locuiesc la bloc (54,4%), cu mai mult de trei camere locuibile (64,8%) şi nu au copii biologici (86,4%). 320 DORU BUZDUCEA, FLORIN LAZĂR 8 Tabelul nr. 2 Caracteristici ale adoptatorilor Tip adoptator Total eşantion % (N) 87,9% (297) • Familie 12,1% (41) • Persoană singură Vârsta medie – soţ 40 ani Vârsta medie – soţie 38 ani Vârsta medie persoană singură 40 ani Sexul persoanei singure adoptatoare 0,3% (1) • Masculin 11,8% (40) • Feminin Mediul de rezidenţă Urban 73,4% (248) Rural 26,6% (90) Etnia Română 91,7% (310) Roma 1,5% (5) Maghiară 1,8% (6) Alta 1,5% (5) Neprecizată 2,1% (7) Mixtă 1,5% (5) Religia Ortodoxă 73,4% (248) Catolică 3,6% (12) Penticostală 1,8% (6) Alta 3,0% (10) Neprecizată 15,1% (51) Mixtă/ combinată 6,1% (11) Condiţii de locuire ale familiei adoptatoare Casă la curte 45,6% (154) La bloc 54,4% (184) Numărul de camere locuibile 34,9% (118) 1–2 39,6% (134) 3 25,2% (85) 4 şi peste Au copii biologici Nu 86,4% (292) Da – 1 6,5% (22) Da – 2 sau mai mulţi 7,1% (24) Nivelul de educaţie al adoptatorilor este unul ridicat, mai mult de două treimi având cel puţin liceu, iar în cazul familiilor singure, aproape jumătate (48,7%) având studii superioare sau doctorat. 9 PROFILUL PĂRINŢILOR ADOPTIVI DIN ROMÂNIA ŞI MOTIVAŢIA ADOPŢIEI 321 Tabelul nr. 3 Nivelul de educaţie al părinţilor adoptatori Nivelul de educaţie al Nivelul de Nivelul de educaţie al persoanei singure educaţie al soţului soţiei adoptatoare adoptatoare adoptator Fără educaţie 0,7 (2) 2,4 (1) Şcoala primară 1,0 (3) 1,0 (3) 2,4 (1) Gimnaziu 7,1 (21) 10,8 (32) 2,4 (1) Liceu 35,8 (106) 40,2 (119) 31,7 (13) Şcoala profesională 20,6 (61) 9,1 (27) 4,9 (2) Post-liceală 2,0 (6) 5,1 (15) 7,3 (3) Studii superioare 33,1 (98) 32,4 (96) 46,3 (19) Doctorat 0,3 (1) 0,7 (2) 2,4 (1) Total 100,0 (296) 100,0 100,0 (41) În privinţa tipului de copil pe care îşi doreau să îl adopte, datele culese arată că cei mai mulţi au preferat copii mai mici de 3 ani (72,4%), de sex feminin (41,7%), fără probleme medicale (80,8%), neprecizând neapărat să fie sau să nu fie de o anumită etnie (21,1%). Se remarcă faptul că numai 1,2% sunt dispuşi să adopte copii cu probleme medicale, şi 39,9% preferau un anumit copil, cel mai probabil cel cu care au avut un contact anterior, aceştia beneficiind de o măsură de protecţie în familia adoptatoare (vezi Tabelul nr. 4). Tabelul nr. 4 Preferinţele părinţilor adoptatori, în privinţa copiilor pe care doresc să îi adopte Preferinţe privind categoria de vârsta a copilului pe care doresc să îl adopte % N 0–3 ani 241 72,4 3–5 ani 49 14,7 5–10 ani 35 10,5 peste 10 ani 8 2,4 Total 333 100,0 Preferinţe privind sexul copilului pe care doresc să îl adopte Masculin 110 32,5 Feminin 141 41,7 Indiferent 84 24,9 Neprecizat 3 0,9 Preferinţe privind starea de sănătate a copilului adoptat Fără probleme medicale 273 80,8 Acceptă şi cu probleme medicale 4 1,2 Neprecizat 60 17,8 Preferinţe privind etnia copilului adoptat Nu au precizat 270 79,9 Au precizat să fie/sau să nu fie de o anumită etnie 68 21,1 135 39,9 Preferinţe pentru un anumit copil 322 DORU BUZDUCEA, FLORIN LAZĂR 10 Motivaţia principală de a adopta Infertilitatea, fie ea primară sau rezultată în urma unor complicaţii medicale, sau decesul unui copil biologic, urmat de incapacitatea cuplului de a mai avea copii, au fost motivaţiile principale cel mai des citate, atât în cadrul focus-gupului cât şi în timpul interviurilor. De asemenea, am întâlnit situaţii în care persoanele care au moştenit o boală genetică decid să nu aibă un copil natural pentru a nu transmite gena respectivă (focus-grup, sect. 2, Bucureşti). În plus, apar ca motivaţii nevoia afectivă de împlinire personală prin creşterea unui copil, dar şi consolidarea relaţiilor de familie. Cei mai mulţi dintre părinţii adoptivi susţin că prin adopţie au vrut ca viaţa lor să capete un nou sens şi echilibru şi că se simt mai motivaţi pentru viitor, pentru a munci şi a reveni în familie. Numai noi doi? – parcă este prea seacă viaţa... (Fam. A., Alba). De ce trăieşti? Pentru cine tragi (munceşti)? Vii cu altă stare sufletescă, atunci când ai un copil acasă! (Fam. A., Alba). Mai mult „suflet” prin copilul venit în familie (Fam. M., Alba). Soţului i se părea deprimant să vină acasă şi să fie prea linişte. Acum este fericit când se întoarce acasă şi este întâmpinat de copil (Fam. M., Alba). Dă un sens vieţii, echilibru, este împlinirea supremă, este prezentul şi viitorul (focus-grup, sect. 2, Bucureşti). O motivaţie puternică în cazul părinţilor care au pierdut un copil biologic anterior adopţiei este nevoia de atenuare a suferinţei. O situaţie particulară este a persoanelor care adoptă singure, care, dezamăgite de eşecuri sentimentale, decid să „dăruiască iubire unui copil” (focus-grup, Vaslui). Trebuie tratată ca situaţie aparte motivaţia familiei asistenţilor maternali profesionişti care adoptă copilul pe care l-au avut în plasament, adesea de la vârste mici, şi faţă de care s-a format ataşament. Chiar în cazul acestora, infertilitatea sau lipsa copiilor biologici poate fi un factor de influenţă în decizia de a adopta copilul care este în plasament. Copilul se afla în plasament la noi din anul 1996. Ne-am gândit să adoptăm fetiţa, în contextul în care nu puteam avea copii biologici şi eram puternic ataşaţi de copil. Anterior plasamentului, copilul fusese îngrijit în centrul de recuperare şi reabilitare a persoanelor cu handicap de la Ţuicani. În anul 2004, în urma reevaluării situaţiei copilului, s-a pus problema revenirii minorei într-unul din centrele de plasament. Din acel moment, ne-am gândit să adoptăm fetiţa (Fam. C., Dâmboviţa). Presiunea socială a grupului de prieteni sau familia extinsă, în care cuplurile de aceeaşi vârstă din jur au deja copii este, de asemenea, un factor motivant important. Avem ca model în familiile de origine multe rude care au copii şi vroiam şi noi să avem, să „intrăm în rândul” celorlalţi (focus-grup, Fam. J., Timiş). Foarte rar menţionată apare ideea de a oferi unui copil şansa de a avea o familie. Cel mai adesea, adopţia este privită atât de familiile adoptive cât şi de 11 PROFILUL PĂRINŢILOR ADOPTIVI DIN ROMÂNIA ŞI MOTIVAŢIA ADOPŢIEI 323 societate, grup de prieteni sau familia extinsă ca o acţiune „reparatorie” faţă de infertilitate sau de incapacitatea unui cuplu (din varii motive, cel mai adesea medicale) de a avea un copil biologic. Apariţia unui copil biologic după momentul adopţiei nu pare a fi de natură să afecteze relaţia cu copilul adoptat. Din cercetarea cantitativă reiese că motivul cel mai des invocat este infertilitatea (41,4%), o mare parte (35,2%) menţionând motive mixte – atât infertilitate, cât şi motive medicale sau de natură umanitară. Aproape un copil din zece este adoptat de asistentul maternal care l-a avut în îngrijire, iar dacă îi adăugăm şi pe cei care au avut copilul în plasament ca familie sau persoană, se constată că existenţa unei relaţii anterioare cu copilul este un factor motivator pentru adopţia acestuia. Tabelul nr. 5 Motivul declarat pentru adopţie Motivul declarat pentru adopţie % N Infertilitate 41,4 140 Doreşte să ajute un copil 4,1 14 Asistent maternal profesionist 10,9 37 Rude până la gradul IV 4,1 14 Nu precizează 1,5 5 Celibatar 2,7 9 Alt motiv 35,2 119 Total 100,0 338 Decizia de a adopta În majoritatea cazurilor, iniţiativa aparţine soţiilor, dar de cele mai multe ori soţii îmbrăţişează foarte curând ideea de a deveni părinţi adoptivi. În cazurile de infertilitate soţul care are probleme sugerează adopţia ca modalitate de reducere a sentimentului de vinovăţie asociat cu incapacitatea de a procrea. Decizia este discutată şi cu familia extinsă sau prietenii, uneori cu duhovnicul, iar sprijinul moral al acestora este important în punerea în practică a deciziei de a adopta, mai ales în cazul cuplurilor care nu pot avea copii. Prima opţiune este de a adopta copii din familia extinsă. Atunci când acest lucru nu este posibil, cuplurile se orientează către adopţia unui copil din sistemul de protecţie specială. Uneori familiile care nu sunt sigure că vor să adopte un copil aleg să devină AMP. După ce se acomodează cu copiii şi înţeleg bine implicaţiile creşterii unui copil, chiar dacă acesta are probleme de sănătate, decid în cunoştinţă de cauză dacă îşi doresc să continue sau nu. Deşi ne gândeam la adopţie, am hotărât să devin asistent maternal profesionist, pentru a vedea dacă ne putem descurca cu un copil adoptat. Consideram că „fără copii suntem egali cu zero”, astfel că ne-am hotărât să-l 324 DORU BUZDUCEA, FLORIN LAZĂR 12 adoptăm pe băieţel, chiar dacă acesta suferea de autism; acum dorim să adoptăm şi fetiţa aflată în plasament de la vârsta de 3 luni (Fam. C., Neamţ). Chiar dacă, în primă instanţă, şi-au dorit să adopte un copil de vârstă mică (în majoritatea cazurilor, copii între 0 şi 2 ani), multe dintre persoanele intervievate au acceptat un copil puţin mai mare (peste 3 ani, chiar până la 5 ani), mai ales dacă s-au simţit atraşi de copil în perioada de potrivire. Între imaginea „copilului ideal” şi cel pe care îl adoptă în cele din urmă pot exista diferenţe mari. Acest fapt nu e de natură să afecteze relaţia pe termen lung între copil şi părinţii adoptivi. [Familia şi-ar fi dorit] „fetiţă, blondă şi cu ochii albaştri, dar în fapt au adoptat băiat”; sau „să fie un copil sănătos, să nu fie mofturos la mâncare, dar copilul adoptat are un apetit fluctuant şi are imunitatea scăzută” (focus-grup, Vaslui). Totuşi, au vrut o fată, iniţial. Acum obişnuiesc să-i spună băieţelului: „Mami, tu eşti mai reuşit decât originalul!” pentru că el deja seamănă cu ei atât fizic, cât şi comportamental (focus-grup, Cluj, Fam. P.). Schimbarea de atitudine apare şi pe fondul perioadelor lungi de aşteptare până la momentul la care este identificat un copil cu care se face matching teoretic. Cu cât li se prezintă un copil mai aproape de momentul la care expiră atestatul de familie adoptivă, cu atât părinţii sunt mult mai dispuşi să facă concesii. Unul dintre motivele pentru care şi-au schimbat preferinţele referitoare la copil a fost faptul că li s-a prezentat primul copil abia după un an, perioadă pe care au apreciat-o ca fiind lungă. Alt motiv determinant a fost întâlnirea cu fetiţa, pe care au îndrăgit-o foarte mult (Fam. I., Gorj). Părinţii care au avut în plasament copilul, în calitate de AMP, adoptă atât copii mai mari cât şi copii cu dizabilităţi. Trebuie menţionat, totuşi, că la momentul plasamentului mulţi dintre copiii care au fost adoptaţi erau de vârstă mică, ceea ce confirmă ideea că familiile dezvoltă mai uşor relaţii de ataşament mai puternice cu copii de vârstă mică. Pentru a ilustra adopţia copiilor consideraţi greu adoptabili vom folosi exemplu doamnei S. A. din Bucureşti. Aceasta a adoptat un copil de 12 ani, de etnie romă şi cu dizabilităţi. Potrivit informaţiilor obţinute în cadrul interviului în profunzime, doamna S. A. îngrijeşte copilul de când acesta nu avea încă un an. Copilul adoptat a fost părăsit în spital de mama biologică la vârsta de două luni, când a fost internat cu plagă cauzată de muşcături de şobolani, având piramida nazală distrusă. Îngrijirea plăgii a necesitat trei ani de tratament însoţit de regim alimentar (D-na S. A., Bucureşti). Decizia de a-l adopta a venit când a fost anunţată de decesul mamei biologice, în 2006. Nimeni dintre cunoscuţi sau apropiaţi nu a aprobat decizia doamnei S. A., cu atât mai mult cu cât dumneaei avea deja un copil biologic. Singurul care a susţinut-o în decizia cu privire la adopţie a fost tocmai fiul biologic, care la rândul său se ataşase de copilul plasat în familia AMP. Persoanele care adoptă copii, deşi au deja proprii copii biologici, se bucură în foarte puţine cazuri de sprijinul familiei extinse. Mai mult, atunci când se cunoaşte 13 PROFILUL PĂRINŢILOR ADOPTIVI DIN ROMÂNIA ŞI MOTIVAŢIA ADOPŢIEI 325 statutul, ceilalţi membri ai societăţii (colegii de la şcoală, profesorii, vecinii) tind să-l privească diferit pe copilul adoptat. Deşi şi-a făcut prieteni şi are relaţii bune cu copiii vecinilor şi ai rudelor, au existat momente la şcoală „când se făceau anumite remarci răutăcioase” referitor la faptul că fetiţa e adoptată. A fost necesară intervenţia mamei adoptive care a discutat acest aspect atât cu reprezentanţii şcolii, cât şi cu ceilalţi părinţi (Fam. I., Gorj). Aceste reacţii trezesc teama părinţilor de a vorbi deschis despre adopţie şi îi determină pe cei mai mulţi să nu discute cu copilul despre faptul că este adoptat, nici măcar în cazul în care copilul a fost adoptat la o vârstă la care conştientizează faptul că nu este copilul biologic al familiei. Mama adoptivă a precizat că nu discută cu fetiţa despre faptul că a fost adoptată [...]deşi copilul a fost adoptat la 6 ani (Fam. O., Teleorman). Percepţia cu privire la copiii din sistemul de protecţie este un alt element care influenţează modul în care familiile potenţial adoptive se raportează la decizia de a adopta. Există diferenţe importante de percepţie între judeţe şi între familii. Acestea depind, în mare parte, de experienţele pe care familiile le-au avut cu copii din sistemul de protecţie specială. În Cluj, părinţii participanţi la focus-grup consideră că majoritatea copiilor din sistem sunt de etnie romă (90%, potrivit unui părinte), cu dizabilităţi congenitale sau dobândite în urma unei îngrijiri precare şi a lipsei de stimulare afectivă din centrele de plasament. În antiteză, la Vaslui, părinţii participanţi la focus-grup consideră că majoritatea acestor copii nu sunt de origine romă, „pentru că nu este în cultura roma să-şi abandoneze copiii”. De asemenea, sunt percepuţi diferit copiii îngrijiţi în centre de plasament şi cei care se află în plasament la AMP. Faţă de copiii care sunt îngrijiţi în centrele de plasament există mai multe rezerve. Familiile consideră că aceştia au probleme de sănătate, fie fizice, fie emoţionale, care ar face adopţia mult mai dificilă. Aceşti copii nu sunt dezvoltaţi emoţional, fiind lipsiţi de afectivitate, iar unii dintre ei au probleme de sănătate. Sunt anxioşi, au teama de abandon, au nevoie de o familie şi, când găsesc dragostea de părinte, se dovedesc foarte afectuoşi (chiar mai afectuoşi decât copiii biologici – menţiunea persoanei al cărei copil biologic a decedat) (focus-grup, Dâmboviţa). Acei copii crescuţi în instituţii au probleme datorate în special lipsei de stimulare şi faptului că se apreciază că aici le sunt satisfăcute doar nevoile de bază, iar personalul care deserveşte centrele este insuficient. Se consideră că în cadrul instituţiilor „copiii se strică unul pe altul”, sunt limitaţi, îşi copiază comportamentul şi deprinderile (focus-grup, Buzău). Cei mai mulţi dintre respondenţi au apreciat că, prin plasamentul la AMP şi îngrijirea în familie, marea majoritate a copiilor din sistemul de protecţie sunt sănătoşi şi nu au probleme emoţionale. Dar ataşamentul puternic faţă de AMP şi familia acestuia poate fi perceput ca o barieră în calea integrării copilului în noua familie. 326 DORU BUZDUCEA, FLORIN LAZĂR 14 O altă problemă amintită de familii face referire la faptul că minorii din sistemul de protecţie îi percep pe asistenţii maternali ca fiindu-le părinţi, situaţie în care adaptarea copiilor cu adoptatorii are de suferit (focus-grup, Buzău). Şi în Bucureşti, imaginea copiilor din centrele de plasament este mai degrabă pozitivă. Sunt copii normali, care nu au avut o şansă (focus-grup, Bucureşti). Părinţii traversează perioade cu sentimente complexe şi puternice legate de adopţie, între momentul deciziei de a adopta şi momentul încredinţării în vederea adopţiei: [...] pentru că îi apăsa perspectiva asumării răspunderii – nu e o decizie pentru o zi, ci pentru o viaţă. [...] Te afli în situaţii foarte încărcate emoţional şi nu ştii cum vei proceda, ce vei simţi şi cum vei face faţă. De exemplu, când se dă sentinţa de IVA (încredinţare în vederea adopţiei) după-amiază, iar seara te duci să iei copilul acasă. CUM va fi? (Fam. M., Alba). Un moment pe care mulţi îl percep ca fiind deosebit de dificil este acela al prezentării în instanţă pentru deschiderea procedurii de adopţie, în cazul copiilor care nu au fost declaraţi adoptabili anterior plasamentului la familia care i-a adoptat în cele din urmă. Îi cunoaşte părinţii biologici – au apărut în instanţă la deschiderea procedurii de adopţie (DPA) şi au refuzat să consimtă la adopţie. Tatăl este puşcăriaş, mama susţinea la momentul DPA că ar vrea copilul acasă, dar nu a putut aduce dovezi concrete (adeverinţe de venit, dovezi că are condiţii de locuit) şi judecătorul a trecut peste refuzul lor. Ulterior, au mai intervenit pe parcursul procedurii de adopţie şi ea (adoptatoarea) a trăit cu un mare stres până la finalizarea adopţiei (D-na T., Cluj). Adoptatoarea a cunoscut-o pe mama biologică, la momentul în care aceasta s-a prezentat la tribunal pentru a consimţi la deschiderea procedurii adopţiei. (Când adoptatorii au cunoscut copilul, acesta nu era declarat adoptabil) (Fam. F., Buzău). Întâlnirea cu alte familii adoptive, dintre care unele aflate în proces de re-atestare după ce au mai trecut printr-un matching, şi împărtăşirea din experienţa acestora este de un real folos. Anxietatea familiilor care îşi doresc să adopte este adesea întreţinută de lipsa de informaţii detaliate şi concrete cu privire la proces. Persoanele incluse în cercetare au afirmat că ar dispuse să fie implicate în informarea altor familii care doresc să adopte, pentru că la rândul lor s-au simţit încurajaţi de discuţiile cu alţi părinţi care au adoptat sau care erau, ca şi ei, în proces de atestare sau adopţie, dar „consideră că familiile care au adoptat deja, în general NU vor să mai vorbească (vor să uite prin ce au trecut)” (Fam. J., Timiş). Punerea în practică a deciziei În cercetarea de faţă au fost intervievate cupluri sau persoane singure care au avut „modelul” altor familii care au adoptat şi care sunt fericite, dar susţin că aceste 15 PROFILUL PĂRINŢILOR ADOPTIVI DIN ROMÂNIA ŞI MOTIVAŢIA ADOPŢIEI 327 modele nu au fost determinante în luarea deciziei de a adopta. Faptul că în familiile adoptive cunoscute au remarcat că există relaţii foarte bune cu copiii adoptaţi şi că aceste familii „par normale – nu ies în evidenţă prin nimic rău” ajută la punerea în practică a deciziei. Modelul altor familii adoptive încurajează continuarea procesului de adopţie, în ciuda dificultăţilor pe care familia sau persoana este posibil să le întâmpine pe parcurs. Odată luată decizia de a adopta, cei mai mulţi dintre părinţi apelează la serviciile de specialitate pentru a demara procedurile. Primele informaţii cu privire la adopţie – legislaţie, proceduri, perioade – au fost obţinute de pe internet. (Este menţionat în mod specific ca sursă de informare site-ul www.desprecopii.ro). Apoi familiile au apelat la DGASPC. În situaţia în care au cunoscut familii care adoptaseră, acestea au devenit primul reper în relaţia cu autorităţile şi primii care au informat familiile despre adopţie. În cazul familiilor de AMP, principala sursă de informaţii este chiar asistentul social care se ocupă de copilul aflat în plasament, care i-a referit către serviciul Adopţii. Există însă şi situaţii în care, prin intermediul relaţiilor informale sau profesionale, persoanele află despre existenţa unor copii pe care familiile biologice nu-i mai pot îngriji şi apelează la sistemul de protecţie pentru a obţine plasamentul unui anumit copil în vederea adopţiei. Doamnei M., duhovnicul său i-a precizat că există o mamă care nu îşi poate creşte copilul şi, prin urmare, doamna M. a contactat mama biologică şi ulterior i-a fost dispus plasamentul copilului (focus-grup, Vaslui). Mama adoptivă a avut iniţial fetiţa în îngrijire ca medic oftalmolog. I-a devenit, mai întâi, tutore. Ulterior adopţia a venit „ca ceva firesc”, pe măsură ce relaţia dintre ele s-a „strâns” şi a evoluat în această direcţie. S-a simţit implicată emoţional foarte puternic. S-a atestat pentru adopţie special pentru acest copil (D-na T., Cluj). Experienţele părinţilor în procesul de adopţie sunt variate şi depind de foarte mulţi factori, între care rolul specialiştilor cu care lucrează apare ca fiind unul foarte important: A fost dificil la început, pentru că copilul s-a desprins greu din relaţia cu AMP, iar acesta nu a pregătit deloc plecarea copilului către adoptatori. Mai ales primele trei nopţi petrecute împreună au fost cu probleme (Fam. A., Alba). Mulţi dintre copiii adoptaţi au fost în plasament la AMP anterior demarării procedurii de adopţie. De calitatea relaţiei cu AMP, dar şi de modul în care acesta ştie să pregătească copilul în vederea integrării sale în familia adoptivă depinde calitatea procesului de acomodare a copilului. A crescut la AMP, împreună cu încă o fetiţă cu măsură de protecţie şi cu doi copii biologici ai AMP-ului, de aceea a avut dificultăţi în a se desprinde din mediul acela – ceilalţi copii au făcut „zid” în jurul lui, la plecare. AMP nu a ajutat copilul să se pregătească de desprindere şi de mutare la noua familie. Între timp, cel mic s-a adaptat (Fam. T., Timiş). Când l-am luat definitiv nu ştiu ce i-au spus sau ce 328 DORU BUZDUCEA, FLORIN LAZĂR 16 i-au dat (AMP), că era alt copil; se tăvălea pe jos şi nu-l mai puteam opri din plâns (D-na A. J., sect. 2, Bucureşti). Relaţia cu specialiştii din cadrul serviciului Adopţie pare a fi una suportivă şi pozitivă pentru părinţi, precizându-se în mod special relaţia bună cu specialiştii din Direcţia pe care au contactat-o în vederea demarării procedurilor de adopţie. Uneori, această relaţie pare să se extindă şi dincolo de aspectele legate în mod direct de adopţie. Familia adoptivă a precizat că a avut o relaţie mai bună cu personalul DGASPC din judeţul unde locuiesc, aceştia fiind foarte cooperanţi şi oferindu-le sprijin şi informaţii. De altfel, deşi perioada post-adopţie s-a încheiat în urmă cu doi ani, familia a solicitat sprijinul psihologului de la Direcţie în acest an, imediat după decesul mamei adoptatoarei (un moment dificil în familie şi care afecta relaţia adoptatoarei cu copilul) (Fam. I., Gorj). Un alt factor care influenţează calitatea experienţei este legat de eventuale eşecuri în realizarea matching-ului. Părinţii care nu reuşesc să se acomodeze cu primul copil care le-a fost prezentat resimt acest lucru ca pe un eşec. Majoritatea continuă procesul, dar gradul de anxietate este sensibil mai mare pe durata procedurii de adopţie. Cel mai dificil este să te acomodezi cu copilul, să ştii că acela este copilul potrivit cu tine şi că veţi fi bine pe termen lung. Primul matching (nereuşit) le scăzuse puţin din încrederea în reuşita adopţiei (Fam. M., Alba). Doamnei P. E. A. (Bucureşti, sect. 2) i-a fost prezentată o fetiţă blondă şi cu ochii albaştri la primul atestat. Aceasta avea 4 ani şi două luni. Ceva nu a fost să fie! A fost procedura deschisă, în luna în care s-a dus să o vadă a expirat DPA. Mama (nu voia să consimtă la adopţie) şi bunica fetiţei erau oligofrene, iar procedura nu a mai fost deschisă. Momentul întâlnirii cu copilul este, de multe ori, perceput în mod dramatic de către părinţi. Rolul profesioniştilor, al familiei extinse, dar şi relaţiile informale care se formează cu alte familii adoptive pe parcursul procesului sunt percepute ca foarte importante în această fază a adopţiei. L-am vizitat la AMP. Ne-am simţit ca în faţa unui examen foarte greu. Aveam „inima în gât” de emoţie şi l-am îndrăgit la prima vedere. Ni s-a părut că el e cam «rece» la început… Ne-am temut că nu vom face faţă unor reacţii imprevizibile ale copilului, ne-am temut să nu fim rejectaţi. Nu ne-am gândit realmente să renunţăm. Am ţinut legătura cu personalul de la Direcţie şi am vorbit cu alţi adoptatori (pe care i-am cunoscut la Direcţie, cu ocazia cursurilor de pregătire pentru atestare şi care se aflau în paralel cu noi, în diverse etape ale procedurii de adopţie) (Fam. S., Alba). Aproape fără excepţie, adoptatorii consideră că ataşamentul faţă de copilul pe care l-au adoptat s-a format foarte repede („prima secundă”/ „după trei zile”/ „la primul zâmbet al copilului”/ „după o săptămână”), chiar şi în cazurile în care copilului i-a fost greu să se desprindă de familia AMP. 17 PROFILUL PĂRINŢILOR ADOPTIVI DIN ROMÂNIA ŞI MOTIVAŢIA ADOPŢIEI 329 Privind retrospectiv la experienţa adopţiei, familiile acuză procedurile laborioase, birocratice, care iau foarte mult din timpul copilului. Există confuzii cu privire la etapele fireşti ale adopţiei. Pentru cei mai mulţi părinţi nu e clară distincţia între termenele care curg până la declararea adoptabilităţii copilului şi cele care sunt dispuse în vederea încuviinţării de către Tribunal a încredinţării în vederea adopţiei. Aceste termene sunt resimţite ca fiind cu mult mai lungi de către părinţii care au în plasament copii pentru care nu a fost încă declarată adopţia ca finalitate. Procedura este greoaie în privinţa declarării copilului ca adoptabil, chiar dacă nu are tată şi mama nu doreşte să îl păstreze (Fam. C., Timiş). Până la declararea adoptabilităţii şi finalizarea adopţiei a trecut o perioadă lungă de timp (focus-grup, Vaslui). Părinţii pentru care încă nu a fost identificat un copil cu care să se realizeze matching-ul s-au simţit descurajaţi de faptul că, în ciuda numărului mare de copii care reveneau de la AMP în centre de plasament, continuau să primească răspunsuri negative de la managerul de caz cu privire la identificarea unui copil adoptabil. Perioada care se scurge de la atestarea ca familie adoptatoare şi până la momentul prezentării unui copil cu care s-a realizat matching-ul teoretic este percepută de majoritatea ca fiind foarte lungă. Considerăm importantă nuanţarea acestui aspect: există situaţii în care familiilor le este prezentat primul copil după aproape un an de la momentul atestării (chiar înainte ca atestatul să expire) şi în cazul acestora aprecierea este pe deplin justificată, iar anxietatea legată de reluarea procedurilor de atestare este un factor de stres semnificativ. Dar trebuie cântărită şi încărcătura emoţională puternică implicată în decizia de a adopta (temerile legate de situaţia copilului, starea de sănătate a acestuia, schimbările pe care familiile anticipează că vor trebui să le facă după momentul plasamentului etc.) care face chiar şi familiile cărora li s-a prezentat un copil într-un interval de două luni să considere că perioada este prea mare. Cei mai mulţi părinţi susţin că le-a fost prezentat un copil abia după 6–9 luni de la momentul atestării. CONCLUZII Din datele calitative şi cantitative culese reies câteva caracteristici generale ale persoanelor şi familiilor care adoptă şi ale copiilor adoptaţi: Majoritatea celor care adoptă sunt familii (şapte din opt adoptatori) şi mai puţin persoane singure (unul din opt), nu au copii biologici, au încercat fără succes să aibă proprii copii, au o vârstă medie de 38–40 ani, cu un nivel de educaţie ridicat. Întrebaţi asupra caracteristicilor copiilor preferaţi, părinţii adoptatori s-au exprimat pentru copii de 0–3 ani, fără probleme de sănătate, eventual de aceeaşi 330 DORU BUZDUCEA, FLORIN LAZĂR 18 etnie (nu romă), care să nu fi fost instituţionalizaţi. Numai 1,2% dintre părinţii care au adoptat erau dispuşi să adopte copii cu probleme medicale, iar patru din zece preferau un anumit copil, cel mai probabil cel pe care l-au cunoscut anterior. Un aspect semnificativ este acela că unele familii de asistenţi maternali profesionişti care au avut de multă vreme copilul în plasament s-au hotărât să îl adopte, indiferent dacă aceştia avea dizabilităţi, era mai mare de 3 ani, de altă etnie sau familia avea alţi copii biologici. Această situaţie constituie însă o excepţie! În fapt, datele cantitative arată că vârsta medie a copiilor adoptaţi în perioada 2007–2009 a fost puţin peste 3 ani (37 luni) cu minim de 6 luni şi maxim de 17 ani (adopţie realizată de bunici), majoritar au fost adoptaţi băieţi, două treimi fiind de etnie română şi numai 5,3% romă, beneficiind de măsură de protecţie specială (aproape jumătate la familia adoptatoare şi două treimi (şi) la asistent maternal). Motivaţia de a adopta Infertilitatea, fie ea primară sau rezultată în urma unor complicaţii medicale, sau decesul unui copil biologic, urmat de incapacitatea cuplului de a mai avea copii, au fost motivaţiile principale cel mai des citate, atât în cadrul focus-gupului cât şi în timpul interviurilor. Nevoia afectivă de împlinire personală şi familială prin creşterea unui copil reprezintă un alt factor motivator important. Foarte rar menţionată apare ideea de a oferi unui copil şansa de a avea o familie. Cel mai adesea, adopţia este privită atât de către familiile adoptive cât şi de către societate, grup de prieteni sau familia extinsă ca o acţiune „reparatorie” faţă de infertilitate sau de incapacitatea unui cuplu (din varii motive, cel mai adesea medicale) de a avea un copil biologic. Decizia de a adopta În majoritatea cazurilor, iniţiativa aparţine soţiilor, dar de cele mai multe ori soţii îmbrăţişează foarte curând ideea de a deveni părinţi adoptivi. Decizia este discutată şi cu familia extinsă sau prietenii, uneori cu duhovnicul, şi sprijinul moral al acestora este important în punerea în practică a deciziei de a adopta, mai ales în cazul cuplurilor care nu pot avea copii. Uneori familiile care nu sunt sigure că vor să adopte sau nu sunt sigure că vor putea face faţă îngrijirii unui copil aleg să devină AMP sau familii de plasament. Faptul că îngrijesc şi interacţionează în mod constant cu copiii şi se ataşează de aceştia, poate conduce, în unele cazuri, la acceptarea necondiţionată a acestora şi la adopţia copiilor greu adoptabili. Între imaginea „copilului ideal” şi cel pe care îl adoptă în cele din urmă pot exista diferenţe mari (de exemplu, în privinţa vârstei), dar acest fapt nu pare a fi de natură să afecteze relaţia pe termen lung între copil şi părinţii adoptivi. Persoanele care adoptă copiii deşi au deja proprii copii biologici se bucură, în foarte puţine cazuri, de sprijinul familiei extinse. Mai mult, atunci când se cunoaşte 19 PROFILUL PĂRINŢILOR ADOPTIVI DIN ROMÂNIA ŞI MOTIVAŢIA ADOPŢIEI 331 statutul, ceilalţi membri ai societăţii (colegii de la şcoală, profesorii, vecinii) tind să-l privească diferit pe copilul adoptat, ceea ce le face pe familii să nu fie deschise în a vorbi despre adopţie. Întâlnirea cu alte familii adoptive, dintre care unele aflate în proces de re-atestare după ce au mai trecut printr-un matching, şi împărtăşirea din experienţa acestora este de un real folos, contribuind la reducerea anxietăţii referitoare la adopţie. La punerea în practică a deciziei, un rol important îl joacă existenţa/ cunoaşterea unor exemple de persoane care au adoptat fără a întâmpina probleme deosebite. Sursele de informaţii despre procesul de adopţie sunt variate – de la internet, până la accesarea serviciilor specializate din DGASPC-uri. Cei mai mulţi părinţi adoptivi găsesc birocratice, greoaie şi lungi procedurile existente în cazul adopţiilor. Implicaţii pentru politici şi practica în domeniul adopţiilor Datele de cercetare pot constitui baza pentru adaptarea actualei legislaţii din România pentru a răspunde unora dintre aspectele critice menţionate. Astfel, pe de o parte, sunt necesare măsuri pentru mediatizarea adopţiei copiilor aflaţi în instituţii rezidenţiale (de vârste mai mari, cu dizabilităţi/ probleme de sănătate), iar pe de altă parte, este nevoie de flexibilizarea legislaţiei pentru a acorda mai multor copii şansa de a trăi într-o familie. De asemenea, este necesară luarea unor măsuri care să permită declararea unui număr mai mare de copii ca fiind adoptabili, în condiţiile în care, în ultimii ani, în mod constant, numărul de persoane/ familii apte să adopte a fost mai mare decât al copiilor adoptabili. Prin mediatizarea adopţiei se poate contribui şi la reducerea percepţiei negative a opiniei publice asupra familiilor care vor să adopte. Utilizarea exemplelor pozitive poate fi o strategie de succes în promovarea adopţiei, nu numai în acţiunile de mediatizare, dar şi prin participarea acestora la grupuri de suport pentru viitori părinţi adoptivi, în cadrul DGASPC-urilor. Implicarea bisericii în promovarea adopţiei este puţin prezentă, iar datele de cercetare au arătat că, pentru unele familii, duhovnicul a avut un rol important în luarea deciziei de a adopta. Implicaţii pentru cercetare Viitoare cercetări pot urmări detalierea motivaţiei de a adopta copii din categoria celor greu adoptabili, prin înţelegerea factorilor individuali, familiali, psihoemoţionali şi culturali specifici familiilor/ persoanelor din România. De asemenea, poate fi de interes explorarea acestor aspecte nu doar pentru familiile dornice să adopte, ci şi pentru cele care nu şi-au manifestat un astfel de interes, astfel putându-se evidenţia şi strategiile adecvate de promovare a adopţiei. 332 DORU BUZDUCEA, FLORIN LAZĂR 20 Anexa nr. 1 Distribuţia pe regiuni de dezvoltare şi judeţe a focus grupurilor şi interviurilor realizate Număr focus-grupuri Număr interviuri în profunzime Regiune de dezvoltare realizate realizate Nord-Vest Cluj – 1 Cluj – 2, Nord-Est Vaslui – 1; Neamţ – 1 Vaslui – 2; Neamţ – 2 Sud-Vest Gorj – 1 Gorj – 2 Sud-Est Buzău – 1 Buzău – 2 Sud Dâmboviţa – 1; Teleorman – 1 Dâmboviţa – 2; Teleorman – 2 Vest Timiş – 1 Timiş – 2 Centru Alba – 1 Alba – 2, Bucureşti-Ilfov Sector 1 – 1; Sector 2 – 1 Bucureşti , sector 2 – 2 ; sector 1 – 2 Total 11 22 Anexa nr. 2 Distribuţia adopţiilor interne definitive şi irevocabile, în perioada 2007–2009 şi a celor selectate în eşantion Total Adopţia copilului cu măsura de protecţie cazuri Eşantion Judeţ/ Sector Total incluse în Eşantion Eşantion Eşantion calculat 2007 20082009 eşantionul calculat calculat calculat final Alba 21 3 11 1 5 1 37 5 5 Arad 22 3 25 3 29 3 76 9 9 Argeş 46 5 49 6 38 5 133 16 16 Bacău 50 6 42 5 45 5 137 16 16 Bihor 20 2 39 5 24 3 83 10 10 Bistriţa Năsăud 13 2 4 1 5 1 22 4 4 Botoşani 8 1 10 1 10 1 28 3 Braşov 51 6 38 5 45 6 134 17 17 Brăila 8 1 11 1 4 0 23 2 4 Buzău 27 3 31 4 26 3 84 10 10 Caraş-Severin 10 1 7 1 13 2 30 4 4 Călăraşi 15 2 16 2 19 2 50 6 6 Cluj 22 3 32 4 31 4 85 11 11 Constanţa 58 7 41 5 34 4 133 16 16 Covasna 6 1 3 0 4 0 13 1 1 Dâmboviţa 34 4 28 3 29 4 91 11 11 Dolj 29 4 29 4 40 5 98 13 14 Galaţi 23 3 33 4 21 3 77 10 10 Giurgiu 12 1 18 2 7 1 37 4 4 Gorj 19 2 13 2 12 1 44 5 5 Harghita 5 1 4 0 6 1 15 2 2 21 PROFILUL PĂRINŢILOR ADOPTIVI DIN ROMÂNIA ŞI MOTIVAŢIA ADOPŢIEI 333 Hunedoara 28 3 37 5 28 3 93 11 11 Ialomiţa 16 2 25 3 11 1 52 6 6 Iaşi 26 3 31 4 22 3 79 10 11 Ilfov 23 3 19 2 15 2 57 7 7 Maramureş 13 2 13 2 4 0 30 4 2 Mehedinţi 13 2 9 1 11 1 33 4 4 Mureş 12 1 4 0 6 1 22 2 2 Neamţ 13 2 10 1 16 2 26 5 5 Olt 18 2 7 1 19 2 44 5 5 Prahova 49 6 41 5 35 4 125 15 16 Satu Mare 10 1 9 1 16 2 35 4 2 Sălaj 9 1 9 1 4 0 22 2 4 Sector 1 6 1 8 1 6 1 20 3 3 Sector 2 43 5 45 5 24 3 112 13 13 Sector 3 26 3 19 2 20 2 65 7 7 Sector 4 15 2 24 3 12 2 51 7 7 Sector 5 15 2 8 1 7 1 30 4 4 Sector 6 28 3 22 3 12 1 62 7 7 Sibiu 4 1 4 0 14 2 22 3 3 Suceava 16 2 35 4 25 3 76 9 9 Teleorman 11 1 16 2 10 1 37 4 4 Timiş 29 4 27 3 23 3 79 10 10 Tulcea 12 1 13 2 11 1 36 4 4 Vâlcea 7 1 24 3 14 2 45 6 6 Vaslui 14 2 6 1 6 1 26 4 4 Vrancea 17 2 21 3 13 2 51 7 7 972 119 970 118 831 101 2773 338 Total Sursa: Oficiul Roman pentru Adopţii. Numărul cazurilor incluse în eşantion a fost calculat de autori. Notă: Faţă de eşantionul stabilit, nu au fost selectate cazuri din jud. Botoşani. BIBLIOGRAFIE 1. Bejenaru, A., Adopţia copiilor, în Buzducea, D. (coord.), Asistenţa socială a grupurilor de risc, Iaşi, Editura Polirom, 2010, pp. 197–222. 2. Cojocaru, Şt., Domestic adoption of children currently in the protection system, în „Revista de cercetare şi intervenţie socială”, vol. 21, nr. 22, Iaşi, Editura Lumen, 2008, pp. 73–78. 3. Crawford, K., Walker, J., Granescu, M., Perspectives on Social Care Practice in Romania: Supporting the Development of Professional Learning and Practice, în “British Journal of Social Work”, vol. 36, no. 3, 2006, pp. 485–498. 4. Dickens, J., Social policy approaches to intercountry adoption, în “International Social Work”, vol. 52, no. 5, 2009, pp. 595–607. 5. Mather, M., Intercountry adoption, în „Arch Dis Child”, vol. 92, nr. 6, 2007, pp. 479–482. 6. Muntean, A., Stan, V., Tomiţă, M., Ungureanu, R., Succesul unei adopţii: studiu de caz, în „Revista de Asistenţă Socială”, anul IX, nr. 2, 2010a, pp. 119–130. 7. Muntean, A., Stan, V., Tomiţă, M., Ungureanu, R., Familii adoptive din România: câteva remarci preliminare bazate pe cercetarea din cadrul proiectului „Factori ce influenţează succesul adopţiei naţionale” (FISAN), în „Revista de Neurologie şi Psihiatrie a Copilului şi Adolescentului din România”, vol. 13, nr. 1, 2010b, pp. 32–44. 334 DORU BUZDUCEA, FLORIN LAZĂR 22 8. Roby, J. L, Ife, J., Human rights, politics and intercountry adoption: An examination of two sending countries, în “International Social Work”, vol. 52, no. 5, 2009, pp. 661–671. 9. Scott, D. R., Groza, V., Romanian Adoptees: A Cross-National Comparison, în “International Social Work”, vol. 47, no. 1, 2004, pp. 53–79. 10. Selman, P., The rise and fall of intercountry adoption in the 21st century, în “International Social Work”, vol. 52, no. 5, 2009, pp. 575–594. 11. Zanca R., Protecţia copilului în România: servicii, dileme şi probleme specifice, în Buzducea, D. (coord.), Asistenţa socială a grupurilor de risc, Iaşi, Editura Polirom, 2010, pp 81–114. 12. Buletin statistic trimestrial – trim. IV 2010 – Protecţia copilului, MMFPS, disponibil online la http://www.mmuncii.ro/pub/imagemanager/images/file/Statistica/Buletin%20statistic/2010/ 2010%20copil.pdf. 13. Date statistice privind adopţiile – 2005, 2006, 2007, 2008, 2009, Oficiul Român pentru Adopţii. n the last two decades, the focus of adoption in Romania changed from international/ inter-country (in the first decade) I to national adoptions. While the legislation changed in 2004 to comply with international regulations and to encourage national adoptions, the crude number of national adoptions remained relatively stable in the last five years. The number of children in residential care is still high, most of them being older than ten years and with disabilities or health conditions, which makes them ”special-needs children” for adoption. The aim of the study was to identify the main characteristics of the Romanian adoptive families, the types of children preferred for adoption and of those with ”special-needs”, and what are the factors motivating families to adopt children older than 3 years, with disabilities and of Roma ethnic minority. The research carried out in October–November 2010 used a mixed methods approach: in-depht interviews (N=22) and focus-groups (N=11) with adoptive families and a sample of official data (N=338) from the National Register of Adoption finalised between 2007–2009. The profile of the Romanian adoptive family is aged 38–40 years old, living in a city, with incomes above average, with a medical condition (mainly infertility) and whishing to adopt a Romanian (not Roma) young child (until 3 years old), without disabilities or who lived in an institution. Special-needs children are mainly adopted by their extended family or foster carers. Implications for policy and practice are discussed, and future areas for research are proposed. Keywords: adoption, adoption of special-needs children, national adoption, adoptive families, Romania. Primit: 06.05.2011 Acceptat: 13.06.2011 Redactor: Iuliana Precupeţu AUTORII NUMĂRULUI 3/2011 Ioan MĂRGINEAN Cristina DÂMBOEANU Director adjunct, ICCV, prof. univ. dr., Facultatea Cercetător ştiinţific, dr., Institutul de Sociologie, de Sociologie şi Asistenţă Socială, Universitatea Bucureşti. Bucureşti. Doru BUZDUCEA Marian VASILE Conferenţiar universitar, dr., Facultatea de Cercetător ştiinţific, gr. III, dr., ICCV, Bucureşti. Sociologie şi Asistenţă Socială, Universitatea Bucureşti. Gabriela NEAGU Cercetător ştiinţific, gr. III, ICCV, Bucureşti. Florin LAZĂR Asistent, drd., Facultatea de Sociologie şi Flavius MIHALACHE Asistenţă Socială, Universitatea Bucureşti. Cercetător ştiinţific, ICCV, Bucureşti. VOLUME ALE INSTITUTULUI DE CERCETARE A CALITĂŢII VIEŢII: SELECŢIE Calitatea vieţii în România, Ioan Mărginean, Politici de incluziune socială în perioada de criză economică, Cătălin Zamfir, Simona Stănescu, Cosmin Ana Bălaşa (coord.), ediţia a II-a, Bucureşti, Briciu (coord.), Bucureşti, Editura Expert, 2010. Editura Expert, 2005. Diagnoza anuală a calităţii vieţii, Ioan Mărginean, Penuria Pseudo-Modernă a Postcomunismului Iuliana Precupeţu (coord.), Bucureşti, Editura Expert, Românesc, Bogdan Voicu, Iaşi, Editura Expert 2010. Projects, 2005, 2 vol. Stiluri de viaţă în România postcomunistă, O analiză critică a tranziţiei, Cătălin Zamfir, Marian Vasile, Iaşi, Editura Lumen, 2010. Iaşi, Editura Polirom, 2004. Capital social în România începutului de mileniu, Fundamentări metodologice în etnopsihologie, Bogdan Voicu, Iaşi, Editura Lumen, 2010. Mictat Gârlan, Iaşi, Editura Lumen, 2004 Valori sociale ale tranziţiei postcomuniste, Sărac lipit, caut altă viaţă!, Manuela Sofia Mălina Voicu, Iaşi, Editura Lumen, 2010. Stănculescu şi Ionica Berevoiescu (coord.), Consumul populaţiei din România, Mariana Stanciu Bucureşti, Editura Nemira, 2004. (coord.), Braşov, Editura Omnia UNI SAST, 2010. Minimul de trai şi costurile sociale: concepte operaţionale în analiza calităţii vieţii, Adina O istorie subiectivă în sociologia românească din 1944 până în prezent, Cătălin Zamfir, Iaşi, Mihăilescu, Iaşi, Editura A’92, 2004. Editura Polirom, 2009. Dicţionar de politici sociale, Luana Pop (coord.), Bucureşti, Editura Expert, 2002. Introducere în sociologia familiei. Familia românească în societatea contemporană, Rromii din România, Cătălin Zamfir, Marian Raluca Popescu, Iaşi, Editura Polirom, 2009. Preda, Bucureşti, Editura Expert, 2002. Cercetarea politicilor sociale. Aspecte metodologice, Structuri moderne ale consumului european, Ana Maria Preoteasa, Iaşi, Editura Lumen, 2009. Mariana Stanciu, Bucureşti, Editura Genicod, 2001. Calitatea vieţii şi dezvoltarea durabilă, Ioan Intelectualitatea română, Laureana Urse, Mărginean, Iuliana Precupeţu, Bucureşti, Editura Bucureşti, Editura Expert, 2000. Expert, 2008. Politici sociale în România: 1990–1998, Cătălin Zamfir (coord.), Bucureşti, Editura Expert, 1999. Condiţii de viaţă ale familiilor cu copii din România, Mariana Stanciu (coord.), Bucureşti, Evoluţie, involuţie şi tranziţie în agricultura Editura Expert, 2008. României, Gheorghe Socol, Bucureşti, IRLI, 1999. Enciclopedia dezvoltării sociale, Cătălin Zamfir, Tineretul deceniului unu. Provocările anilor ’90, Simona Stănescu (coord.), Iaşi, Editura Polirom, 2007. Ioan Mărginean (coord.), Bucureşti, Editura Expert, Strategii de dezvoltare comunitară, Iuliana 1996. Precupeţu, Iaşi, Editura Lumen, 2007. Dimensiuni ale sărăciei, Cătălin Zamfir (coord.), Satul românesc pe drumul către Europa, Mălina Bucureşti, Editura Expert, 1995. Voicu, Bogdan Voicu (coord.), Iaşi, Editura Polirom, Politici sociale: România în context european, 2006. Elena Zamfir, Cătălin Zamfir (coord.), Bucureşti, Editura Alternative, 1995. Politici de ocupare în Europa Centrală şi de Est, Sorin Cace, Bucureşti, Editura Expert, 2006. Ţiganii. Între ignorare şi îngrijorare, Elena Ce fel de bunăstare îşi doresc românii, Mălina Zamfir, Cătălin Zamfir (coord.), Bucureşti, Editura Voicu, Iaşi, Editura Expert Projects, 2006. Alternative, 1993. Pentru comenzi vă puteţi adresa la: EDITURA ACADEMIEI ROMÂNE, Calea 13 Septembrie nr. 13, sector 5, 050711, Bucureşti, România, Tel.: 4021–318 81 06, 4021–318 81 46, Fax 4021–318 24 44; e-mail: edacad@ear.ro; adresa web: www.ear.ro ORION PRESS IMPEX 2000 S.R.L., P.O. Box 77–19, sector 3, Bucureşti, România, Tel./Fax: 4021– 610 6765, 4021–210 6787, 0311 044 668; e-mail: office@orionpress.ro S.C. MANPRESS DISTRIBUTION S.R.L., Piaţa Presei Libere nr. 1, corp B, et. 3, cam. 301–302, Bucureşti, România; Tel./Fax: 4021–314 63 39; e-mail: abonamente@manpres.ro, office@manpres.ro; adresa web: www.romanian journals.com